Filosof şi 
pedagog francez 
de origine 
bulgară, 
Maestrul 
Omraam Mikhael 
Afvanhov (1900- 
1986) se 
stabileşte 
definitiv în 
Franța, în anul 
1937. Ceea ce 
surprinde, chiar 
de la început, în 
opera sa, este 
multitudinea 
aspectelor în 
care este prezentată această unică problemă: omul şi desăvârşirea sa. 
Oricare ar fi subiectul abordat, el este în mod invariabil tratat în funcție de 
folosul pe care i-l poate aduce omului, pentru o mai bună cunoaştere de sine 


şi o mai bună îndrumare a vieții sale. 


„Dacă sunteţi bolnavi, înseamnă că aţi întreţinut o stare de dezordine 
în voi: aţi hrănit anumite gânduri, anumite sentimente, anumite atitudini 
Şi acestea au ajuns să se reflecte asupra sănătăţii voastre. Cea mai bună 
armă împotriva bolii este armonia: zi şi noapte gândiți-vă să vă 
sincronizați, să vă puneţi în acord, să fiți în corespondenţă cu întreaga 
viață, viața nelimitată, viaţa cosmică. Aceasta înseamnă adevărata 
armonie. A te armoniza cu câteva persoane: cu soția sau soţul, copiii, cu 


părinţii, cu vecinii, cu prietenii, este totuşi insuficient. Trebuie să fiţi în 

Cititorul va înțelege mai bine anumite aspecte din textele Maestrului Omraam Mikhael Aivanhov, prezentate în acest 
volum, dacă va ţine seama că este vorba despre un învățământ Strict oral. 

VIAŢA ESTE PRIMORDIALĂ 


La început există viaţa. Observaţi creaturile: la început ele posedă viaţă, şi mai târziu ajung 
mai mult sau mai puțin să simtă, să gândească, să acționeze cu eficiență. 

Viaţa... acest cuvânt rezumă toate bogățiile universului care sunt aici, nediferențiate, neor- 
ganizate, aşteptând ca o ordine să vină să le aşeze şi să le pună la treabă. Astfel, în cuvântul „viață” 
sunt incluse toate prefacerile viitoare. Toate organele care trebuie să apară într-o zi dintr-o celulă sunt 
deja conținute în ea ca putere, ca într- o sămânță ce trebuie plantată, udată, îngrijită pentru ca să 
rodească. Deci, după un timp, ca şi în cazul grăuntelui, din această magmă, din acest haos, din această 
realitate nedefinită care este viaţa, totul începe să iasă şi să ia o formă. 

Astfel au apărut organele pe care le posedăm acum, şi vor apărea multe altele în viitor... 

Dat fiind faptul că trupul fizic este constituit după imaginea corpului astral, corpul astral după 
imaginea corpului mental şi tot aşa până la planul divin, aşa cum noi posedăm cinci simţuri în planul 
fizic, tot aşa deținem şi cinci simţuri în planul astral şi în cel mental: pipăitul, gustul, mirosul, auzul şi 
vederea... Aceste organe nu sunt încă dezvoltate în celelalte planuri, dar ele există şi aşteaptă să se 
manifeste. Atunci când ele vor fi formate, noi vom avea posibilităţi extraordinare de a vedea, de a 
simți, de a auzi, de a gusta, de a acționa, de a ne deplasa. Viaţa, ființa vie, celula însuflețită, 
microorganismul conțin toate posibilitățile de dezvoltare, dar este nevoie încă de mii de ani pentru ca 
ele să ajungă să se exprime din plin. Acesta este misterul, splendoarea vieţii. 

Observaţi-i pe oameni: ei lucrează, se distrează, aleargă la stânga şi la dreapta şi iar la stânga, 
se lasă angrenaţi în tot felul de preocupări, şi în acest timp viaţa lor se reduce, este în pericol, pentru 
că ei nu sunt preocupaţi de ea. Ei se gândesc că, din moment ce sunt în viață, se pot folosi de aceasta 
pentru a obține tot ceea ce îşi doresc: bogăţie, plăceri, cunoaştere, glorie... Atunci ei o vlăguiesc, o 
vlăguiesc... şi când nu le mai rămâne nimic, sunt obligați să îşi oprească toate activitățile. Nu are nici 
un sens să acționaţi astfel, pentru că pierzându-vă viaţa, pierdeţi totul. Viaţa este cea mai importantă 
şi trebuie deci să o protejați, să o purificaţi, să o sfințiți, să eliminaţi tot ceea ce o otrăveşte sau 
blochează, pentru că datorită ei obținem apoi sănătatea, forța, frumuseţea, puterea, inteligența. 

În conferinţa despre cele cinci fecioare înțelepte şi cele cinci fecioare nebune! , eu v-am ex- 
plicat că uleiul despre care vorbea lisus reprezintă simbolul vieții. Atunci când omul nu mai are nici o 
picătură de viaţă, lampa sa se stinge şi el moare. Uleiul îşi are corespondență în toate domeniile: 
pentru plante, el este apa; pentru toate creaturile terestre, el este aerul, iar pentru ființa umană este 
îndeosebi sângele; pentru afaceri, este aurul sau banul; pentru o maşină, este benzina etc... 

Viaţa este materia primordială, rezervorul din care țâşnesc zilnic noi creații ce vor avea 
nesfârşite ramificații. Plecând de la această viaţă nediferenţiată şi inexpresivă ce există ca o posibi- 
litate oarecare, spiritul creează fără încetare noi elemente, noi forme... 

Oamenii se ocupă însă de orice în afară de viaţă: dacă ei s-ar fi gândit mai întâi la viaţă, cum 
să o păstreze, cum să o protejeze, cum să o con-serve în cea mai mare puritate, ei ar fi avut din ce în 
ce mai mult posibilități să obțină ceea ce îşi doresc, pentru că această viaţă iluminată, strălucitoare, 
intensă, le poate oferi totul. Cum ei nu posedă această filosofie, îşi risipesc viața, se gândesc că, din 
moment ce sunt vii, totul le este permis. Fiecare îşi spune: „Din moment ce sunt în viață, trebuie să 
fac ceva... ” Dar câţi reuşesc să realizeze ceea ce îşi doresc? Foarte puțini, majoritatea au răvăşit totul. 
De acum înainte trebuie, să aveţi o altă filosofie, să ştiţi că modul în care gândiţi acționează deja 
asupra vieţii voastre, asupra rezervelor sale, asupra chintesenței ființei voastre şi că, dacă gândiţi 
prost, stricaţi totul. 

Să luăm un exemplu: un băiat care are un tată foarte bogat, îşi face studiile, lucrează, iar tatăl 
său îl întreține. Dar iată că fiul începe să facă prostii, risipeşte în tot felul de plăceri banii pe care îi 


primeşte de la tatăl său; atunci, tatăl îi taie fondurile, nu îi mai dă nimic... Care este vina fiului? El a 
comis cea mai mare greşeală ce constă în a-şi compromite propria viaţă, adică condițiile, energiile şi 
curenții ce sunt simbolizaţi în acest caz de bani. Dacă noi procedăm la fel folosind şi abuzând de 
existenţa noastră după cum ne place, permițându-ne să încălcăm toate legile, ne epuizăm rezervele şi 
ajungem în mizerie, poate nu în mizeria materială, fizică, dar în cea interioară. Viaţa este singura 
bogăţie care există, şi oricare ar fi numele pe care i-l! dăm: bogăţie, subvenţii, petrol, energie, 
chintesenţă, înseamnă la fel, pentru că acest cuvânt „viaţă” poate fi înlocuit de oricare dintre aceşti 
termeni. 

Oamenii îşi petrec însă viaţa risipindu-şi timpul, alergând după achiziţii ce nu sunt la fel de 
importante ca însăşi viaţa. Ei lucrează ani în şir pentru a-şi satisface ambițiile şi se regăsesc într-o zi 
atât de doborâți, de blazaţi, încât punând în balanţă ceea ce au obţinut şi au pierdut, îşi dau seama că 
au pierdut tot pentru a câştiga foarte puţin. Dar aşa sunt plămădiți oamenii: ei sunt gata să piardă 
totul, fiindcă nu au fost niciodată instruiți că este mai important să fie sănătoşi şi bucuroşi - chiar dacă 
nu au nimic altceva - decât să câştige nişte bogății de care nu pot profita fiindcă s-au extenuat 
urmărindu-le. Un proverb spune: „Un câine viu face mai mult decât un leu mort.” Dar mulți preferă să 
rămână nişte lei morți... 

Ceea ce lipseşte însă este adevărata filosofie. încă din copilărie, oamenii ar trebui sfătuiți să 
nu-şi risipească viaţa pentru a o putea consacra unui scop sublim; fiindcă atunci viaţa se îmbo găţeşte, 
creşte în forță şi în intensitate, asemenea unui capital ce este fructificat. Aţi plasat un capital într-o 
bancă din înalt, şi în loc să fie irosit, împrăştiat, el se măreşte, şi fiindcă sunteți mai bogați, aveţi 
posibilităţi mai bune de a vă instrui, de a lucra. în timp ce, dedându-vă plăcerilor, emoţiilor, 
pasiunilor, vă irosiți viaţa, fiindcă tot ceea ce obţineţi trebuie să plătiți, şi plătiți cu viaţa voastră. 
Nimic nu se obține niciodată fără vreun sacrificiu. în Franța spuneţi că nu puteți face o omletă fără să 
spargeți nişte ouă. Dar eu afirm exact contrariul. Eu cunosc secretul: plasaţi-vă capitalul într-o bancă 
din înalt, şi cu cât lucraţi mai mult, cu atât deveniți mai zdraveni şi puternici. Da, în loc să slăbiți, vă 
întăriți fiindcă elemente noi năvălesc puternic în voi pentru a le înlocui pe cele pierdute. Dar pentru 
aceasta trebuie să vă plasați „banii”, „capitalul” vostru într-o bancă celestă... 

lată de ce este atât de important să ştiţi în ce scop lucraţi şi pentru cine, fiindcă în funcție de 
caz energiile voastre iau o anumită direcţie. Vorbind simbolic, dacă acela pentru care lucraţi este tatăl 
vostru, nu numai că nu pierdeţi nimic, dar câştigaţi. Deci, lucrul cel mai important este să ştiţi la ce vă 
consacrați forțele, în ce direcție lucraţi fiindcă viitorul vostru depinde de aceasta: sărăciţi sau vă 
îmbogățiți. 

Cei mai mulţi oameni lucrează fără ştirea lor pentru un duşman ascuns în ei înşişi care îi 
pradă, îi sărăceşte. Un adevărat spiritualist este mai inteligent, el lucrează şi îşi cheltuieşte toate 
energiile pentru cineva care se găseşte în el însuşi, şi el este acela care câştigă. Iată inteligenţa: să şti 
să te îmbogăţeşti şi nu să sărăceşti. Şi nu este ceva personal, ceva egoist, dimpotrivă. 

Vă hotărâți de pildă să nu lucraţi pentru voi, ci pentru colectivitate... Şi cum sunteți legați de 
această colectivitate, sunteţi o parte a acesteia, atunci când colectivitatea se ameliorează, se în- 
frumuseţează, aceasta se resimte la fiecare individ al colectivităţii, deci şi asupra voastră. Câştigaţi 
fiindcă v-aţi plasat capitalul într-o bancă ce se numeşte familia, colectivitatea, omenirea, fraternitatea 
universală, din care sunteţi o parte. în timp ce, atunci când lucraţi pentru voi înşivă, adică pentru 
micul vostru eu mediocru, energiile voastre se pierd şi nu obţineţi nimic bun. Spuneţi: „Ba da, ba da, 
fiindcă am lucrat pentru mine. ” Nu, fiindcă eul vostru personal, separat, egoist, este o prăpastie, şi 
lucrând pentru el aţi aruncat totul în această prăpastie. Nu astfel trebuie să lucraţi. Individualiştii, 
egoiştii nu văd tot ceea ce ar putea obţine lucrând pentru colectivitate; ei spun: „Eu nu sunt prost, 
lucrez pentru mine, mă descurc... ” şi astfel îşi pierd tot capitalul. 

Atunci când spun: colectivitatea, eu nu doresc să vorbesc numai despre omenire, ci şi despre 
univers, despre toate creaturile din univers, despre Dumnezeu însuşi. Această colectivitate, această 
imensitate pentru care lucraţi este ca o bancă şi tot ceea ce faceți pentru ea se va întoarce într-o bună 
amplificat asupra voastră. Asemenea acestei bănci, universul face mereu afaceri formidabile şi se 
îmbogăţeşte fără încetare cu noi constelații, cu noi nebuloase, cu noi galaxii, iar toate aceste bogății se 


1 A se vedea „Parabola celor cinci fecioare înțelepte şi a celor cinci fecioare nebune" în voi. 217 Colecţia Izvor: „Un nou înţeles al Evangheliilor” 


vor îndrepta spre voi. 

Aceia care nu lucrează decât pentru ei înşişi în loc să lucreze pentru imensitate, sărăcesc; 
nimeni nu se mai gândeşte la ei, nimeni nu îi iubeşte, nici chiar familia lor, fiindcă devin prea egoişti. 
Ei nu s-au gândit niciodată la alții, de ce s-ar gândi cineva la ei? Şi astfel ei devin trişti, amărâţi, 
necăjiţi. Dar nu se gândesc niciodată că poate filosofia lor era greşită... Ah, nu, ei aveau dreptate şi 
ceilalți au fost nedrepți şi răi. Ei meritau desigur să fie iubiți, ajutaţi... Să merite, să merite... dar ce au 
făcut bine pentru a merita ceva? în timp ce, aceia care sunt plini de iubire, de bunătate, de abnegaţie, 
chiar dacă la început sunt considerați nişte naivi şi proşti, cu cât timpul se va scurge, cu atât mai mult 
se va vedea că sunt nişte ființe excepționale, şi într-o bună zi întreaga lume va veni să îi 
recompenseze, să îi răsfeţe, să îi iubească. Ei au lucrat pentru întreg universul şi într-o bună zi îşi vor 
primi recompensa... Dar nu imediat, desigur. 

Atunci când plasați bani într-o bancă, nu primiți a doua zi dobânda, trebuie să aşteptaţi, şi cu 
cât aşteptaţi mai mult, cu atât aceasta este mai mare. Exact aceeaşi lege funcţionează şi în domeniul 
spiritual. Lucraţi cu multă iubire, cu multă răbdare, cu multă încredere şi nu aveți la început nici un 
rezultat... Să nu vă descurajaţi, dacă vă descurajați, înseamnă că nu ați descifrat bine legile care vă 
guvernează viaţa zilnică. Da, trebuie să cunoaşteţi legile băncii şi ale administraţiei! Dacă le 
cunoaşteţi, înțelegeți că trebuie să aşteptaţi. Apoi bogățiile vor apărea din toate părțile şi va fi 
imposibil chiar să vă salvați!... întreg universul va ploua peste voi cu bogății extraordinare fiindcă voi 
sunteți aceia care le-aţi produs. Aceasta este dreptatea! 

înțelegeți cât de prostească este filosofia egoistă. Ne încredem în aparente, dar aparențele sunt 
mincinoase, v-am spus-o de atâtea ori! Pentru a descoperi adevărul, trebuie să căutăm dincolo de 
aparențe;, ceea ce este considerat drept profitabil şi folositor în prezent, este în realitate adesea 
dăunător în viitor. 

Nu vă risipiţi deci viața pentru nimic în lume, fiindcă nimic ca valoare nu se poate compara cu 
viaţa. Există desigur cazuri deosebite în care unii oameni şi-au dat viața pentru a-i salva pe alţii, 
pentru a apăra anumite idei. Profeţii, Inițiații care şi-au dat viaţa pentru o idee, pentru slava 
Domnului, nu au pierdut nimic în realitate, fiindcă Cerul le-a dat imediat o viaţă nouă, mai bogată şi 
mai frumoasă, fiindcă şi-au sacrificat viața pentru bine. Eu nu spun că trebuie neapărat să ne salvăm 
viaţa; nu, există cazuri excepţionale... Dar în general, discipolul trebuie să-şi păstreze, să-şi purifice şi 
să-şi intensifice propria viață, fiindcă ea este izvorul, rezervorul, punctul de plecare al tuturor 
celorlalte evoluţii: intelectuală, afectivă, estetică etc... 

Atunci când spun că oamenii nu se preocupă de viață, că nu lucrează ca să o păstreze, îmi 
puteți reproşa că nu este adevărat, că toţi lucrează pentru a-şi prelungi viața. Da, să şi-o prelungească, 
dar nu să o spiritualizeze, să o purifice, să o ilumineze, să o sfinţească, să o divinizeze. Prelungirea 
vieţii este destinată plăcerilor, afacerilor necurate, crimelor. Vă închipuiți oare că medicii se gândesc 
să prelungească viața oamenilor pentru ca aceasta să fie consacrată luminii sau binelui întregii lumi... 
deloc! Am dreptate deci atunci când afirm că nu ne ocupăm de viaţă, adică nu suntem în stare să 
obținem bucuria, frumuseţea, puterea, bogăţia, gloria, cunoaşterea, fără a ne risipi viața. Orice am 
face, ajungem mereu să ne risipim viaţa. 

Hotărându-vă să lucraţi numai pentru înfrumusețarea vieții voastre, intensificând-o, 
purificând-o, sfinţind-o, vă lărgiți toate capacitățile. Fiindcă această viață care este pură, armonioasă, 
va atinge alte regiuni unde acționează asupra altor entități care vin apoi să vă ajute, să vă inspire. 
Indirect, viaţa este aceea care se ocupă să vă aducă tot restul, dar numai dacă este pură şi armonioasă. 

în ziua în care veți înțelege că esențialul constă în modalitatea de a trăi, veţi primi tot ceea ce 
doriți fără chiar a cere. De aceea doresc să vă spun exact contrariul cuvintelor lui lisus: „Să nu cereți 
şi vi se va dal... Să nu bateți şi vi se va deschide!... ” Da, dar când? Atunci când veţi trăi o viață 
divină. Şi va fi scris într-o zi în noua Evanghelie, fiindcă Iisus o gândea deopotrivă, dar nu a putut să 
o spună: în epoca când vorbea, oamenii nu ar fi putut înţelege. Dacă ar reveni, el ar spune: „Irăiţi o 
viaţă divină şi nu cereţi nimic. Veţi avea totul!” De ce ? Fiindcă trăind această viață divină, dați. Şi 
atunci primiți. Chiar dacă nu v-aţi exprimat nici o dorință, aceasta nu are nici o importanță, Cerul vă 
copleşeşte cu binefacerile sale. 


II 


În ziua în care veți învăța cum să emanaţi viaţa pentru ca ea să vă facă revelații şi să vă 
deschidă toate porţile, veţi şti în sfârşit ceea ce ea este cu adevărat. De aceea, de acum înainte, lucraţi 
să intensificați şi să fructificați această viață, ce poate produce fenomene din cea mai înaltă magie 
asupra inimilor, a sufletelor, a inteligențelor, a entităților şi forțelor naturii, şi chiar asupra obiectelor 
lumii fizice. Da, se apropie clipa în care toți trebuie să înțeleagă cât de deplorabil este să risipească o 
veşnicie de splendoare pentru o existență mediocră pe care să şi-o petreacă mâncând, bând, dormind 
şi alergând aiurea pentru a-şi satisface poftele nemăsurate; oare este cu adevărat inteligent acest 
lucru? 

Dacă Inițiaţii au reuşit să obțină echilibrul, pacea şi toate binecuvântările, este pentru că ei s- 
au ocupat de viață, înțelegând că cea mai puternică magie care există se găseşte numai în viaţă şi nu 
în altă parte. Da, viaţa, a putea insufla viaţa, nu există magie mai mare: a însufleți ființele, a le 
stimula, a le exalta, a le învia. Acela care nu a înţeles acest adevăr este gata să distrugă rădăcinile 
existenţei sale. El nu va şti niciodată ce este adevărata viață! 

De ce vă hrăniţi de trei ori pe zi, poate chiar de patru ori? Mâncaţi, beți, apoi lucraţi, citiți 
etc... Dar de ce mai întâi mâncaţi? Oare vă instruiți, lucraţi atunci când mâncaţi? Nu, introduceţi viaţa 
în voi şi atunci când ea începe să pătrundă, merge peste tot şi stropeşte celulele braţelor, picioarelor, 
urechilor, gurii, creierului etc... care primesc energii. Picioarele pot atunci să alerge şi câştigaţi locul 
întâi la o întrecere. Braţele pot lovi, sunteți un boxeur sau altceva şi iată încă un premiu! Apoi vorbiti, 
iar limba voastră care este ca o mitralieră, vă mai aduce încă un succes... Şi tot aşa şi în cazul 
urechilor, al creierului. Dar dacă nu v-aţi hrănit, nu puteți nici alerga, nici lovi, nici vorbi. Vedeţi dar 
că, atunci când aţi introdus-o în voi, viaţa se însărcinează să vă viziteze celulele, să le întărească, să le 
stimuleze, şi toate capacitățile voastre se trezesc. La bază se află deci viaţa ce însuflețeşte, alimen- 
tează întregul organism. 

În acelaşi mod viaţa ne poate pune în contact cu lumea divină. Am tras această concluzie 
despre ceea ce se petrece în existenţa cotidiană. Eu nu inventez nimic, voi sunteți aceia care nu ştiţi să 
observați. Ochii voştri pot vedea şi urechile voastre pot auzi pentru că ați mâncat. Dacă nu mâncaţi 
câteva zile, nu veţi vedea şi nici nu veţi mai auzi la fel de bine. Atunci când viaţa lipseşte, totul merge 
prost... Dar în ziua în care veţi reuşi să vă faceţi viața luminoasă, pură, spirituală, ea va deschide în 
voi alte urechi şi alți ochi: atunci veţi începe să auziți şi să vedeți în planul invizibil, veţi vedea legi, 
adevăruri, corespondențe... Adevărații Iniţiaţi nu studiază din cărți, ei descoperă în lumea invizibilă 
realități încă necunoscute filosofilor şi savanților. Ei le sesizează pentru că posedă această viață supe- 
rioară ce însuflețeşte corpurile lor subtile. Ea este aceea care îşi asumă sarcina să le facă revelații. 
Problema este numai să dobândeşti această viață. 

Mulţi spun: „Dar eu trăiesc, trăiesc... mănânc, beau, fac afaceri. ” Nu, ei nu trăiesc, se 
mulţumesc să vegeteze, ei încă nu ştiu ce înseamnă să trăieşti. Fiindcă viaţa posedă grade, miliarde de 
grade. De aceea lisus spunea că a venit pentru ca discipolii săi să aibă viața din plin. Despre ce viață 
vorbea? Discipolii lui erau vii!... Ce viață dorea pentru ei? în realitate, el vorbea despre o altă viață, 
despre un nivel de viaţă atât de subtil, de spiritual, de luminos, de divin ce permite să vadă, să audă, 
să simtă, să guste, să atingă ceea ce nu poate fi atins printr-o viață pur fizică, animalică. lată cum 
înțelegea lisus viaţa şi se ruga ca Cerul să le dăruiască discipolilor această viaţă spirituală, singura 
care permite să înţelegi şi să respiri în regiunile celeste. 

Cunoaşteţi şi cântecul Maestrului Peter Deunov: „Sine moi, pazi jivota: Fiul meu, păstrează 
viaţa, scânteie ascunsă în tine... ” Aceasta dovedeşte că Maestrul Peter Deunov înţelegea în acelaşi fel 
importanța vieții. Da, acum sunt necesari instructori, pedagogi care vor clarifica această problemă 
esențială: viaţa. 

Plantaţi o sămânță şi ea devine într-o bună zi un arbore cu rădăcini, trunchi, ramuri, frunze, 
flori, fructe. Cum a putut sămânţa produce o asemenea bogăție? Viaţa are toate posibilitățile, trebuie 
numai să îi imprimi direcția, trebuie să o orientezi aşa cum orientezi apa. Dacă nu orientezi apa, 
pentru ca ea să treacă exact pe acolo pe unde cresc legumele şi fructele, ea nu le va putea uda, şi ele se 


vor usca. Grădinarul, care ştie acest lucru, sapă şanţuri şi lasă apa să treacă pe drumul trasat pentru a 
alimenta toate plantele. De ce nu v-aţi oprit la acest lucru? Veţi înţelege că, înainte de toate, trebuie să 
lucraţi asupra vieţii, adică să găsiți apa şi apoi să o canalizați. lar pentru ființa umană, a o canaliza, 
înseamnă a o îndrepta spre înălțimi, aşa cum se procedează în cazul clădirilor care au douăzeci, 
cincizeci, o sută de etaje. 

Deoarece fiinţa umană este comparabilă cu un zgârie-nori, dar ea nu are o sută cincizeci de 
etaje, nu, ea posedă mii de etaje în sinea sa şi ai căror locuitori trebuie alimentaţi până la ultimul etaj, 
adică până la creier. Dar ce fac aceştia? Ei lasă să curgă această apă numai în jos, acolo unde se află 
instinctele, pasiunile, dorinţele cele mai joase şi nu le mai rămâne deloc pentru a alimenta celulele 
spirituale. Atunci locuitorii dorm, sunt amorţiți, paralizaţi, şi nu pot produce nimic. Da, în creier 
trăiesc entități al căror rol este de a face cercetări, de a observa, de a trimite mesaje sau de a le capta, 
dar ele sunt anemiate - lipsa apei! - ele nu le pot face treburile, nici îndeplini functiile lor. 

Dacă omul nu evoluează, este pentru că nu îşi orientează viaţa spre regiunile sublime. Viaţa 
este ceea ce înfloreşte, ce aduce rod. Când plantați o sămânță, după un timp veți vedea că viaţa începe 
să se manifeste. Limbajul ei se află aici: apariția micilor rădăcini, a frunzuliţelor... Aceasta este viața: 
o înfrumusețare, o îmbogăţire, o năpădire! Şi pentru voi este la fel: dacă începeţi să vă ocupați de 
viaţa voastră, dacă o plantați, o udaţi şi o orientaţi spre înalt, ea va înflori şi înflorind, ea va trezi 
celule, capacități a căror existență nici nu o bănuiți. Vedeţi cum nutriția explică totul. Hrănindu-vă, 
introduceţi în voi viața iar această viață, dacă ştiţi să o dirijați, îşi asumă sarcina să se infiltreze peste 
tot şi să vă aducă bucurii şi stări de conştiinţă de o bogăţie şi o splendoare de nedescris. Chiar şi poeţii 
şi muzicienii nu sunt capabili să exprime toate formele, culorile, expresiile şi melodiile prin care viaţa 
se poate manifesta. 

Dar de ce acum nimeni, nici chiar printre biologi, nu ştie ce este viața? Ei ştiu multe lucruri, ei 
se pot pronunța despre o mulţime de combinaţii chimice, dar când este vorba despre viață, se 
mulțumesc să spună: „Este cel mai mare mister. ” Este cel mai mare mister pentru că ei nu au înţeles 
niciodată că trebuie să mergi mult mai sus pentru a descoperi ce reprezintă ea. în înalt putem cunoaşte 
viaţa, nu jos; Jos se află instinctul vital, viaţa animalică, vegetativă, minerală... Dar când vor urca spre 
regiunile sublime de unde vine viața, când vor avea percepții mai spirituale, mult mai subtile, oamenii 
vor descoperi ce reprezintă cu adevărat viața. 

Viaţa este Dumnezeu însuşi. în afara Domnului nu există viaţă. El este cel care a creat şi a 
distribuit viaţa şi dacă oamenii nu o pot cunoaşte, este pentru că în conştiinţa lor ei rămân separați de 
Dumnezeu. Viaţa îşi are izvorul în Dumnezeu şi numai aceia care se apropie de Divinitate o pot 
cunoaşte. Numai Dumnezeu creează viața şi ne poate învăţa misterul vieţii. 

Cel puţin, pentru întâia oară astăzi, înțelegeți-mă şi spuneți: „Ne vom orienta acum viaţa într-o 
altă direcție, o vom armoniza, valorifica, consacra, sfinți. ” Şi totul va începe să se amelioreze: 
sănătatea voastră, senzaţia pe care o aveți despre voi înşivă, iar tot ceea ce va veni după aceea spre voi 
va fi de o altă natură. Dar dacă vă încăpăţânaţi să vă păstraţi vechile concepţii, cu atât mai rău pentru 
voi, veți mai viețui încă câțiva ani, iar când veţi ajunge pe lumea cealaltă, vi se va arăta cât de săracă 
v-a fost existența, cât de lamentabilă. Chiar dacă aţi citit biblioteci întregi, chiar dacă ați studiat în 
cinci sau şase universități, vi se va spune că aţi trăit ca nişte animale şi vă veți întârzia enorm 
evoluția. 

Eu v-am menţionat deja, esențialul constă în scopul spre care vă îndreptați, spre idealul pentru 
care lucraţi. Totul se află aici. Să nu mai credeți că trebuie să trăiţi şi să gândiţi într-un anumit fel 
pentru a fi apreciaţi de alții, fiindcă aceasta nu înseamnă adevărata viață, ci numai aparenţa ei. 
Străduiţi-vă să trăiţi viaţa divină, ca toți aceia care nu s-au temut niciodată, care au avut îndrăzneala şi 
răbdarea de a continua să meargă în ciuda obstacolelor şi a adversităţilor, şi veți obţine într-o bună zi 
forţa, puterea şi lumina. 

Desigur, aparenţa vă va oferi mereu câte mărunţişuri de câştigat, dar alături există atâtea 
tragedii! Aceia care se mulțumesc cu câteva „ron- ţăieli” nu-şi dau seama că în acest timp ei înşişi 
sunt ronțăiți... şi încă cum! în vreme ce, aceia care nu s-au oprit asupra aparențelor şi au ales 
adevărata realitate, vă vor putea spune în ce bogății şi splendori trăiesc. Aveţi deci încredere în ei, 
urmați-i, nu rămâneți pe căi bătătorite; evident, este mai sigur, fiindcă întreaga lume a trecut pe acolo, 


în timp ce drumurile mici ce conduc spre înălțimi sunt poate mai riscante, dar acesta nu este un motiv. 

Viaţa este apa care întreţine, care însufleţeşte, iar dacă o orientaţi spre înălțimi pentru a hrăni 
în sinea voastră toate aceste ființe până acum lipsite de vlagă şi somnolente, ele se vor trezi, îşi vor 
relua lucrările şi, datorită instrumentelor pe care le posedă, vă vor informa despre univers, despre 
viața voastră interioară... Vreţi să vă dau câteva exemple despre felul cum unii îşi irosesc viaţa? 
Priviţi domeniul iubirii. Atâţia oameni îşi irosesc viaţa în vânt în loc să o trimită să îi hrănească pe 
locuitorii creierului lor! Ei se îndobitocesc, se întunecă fiindcă şi-au orientat viaţa spre adâncuri. în 
timp ce alţii, care încearcă să sublimeze şi să transforme această energie, pe care au consacrat-o, au 
devenit genii, instructori, binefăcători ai omenirii. 

Dacă m-aţi înţeles bine astăzi, vă puteți reconstrui viitorul. Decideţi-vă în sfârşit să însuflețiți 
aceste ființe care vă locuiesc, astfel ca acestea să-şi poată îndeplini lucrarea. Până acum nu aţi ştiut să 
interpretaţi fenomenele ce se produc zilnic sub ochii voştri, nu aţi înţeles că aceleaşi fenomene se 
produc şi în domeniul spiritual. Şi mai ales nu ați înțeles că viaţa este adevărata magie, ea vă va aduce 
stima, respectul şi iubirea oamenilor şi a întregului univers. Dacă vreţi să faceţi magie, o puteți face, 
dar fără să pronunţați formule, fără să trasaţi cercuri, să afumaţi atmosfera şi să faceţi ceremonii: 
concentrați- vă numai ca să vă amelioraţi viaţa, să o îmbogăţiţi, să o înfloriți, plină de iubire, de 
abnegaţie, de puritate, şi distribuiți-o, proiectaţi-o peste tot în univers. 

Acceptaţi, de acum înainte, ceea ce eu vă spun şi nu vă mai irosiţi viaţa. Veţi replica: „Oare nu 
trebuie să muncim să câştigăm bani, să ne cumpărăm o casă, o maşină, să ne căsătorim, să avem 
copii?” Eu nu am afirmat niciodată contrariul. Eu am spus numai că, aşa cum oamenii procedează, ei 
fac excese şi se distrug. Este foarte bine dacă lucraţi să vă asiguraţi existența şi să aveți posibilitatea 
să gândiţi, să meditaţi, să iubiţi. Dar ce de să doriți să înghițiţi totul? Vă doriţi un lucru, apoi un altul, 
şi încă un altul... şi vă irosiţi viaţa pentru a le obține. Nu, trebuie să lucraţi cu chibzuinţă, consacrând 
această lucrare unei idei divine. Toţi aceia care doresc să devină şefi, preşedinţi, campioni, într-un 
domeniu sau altul, sunt obligați să depăşească anumite limite, şi atunci îşi pierd desigur sănătatea şi 
echilibrul, sfârşind adesea în clinici sau ospicii psihiatrice. lată oamenii pe care întreaga lume îi iau 
drept modele! 

lar pentru tineret, acestea sunt vedetele cinematografului sau ale muzicii, nişte şefi mu- 
sulmani, sau nişte drogaţi, sau nişte anarhişti luaţi drept modele, urmându-i fără reţinere pentru a-i 
imita. Presa, cinematograful, teatrul, publicitatea, totul contribuie să îi orienteze pe o cale dăunătoare. 
S-ar spune că au jurat cu toţii pieirea omenirii... deopotrivă de fapt cu propria lor pieire! Oamenii se 
îndreaptă spre abisuri, dar cum acestea nu apar imediat, ei nu le întrevăd şi aleargă în continuare după 
ele. Dacă ar fi fost posibil să le vadă de la distanţă, şi-ar fi luat măsuri de siguranță; dar cum acestea 
sunt departe şi ascunse, ei aleargă, aleargă... şi cum nu se pot opri, ei clachează. Există un moment 
când este însă prea târziu, şi chiar atunci când văd prăpastia, ei nu mai pot da înapoi, totul s-a sfârşit. 
Am auzit mulți oameni spunând: „Eu văd în faţa mea prăpastia, dar nu mai am cum să o evit!” 

Dacă mi-ați pune acum întrebarea: „De ce există atât de puţine ființe care se decid să-şi 
schimbe viaţa, felul de a gândi, de a simţi, de a acționa? Care sunt motivațiile?” în primul rând, 
înseamnă că ele nu au o idee clară despre avantajele aduse de o asemenea schimbare. Ele sunt 
convinse că viaţa trăită de întreaga lume reprezintă adevărata viață. Dovada stă în felul lor de a se 
exprima: „Aşa e viaţa!” în faţa tuturor lucrurilor triste şi groaznice, ele repetă: „Ce vrei, dragă, aşa e 
viața!” Cum să te mai poţi schimba dacă nu eşti convins că există o viaţă mai bună? în al doilea rând, 
oamenii nu cred că este posibil să se schimbe. Şi în al treilea rând, pentru cei mai mulți este dificil, 
aceasta le cere prea mult efort, de aceea ei nu sunt foarte hotărâți. în rest, comparativ, totul este uşor: 
să obțină diplome, să câştige bani este foarte uşor... dar a-şi schimba viaţa, a se transforma, oh, la, la! 

Biologii încearcă desigur să amelioreze specia umană, dar ei lucrează numai în planul fizic. Ei 
gândesc că, operând schimbări la nivelul cromozomilor, vor produce dintr-odată nişte genii. Este 
posibil... dar aceasta este o altă chestiune, şi este adevărat că este greu să te ameliorezi. lar eu v-am 
dat până acum atâtea metode de a vă schimba viaţa, de a vă transforma... de exemplu cum să faceţi 
grefe. Să ne închipuim că aveţi în grădină un pom fructifer, un gutui care dă fructe cu gust foarte acid. 
Dar cum are multă sevă, multă forță, îl puteţi altoi şi veți obţine fructe gustoase. Aşa cum v-am 


explicat, aceste grefe? trebuie interpretate în domeniul interior, psihic. 

În realitate, nu este aşa de greu să te transformi, totul depinde de dorinţa pe care o ai de a 
reuşi. Atunci când eşti dezgustat, scârbit de pro- pria-ți persoană, până a nu te mai suporta, dacă 
nutreşti cu adevărat o dorință intensă de schimbare, de a deveni puţin mai bun, această dorință poate 
produce efecte extraordinare. Au însă cu adevărat oamenii această dorință intensă?... Poate o zi, două 
zile, apoi o abandonează şi toate hotărârile lor înțelepte se năruie. Trebuie să hrăniți în mod constant 
această dorință, şi într-o bună zi vă veţi schimba, vă veţi transforma, şi aceasta reprezintă învierea. 
Mulţi îşi închipuie că pentru a învia trebuie să aştepte sfârşitul veacurilor, atunci când toţi morții se 
vor trezi Şi vor ieşi din morminte. lată cum interpretează creştinii lucrurile. Şi atunci, ce spectacol, ce 
splendoare! Nu-i aşa?... Toţi morţii care se trezesc la viaţă!... Ei nu, acum, imediat, în această viață 
trebuie să înviem. poate produce efecte extraordinare. Au însă cu adevărat oamenii această dorință 
intensă?... Poate o zi, două zile, apoi o abandonează şi toate hotărârile lor înțelepte se năruie. Trebuie 
să hrăniți în mod constant această dorință, şi într-o bună zi vă veţi schimba, vă veți transforma, şi 
aceasta reprezintă învierea. Mulţi îşi închipuie că pentru a învia trebuie să aştepte sfârşitul veacurilor, 
atunci când toţi morţii se vor trezi şi vor ieşi din morminte. lată cum interpretează creştinii lucrurile. 
Şi atunci, ce spectacol, ce splendoare! Nu-i aşa?... Toţi morţii care se trezesc la viață!... Ei nu, acum, 
imediat, în această viaţă trebuie să înviem. 


H 
LUMEA ARMONIEI 


M-am gândit să vă vorbesc despre armonie, dar îmi dau seama cât de greu vă va fi să mă 
înțelegeți, nu din punct de vedere intelectual, desigur, ci în interior, în şinele vostru. Fiindcă această 
problemă nu îi preocupă pe oameni. Dimpotrivă, modul lor de viață contribuie la antrenarea lor în 
preocupări şi activități atât de îndepărtate de armonie, mai ales de cea pe care Inițiații o concep!... 
încercați totuşi să mă ascultați cu atenţie. 

Dacă credeți cu adevărat în perfecționarea voastră, în împlinirea fiinţei voastre, în mântuirea 
voastră, trebuie să lucraţi asupra armoniei, echili- brându-vă fiinţa cu toate forțele universului, 
întreaga putere a spiritualistului se găseşte tocmai în voinţa sa de a se afla în armonie cu întreg corpul 
universului, de a atinge vârful şi de a trăi viaţa Domnului. 

Există o lume a armoniei, o lume veşnică de unde a ieşit multitudinea infinită a formelor, a 
culorilor, a sunetelor, a parfumurilor, iar eu am pătruns în această lume. Cerul mi-a acordat în trecut 
permisiunea de a gusta această armonie: eu am fost smuls din corp şi am ascultat armonia sferelor... 
Nu am mai trăit niciodată asemenea senzaţii, de o asemenea bogăţie, de o asemenea intensitate... 
Aceasta nu se poate compara cu nimic. Este ceva de nedescris, aproape imposibil de suportat, atât de 
mult trăieşti senzația de înălțare, de dilatare în spațiu. Era atât de frumos, de divin, încât mi-a fost 
frică... M-am temut de această splendoare, fiindcă îmi simţeam întreaga ființă dilatându-se până la 
dizolvare şi dispariţie în spaţiu. în acel moment am întrerupt acel extaz şi am revenit pe pământ. 
Acum regret că am facut- o... dar cel puţin, pentru câteva secunde, eu am trăit, am văzut, am ascultat 
cum vibra întreg universul. Pietrele, arborii, munţii, mările, stelele, sorii şi toate creaturile cântau într- 
o armonie atât de măreață, de sublimă, încât puteai spune... că nu se compară cu nimic cu ceea ce 
există în planul fizic. Mi-a fost frică fiindcă totul era atât de puternic, de intens încât, dacă ar mai fi 
durat câteva secunde, eu aş fi murit, transformându-mă în pulbere. Cerul m-a pus să experimentez 
astfel pentru a-mi forma o idee despre ceea ce repre zintă armonia celestă. Pitagora, Platon şi alți 
mulți filosofi au vorbit despre această armonie, dar eu mă întreb câți dintre ei au putut să o trăiască cu 
adevărat. 

Amintirea acestei experienţe îmi umple acum sufletul, ca şi cum ar fi suficientă să menţină, să 
susțină şi să alimenteze întreaga mea viaţă spirituală. Da, să descoperi cum a fost construit universul, 


? A se vedea: cap. „Grefa” în „Alchimia spirituala: cautarea perfectiunii” (col. Izvor) 


cum vibrează în armonie prin voinţa acestei Inteligente Cosmice care a dat un sunet, o voce, fiecărui 
lucru, fiecărei ființe... 

Unii s-au mirat deseori că toate aceste conferințe pe care le țin de ani de zile prezintă o 
asemenea unitate, că nu au existat niciodată contradicții în cuvintele mele, ca şi cum totul venea dintr- 
un singur şi acelaşi punct, din centru. Cunoaşterea acestei unități nu mi-a fost dată de lectura unor 
cărți, ci datorită faptului că am ascultat muzica sferelor. în fața acestei armonii, înțelegem cum 
trăieşte universul, cum vibrează, care este structura sa, care este destinația sa. Mulţi îşi închipuie că 
trebuie să citească, să studieze, pentru a afla adevărul. Nu, adevărul se găseşte în lumea de sus, nu în 
lumea de jos. Eu m-am dedublat mulţi ani pentru a contempla această construcţie, această organizare 
care este cosmosul. Eu am contemplat universul, nu acela pe care îl vedem cu toții, cel fizic, ci unul al 
structurii, al lumii arhetipurilor. Şi am reuşit. Această armonie a sferelor pe care am ascultat-o a fost 
rezultatul tuturor cercetărilor mele, al tuturor lucrărilor mele, al tuturor exerciţiilor mele de dedublare. 
Iar de atunci, ea a rămas pentru mine un criteriu, o mostră, un model, un punct de referință pentru a 
înțelege şi evalua apoi fiecare lucru. 

Acum veți înțelege că toate cunoştinţele mele, întreaga mea inspirație provin din această 
regiune unde am ascultat armonia celestă, muzica sferelor. Ea îmi explică tot. Şi, de altfel, nu sunt atât 
de multe lucruri de explicat. Voi realizați această armonie şi înţelegeți totul dintr-odată: înțelegeți 
înțelepciunea Domnului, înţelegeți pacea, înțelegeţi iubirea. De multe ori, unii dintre voi mi-au spus: 
„eri am crezut că am înţeles totul, iar acum nu mai înţeleg nimic!” Ei da, fiindcă ei au pierdut această 
armonie. De aceea, trebuie să vă impregnați fără încetare cu acest cuvânt „armonie”, să nu vă mai 
gândiţi la un altul, să îl păstraţi ca un fel de diapazon, şi imediat ce vă simțiți neliniştiți sau îngrijorați, 
luaţi acest diapazon şi ascultați-l pentru a vă acorda întreaga ființă cu această regiune a armoniei. 

Deoarece această regiune există cu adevărat, cabaliştii o menționează în Pomul Vieţii, 
Arborele Sefirotic. Fiecare sefirot din Pomul Vieţii exprimă o nuanță a armoniei divine, dar sefirotul 
care guvernează armonia sferelor este Hohmah, unde domneşte Iah. Iah este numele Domnului în 
acest sefirot. Servitorul său este Raziei, Arhanghelul luminii, al ştiinţei, al înțelepciunii, al puterii 
Cuvântului; el îi are sub comandă pe Ofanimi, numiți Heruvimi în religia creştină, care veghează sub 
puterea Cuvântului asupra armoniei cosmice. Imperiul lor este imens; el se întinde până la zodiac al 
cărui nume ebraic este Mazalot. 

Dacă vă doriţi fericirea, împlinirea, trebuie să vă gândiţi la armonie, să lucraţi să vă puneţi în 
armonie cu întreg universul. Perseverând, veţi simţi într-o zi că, de la picioare până la cap, totul în voi 
intră în comunicare şi vibrează la unison cu viața cosmică. în acel moment, veți înțelege ce reprezintă 
viaţa, creaţia, iubirea... Nu înainte. înainte nu puteți înțelege. Din punct de vedere intelectual, exterior, 
ne închipuim că înţelegem ceva, dar nu, înţelegerea, adevărata înţelegere nu se face prin câteva celule 
ale creierului, ea se face prin întreg corpul, chiar şi prin braţe, stomac, ficat... întreg corpul, toate 
celulele trebuie să înțeleagă. înțelegerea este o senzație. Simţiţi, şi în acel moment înțelegeți şi ştiţi, 
fiindcă aţi gustat. 

Nici o înțelegere intelectuală nu se poate compara cu senzaţia. Când simțiţi iubire, ură, fu rie, 
necaz, ştiţi ce reprezintă. Este fals dacă afirmaţi: „Eu ştiu ce este iubirea” fără să fi fost niciodată 
îndrăgostiți. Dar dacă aţi simţit iubirea, o cunoaşteţi. Poate că nu o veţi putea nici explica, nici 
exprima, dar o cunoaşteţi şi o cunoaşteţi cu adevărat. Aceasta este cunoaşterea, a vibra la unison cu 
tot ceea ce există. Atunci când întregul vostru corp vibrează la unison cu un adevăr, cu o senzaţie, cu 
un obiect, voi le cunoaşteţi. De aceea discipolul trebuie să fie preocupat în mod special să intre în 
armonie cu toate creaturile tuturor ierarhiilor celeste pentru a vibra la unison cu ele. Dacă lucrează 
astfel, noapte şi zi, pentru această armonie, va gusta senzaţii nespus de frumoase şi prețioase. în timp 
ce acela care propagă dezordinea va fi el însuşi într-o zi distrus, strivit, fiindcă lucrează cu forţe 
negative, cu forțe ostile şi distructive. Trebuie, odată pentru totdeauna, să vă decideţi să cunoaşteţi 
legile naturii, dar şi să învăţaţi cum este construit omul şi care trebuie să fie raporturile sale cu aceste 
legi. 

Atunci când ajungeţi să atingeți inima unei persoane, îi atingeți întreaga ființă. Dacă îi atingeți 
picioarele, degetele sau urechile, nu veţi produce un efect prea mare asupra ei, dar atingeţi-i inima, şi 
întreaga sa ființă va începe să simtă că este atinsă, prinsă. Pentru a exprima faptul că am fost 


emoționaţi de cineva, spunem adesea: „Mi-a ajuns până la inimă.” Trebuie deci să atingem inima, 
inima ființelor, inima lucrurilor, inima universului. lar inima universului o veți atinge numai prin 
armonie. Datorită armoniei veți atrage la voi toate calităţile şi virtuțile; ele vor veni spre voi fiindcă 
veţi atinge inima şi nu numai periferia, undeva, Jos... 

lar dacă doriți să atingeți inima universului, nu veți reuşi cu măruntele voastre calităţi. Fie că 
sunteți avari sau generoşi, nervoşi sau calmi, tandri sau duri, aceasta nu are mare importanţă. Există 
fiinţe care, în pofida virtuților lor, nu au reuşit să atingă inima Domnului. Nu o putem atinge decât 
intrând în armonie cu El, vibrând la unison cu El. Fiecare încearcă să lucreze asupra unei mici calități, 
a unei mici virtuţi: răbdarea, milostenia, dărnicia... Este bine, dar aceste sunt numai nişte firimituri în 
comparație cu această imensitate care este armonia. Evident, este bine să fii generos, milos, bun, 
blând, modest; dar mulți oameni care posedă aceste calități trăiesc încă într-o lipsă de armonie, ei nu 
devin perfecţi datorită acestor calități. Acestea trebuie lăsate deoparte, nu trebuie să vă mai preocupe. 
Veţi spune: „Da este îngrozitor ceea ce ne sfătuiți! Religia nu ne-a învăţat niciodată aşa ceva.” Lăsaţi 
în pace şi religia! Ocupaţi-vă numai de armonie, fiindcă ea vă va conduce spre toate celelalte virtuți. 

Dacă lucraţi asupra armoniei pentru a o forma, a o trăi şi a o propaga, nu este nevoie să vă 
ocupați în mod deosebit de fiecare virtute, de fiecare calitate. Da, pentru întâia oară vă spun că nu 
trebuie să dezvoltați neapărat o virtute fiindcă aceasta cere mult timp. Poate că nici întreaga viață nu 
vă va fi de ajuns, şi ce veţi face ca să le dezvoltați pe celelalte? Existenţa voastră se va scurge 
devenind miloşi, blânzi sau răbdători, iar celelalte calităţi le veți lăsa deoparte. 

Eu vă reamintesc totuşi să nu vă ocupați de o anumită virtute, ci să vă concentrați asupra 
armoniei şi, dintr-odată, ea va face să crească toate virtuțile dintr-odată. Eu aşa procedez. Eu las în 
pace toate virtuțile; eu nu încerc să devin nici generos, nici răbdător, nici indulgent; nu merită, este 
timp pierdut. Eu vreau numai să trăiesc în armonie şi întrezăresc faptul că pot dintr-odată să exprim 
celelalte virtuţi, fiindcă această armonie mă obligă să devin inteligent, înțelept şi înțelegător. în timp 
ce, dacă în sinea voastră sunteți dezordonaţi, încercaţi cel puțin să fiți înţelepţi şi amabili! Nu veţi 
reuşi, fiindcă vă găsiți într-o lipsă îngrozitoare de armonie. 

Iată un subiect de reflexie. Armonizaţi totul în voi şi veți fi în stare să acţionaţi cu o asemenea 
înțelepciune, cu o asemenea perspicacitate, cu o asemenea inteligență, încât vă veţi întreba: „De unde 
îmi vin toate acestea?” Da, rezolvaţi situaţiile, găsiți soluții, dați sfaturi, deoarece armonia vă va 
educa. Feriţi-vă însă de lipsa armoniei, ca de cel mai mare duşman pe care îl puteţi introduce în voi, 
fiindcă totul este apoi pierdut şi nici o virtute nu vă mai putea salva. 

Armonia este deci sinteza tuturor calităților, a tuturor virtuţilor reunite. Lucrând asupra 
armoniei, atingeți miezul lucrurilor, Sufletul Universal, centrul, şi de acolo vin ordinele, curenţii, 
forţele care transformă şi organizează totul. A- tunci când nu ne aflăm în armonie, când suntem 
agitați, încordaţi, iritați, chiar dacă am lucrat asupra unei calități, nu este nimic de făcut: tot ceea ce 
există rău în noi înşine ne macină, ne înţeapă, ne loveşte, ne distruge. Orice strădanie am depune, nu 
înaintăm prea mult fiindcă am nesocotit stăpâna tuturor calităților, a tuturor virtuţilor: armonia. Totul 
înfloreşte în armonie: privirea, exprimarea voastră se înfrumuseţează, gesturile voastre sunt mai 
cumpătate, cuvintele mai constructive, gândurile mai inteligente. Se spune că lenea este stăpâna 
tuturor viciilor, dar nu se vorbeşte deloc despre stăpâna tuturor virtuţilor: este armonia. 

Desigur, muzicienii vă vor vorbi despre armonie şi veţi rămâne surprinşi despre multitudinea 
explicaţiilor lor, dar ei nu vă vor revela aspectul inițiatic al armoniei fiindcă nu îl cunosc nici ei înşişi. 
Din punct de vedere strict muzical, ei vă vor învăţa mult, dar despre armonia înțeleasă aşa cum eu v- 
am revelat-o, nici un muzician nu vă va putea vorbi: armonia legată de toate virtuțile, de perfecțiune 
şi chiar de sănătate. Da, de sănătate, fiindcă lipsa armoniei vă macină şi roade sănătatea. Acela care 
înțelege se gândeşte numai cum să se acorde cu toate entităţile şi inteligențele divine, el caută să 
creeze armonia şi să o introducă în toate celulele sale. 

Numai armonia vă poate aduce toate binecuvântările, toate comorile Cerului. Cerul cedează 
numai în fața limbajului armoniei. Dacă doriți să îi vorbiti, să îi cereți ceva, să îl convingeţi să se 
ocupe de voi, să ştiţi că Cerul nu cunoaşte un alt limbaj. Orice aţi face, dacă l-ați ameninţa, dacă aţi 
refuza să mergeţi la biserică închipuindu-vă că îl pedepsiți, Cerul rămâne insensibil. Dar vorbiţi-i 
despre limbajul muzicii, adică despre armonia care este muzica absolută, muzica perfectă, muzica 


superioară, şi atunci Cerul vă ascultă şi vă împlineşte rugăminţile. în Cer nu se vorbesc mai multe 
limbi, ci una sin gură, aceea a armoniei; iar dacă ştiţi să vorbiți pe limba sa, Cerul vă răspunde şi vă 
va satisface. 

Eu observ că vă străduiți în toate domeniile, închipuindu-vă că acestea sunt mai importante şi 
că, datorită lor, veți fi la adăpost, ocrotiți, fericiți, lăsând deoparte armonia. Dar poate că astăzi mă 
veţi înţelege mai bine fiindcă vă interesează, eu vă arăt că aveţi un mare interes să lucraţi cu armonia, 
fără încetare, neobosiţi, ştiind că numai ea vă va aduce tot ceea ce vă doriţi: prietenia, iubirea şi mai 
ales prezenţa divină. Noi ne apropiem de această armonie perfectă cântând împreună, voi ați simţit 
deja de mai multe ori prezenţa unor entități celeste... Tocmai armonia le atrage. Ele se plimbă printre 
noi împărțind flori şi alte cadouri... Simţiţi ceva, dar nu realizaţi că au sosit unele entități. Străduiţi-vă 
şi mai mult, folosiți-vă cât mai mult voinţa pentru ca Cerul să apară, şi eu vă asigur că el va veni. El 
este cu noi, în spatele nostru, iar voi veţi deveni martorii unor manifestări extraordinare; veţi simți o 
fericire atât de imensă şi nu o veţi putea înfrâna, deoarece curenţi foarte puternici vă vor străbate 
ființa şi vă vor face să tremuraţi şi să vă înfioraţi în cel mai pur extaz. 

Armonia se află la baza tuturor succeselor, a tuturor realizărilor divine. Trebuie să vă gândiţi 
fără încetare să introduceți în voi armonia, numai astfel veţi putea începe să executaţi lucrările care 
vor avea rezultate în veşnicie. Dar de câtă muncă, de câtă voinţă, de câtă concentrare este nevoie ca să 
ajungeţi la această armonie! Dar atunci când reuşiți, puteți manevra forțe considerabile pentru binele 
omenirii. Nu simţiţi oare că întreg universul, toate forţele naturii sunt de acord cu mine şi mă 
încuviinţează? Observaţi, şi veți vedea că întreaga natură este de acord, că aprobă spusele mele. 

Străduiţi-vă zilnic să intraţi în armonie cu întreaga creație. Pentru aceasta, vă armonizați mai 
întâi cu Domnul, Principiul Creator, Cauza Primordială. îi spuneți: „Dumnezeul meu, până astăzi nu 
am fost nici înțelept, nici instruit, dar îmi văd greşelile şi sunt gata să mă îndrept, îți cer iertare. De 
acum încolo, eu doresc să fiu în armonie cu Tine. Trimite-mi lumina Ta pentru a nu mai încălca legile 
Tale. Permite-mi să-Ți intuiesc prezenţa. Te voi asculta, îți voi îndeplini voinţa. ” 

Vă adresaţi apoi îngerilor şi Arhanghelilor: „Voi ați venit adesea să îmi aduceţi mesaje din 
partea Creatorului pentru a mă avertiza sau lumina, dar eu mă aflam atunci în tumultul pasiunilor şi 
nu v-am auzit glasul. Vă rog să continuaţi să-mi trimiteţi lumina, fiindcă vă voi asculta. Eu ştiu că voi 
sunteți cei mai mari servitori ai Domnului, eu vă respect şi vă iubesc.” Apoi vă adresați Maeştrilor, 
binefăcătorilor omenirii, tuturor acelora care s-au sacrificat până la capăt pentru Cauza Divină: 
„Maeştri, eu nu v-am ascultat, crezând în atotputernicia ştiinţei omeneşti. Eu înţeleg acum că ceea ce 
voi aţi înţeles şi descoperit este adevărul, esențialul; eu vreau să vă ajut şi să vă slujesc. Trimiteţi-mi 
ştiinţa şi cunoaşterea voastră. ” 

Vă veţi armoniza apoi cu întreaga omenire. Veţi spune astfel: „Dragii mei frați şi surori, fie ca 
pacea şi armonia să domnească între noi! Să ne uităm slăbiciunile şi imperfecţiunile, să uităm răul pe 
care l-am putut face şi să lucrăm împreună pe tărâmul Domnului, pentru a transforma pământul într-o 
grădină a Paradisului în care vom trăi toți ca fraţi. ” 

Veţi vorbi apoi animalelor: „Noi trebuie să vă ajutăm pe voi care, la începutul creației, tră- iați 
cu noi în armonie şi pace, fiindcă prin greşeala noastră ați devenit crude şi condiţiile voastre de viaţă 
au devenit atât de grele. Eu vă trimit lumina astfel ca să avansați repede pe calea evoluţiei. ” 

Veţi vorbi deopotrivă plantelor: „Oh, pomi, plante şi flori atât de încântătoare ce acceptaţi să 
rămâneți nemişcaţi şi să suportaţi toate intem- periile, sunteţi un adevărat exemplu pentru noi! Eu vă 
mulțumesc pentru hrana şi frumuseţea florilor ce ni le oferiţi. Eu vă trimit cele mai bune gânduri, eu 
vreau să fiu în armonie cu voi. Daţi-mi prospețimea şi puritatea voastră, iar eu vă voi dărui iubirea 
mea. ” 

Veţi vorbi pietrelor: „Voi care susțineţi omenirea, solul pe care păşim, voi care de mii de ani 
dați un exemplu de stabilitate, de forță, permi- țându-ne să vă folosim pentru a ne construi casele şi o 
mulțime de alte clădiri minunate, daţi-ne forţa voastră; noi vă vom oferi-o în schimb pe a noastră, 
astfel ca într-o bună zi, în viitor, să vă puteți trezi... Ce armonie va domni de acum încolo între noi!” 

Închideţi ochii şi repetati întregului univers: „Eu te iubesc, eu te iubesc, eu te iubesc, eu sunt 
în armonie cu tine!” 


III 
ARMONIE ŞI SĂNĂTATE 


Dorind să fie liberi şi independenţi de Dumnezeu, oamenii se opun voinţei şi proiectelor sale, 
repetând păcatul lui Lucifer şi al primilor oameni. Această dorinţă de eliberare, de a fi anarhic, de a se 
revolta împotriva poruncilor Domnului se află la originea tuturor nenorocirilor omenirii. Trebuie să 
înțelegeți aceasta. Este foarte simplu, foarte clar, poate fi rezumat într-o singură frază: de când 
oamenii au dorit să rupă legătura cu armonia celestă, toate nenorocirile au început să cadă pe capul 
lor. Şi va fi mai rău, fiindcă ei se îndepărtează din ce în ce mai mult de Izvor, ei devin din ce în ce mai 
anarhici, nu mai respectă nimic. Da, aceasta va atinge proporții îngrozitoare. Peste tot, chiar în religie, 
chiar într-un învățământ spiritualist, toți sunt contaminaţi de aceşti germeni ai anarhiei, şi trebuie să 
ne aşteptăm la evenimente catastrofale: războaie, boli... 

Trebuie să ştiţi însă şi voi: cu cât spiritul anarhiei se instalează în lume, cu atât mai mult se 
propagă şi cancerul. Fiecare boală organică are la origine o slăbiciune sau un viciu în persoana 
respectivă, iar oamenii îşi creează ei înşişi majoritatea bolilor lor. Atunci când nervozitatea creşte, o 
boală apare... Atunci când senzualitatea creşte, apare o altă boală... Atunci când lipsa armoniei este 
mare, o a treia boală îşi face apariţia. Toate bolile sunt consecinţa unei dezordini determinate, iar 
cancerul este în special consecinţa anarhiei. Deci, pentru a le preveni, trebuie să lucraţi asupra 
armoniei, să vă gândiţi zilnic la armonie, să vă armonizați cu întreaga omenire, cu întreg universul. 
Desigur, nu veţi fi capabili să trăiţi neîntrerupt în această armonie perfectă, dar trebuie mereu să fiți 
conştienţi, vigilenți, să redeveniţi stăpâni pe voi înşivă ca să nu menţineţi mult timp în voi lipsa 
armoniei, fiindcă această stare se propagă până în celule şi organismului îi este din ce în ce mai greu 
să se opună dezordinii create astfel în el. 

Desigur, fiecare organ al corpului nostru este specializat şi se ocupă să-şi îndeplinească 
lucrarea sa, fără să se intereseze de ceea ce fac celelalte. Nu ne putem aştepta ca un organ să se ocupe 
de funcționarea ansamblului corpului. Pentru ca armonia şi binele ansamblului să fie respectate, 
Spiritul Cosmic a plasat în ființa umană o inteligență superioară care supraveghează, controlează. 
Datorită acestei inteligențe, mişcările fiecărui organ sunt reglate, specializarea lor fiind folosită şi 
dirijată în vederea bunei funcționări a ansamblului. 

Fiinţa umană este plasată aproape ca un arbitru între organele sale şi această inteligență ce a 
primit-o de la Cer, iar dacă are anumite preferințe pentru unele organe, ca stomacul şi sexul de pildă, 
uitând de interesul ansamblului, anarhia se instalează în ea, şi este în pericol. Dar dacă acordă 
prioritate acestei inteligențe care conduce, care echilibrează, ea va simţi o stare de armonie ce o va 
face capabilă să lucreze şi să creeze fară încetare. 

Din nefericire, la ora actuală, peste tot se observă tendința de răspândire a anarhiei. S-ar putea 
spune chiar că există şcoli unde se predau lecţii de dezorganizare, inoculându-se oamenilor furia şi 
revolta. în loc să propage viruşi pentru a declanşa un război biologic - ceea ce le-ar atrage reproşurile 
lumii întregi - unele țări, pentru a-şi distruge adversarii, propagă virusul nemulțumirii şi al revoltei. Şi 
iată cum apare cancerul! în mod inconştient, toți contestatarii şi anarhiştii devin liderii acestui virus. 
Dimpotrivă, toate mişcările spiritualiste, toate ordinele inițiatice care lucrează să instaureze pacea, 
armonia, fraternitatea, astfel ca oamenii să se poată înțelege, uni şi iubi, propagă germeni ce distrug 
cancerul. Dacă aceste centre inițiatice nu ar fi existat, întreaga omenire ar fi fost contaminată de multă 
vreme. Eu ştiu că foarte puţini oameni vor accepta această idee. Ei vor spune: „Ce ne tot spune el? Nu 
există nici o legătură între anarhie şi cancer; aceasta nu este părerea biologilor. ” Ei bine, să rămână la 
părerea biologilor. Eu vă spun însă că acest cancer este consecința anarhiei care se propagă în lume. 
Este adevărul, şi de aceea trebuie să lucrăm fără încetare pentru a restabili armonia. 

Din nefericire, dacă vom compara imensa mulțime a celor lucrează pentru distrugere şi ridică 
munţi de greutăţi şi neguri, vom descoperi cu greu o mână de oameni care înțeleg că trebuie să se 
unească pentru a crea armonia, opunându-se tuturor nenorocirilor ce amenință omenirea: războaiele, 
mizeriile, dar şi bolile... dar aceste fiinţe nu sunt capabile să lupte împotriva influenţei nocive a altora. 


Deoarece cantitatea este foarte importantă în a realiza ceva pe pământ: numărul acelora care sunt 
buni, puri, luminați, capabili să participe la formarea unei fraternităţi universale ale cărei decizii vor 
cântări în balanţele cosmice. Cei mai mulţi oameni rămân individualişti, preocupaţi de propriile 
interese, în loc să înțeleagă şi să se unească pentru a transforma totul, şi să participe la această 
construcție formidabilă. 

Dimpotrivă, un adevărat spiritualist lucrează pentru o idee divină, iar această idee îl susţine, îl 
recompensează. Această idee, care este în legătură cu Cerul, reprezintă deja o întreagă lume, şi ea îi 
aduce bucuria, entuziasmul, spe ranţa. Dacă nu aveţi o idee divină pentru care să lucraţi, chiar dacă 
celelalte activităţi vă aduc mulţi bani, nu veţi fi nici bucuroşi, nici fericiţi, fiindcă nu sunteţi legați de 
Cer. Dar dacă lucraţi pentru o idee, chiar dacă nu vi se mulţumeşte, chiar dacă nu vi se recunoaşte 
ceea ce faceţi, vă veţi simţi mereu împliniţi. Trebuie să înţelegeți aceasta. Puneţi-vă în minte o idee 
divină, lucraţi pentru o idee divină, şi veți vedea ce face această idee pentru voi: ea vă va ameliora 
întreaga existență, vă va prelungi chiar viaţa... 

încercaţi, deci, să înțelegeţi puterea şi eficacitatea unei idei, cum lucrează ea, cât este de vie!... 
Credeți-mă că nimic nu este mai stimulant, mai glorificat, ca o idee divină! Eu vă vorbesc aici despre 
ceea ce am verificat asupra mea. Tot ceea ce vă spun este extras din experienţele mele. 

Aceia care lucrează pentru o idee sunt ființe foarte puternice, foarte rezistente, iar Cerul se 
bazează pe ele. Cât despre celelalte, ele vor hoinări într-o zi într-un loc, altădată în altul, şi nu vor 
înțelege niciodată nimic cu adevărat, învățământul nostru este unul divin şi trebuie să lucrăm pentru 
el, pentru ca ideea împărăției lui Dumnezeu pe pământ să se propage, ideea armoniei şi a iubirii. 
Atunci toate bolile voastre vor dispărea. lar eu vă spun că, dacă există pe pământ adevăraţi medici, 
adevăraţi vindecători, aceştia sunt Iniţiaţii, fiindcă ei ajung la sursa bolii. Ceilalţi intervin atunci când 
este prea târziu. Oamenii trebuie îngrijiţi înainte de a deveni bolnavi. Din momentul în care lipsa 
armoniei (adică ura, bârfa, răutatea, gelozia, revolta) încep să pătrundă în ei, boala se instalează deja. 
Fiindcă boala nu reprezintă altceva decât o dezordine. lar atunci când o dezordine se întâlneşte cu o 
altă dezordine, ele fac casă bună împreună! în vreme ce, dacă armonia există în voi, dezordinea nu 
poate pătrunde, armonia o împiedică. Acestea sunt legi foarte importante care trebuie cunoscute. 

Câte nu faceți în lipsa armoniei! Vă îmbrățişaţi soția, copiii sau prietenii atunci când sunteți 
trişti, tulburați, iritaţi. lar lucrările cele mai importante le efectuaţi tot în dezordine; de aceea aveţi atât 
de multe eşecuri. 

în fiecare dimineaţă, trezindu-vă, trebuie să începeţi ziua acordându-vă la lumea armoniei 
universale. Numai după aceea veţi putea pregăti micul dejun, vă veţi îmbrăţişa copiii, îi veţi îmbrăca, 
le veți vorbi sau veţi pleca la serviciu. Atunci când veți intra într-o casă, primul vostru gând trebuie să 
fie: „Fie ca armonia şi pacea să domnească în această casă!” Dar oare câţi oameni gândesc astfel? Ei 
intră, şi deja au declanşat cearta dintre soț şi soţie, dintre părinţi şi copii etc... ar atunci când mergem 
pe străzi, în magazine, peste tot, chiar şi prin şcoli, nu observăm decât oameni lipsiţi de armonie şi 
care se îmbolnăvesc unii pe alții. 

Mulţi îşi închipuie că fiind mereu împotrivă, în dezacord, sunt pe cale să-şi afirme inteligenţa, 
autoritatea... Ei sunt mândri că au reuşit să tulbure atmosfera, pentru ei fiind o dovadă de putere. Ei 
bine, nu, este foarte uşor să distrugi armonia, este chiar cel mai uşor lucru: spuneți un cuvânt jignitor, 
aruncați o privire piezişă, faceți un gest amenințător, spargeți un obiect, iată! Dar pentru a restabili 
armonia, este nevoie de o întreagă ştiinţă şi de multă muncă! 

Legile armoniei sunt legile cele mai importante ce există în univers. Judecaţi, meditați, 
observați în ce stare acționați, şi veţi înţelege de ce în anumite cazuri nu obţineţi rezultate bune. Chiar 
atunci când doriţi să faceţi bine, dacă nu sunteţi în armonie, acest bine nu întruneşte condiţii 
favorabile pentru a se manifesta, şi chiar deranjați ceva în lumea invizibilă. Nu trebuie să faceţi 
niciodată ceva în lipsa armoniei, şi mai ales conceperea copiilor. Părinții trebuie să fie vigilenţi: dacă 
nu se unesc în armonie pentru a concepe un copil, atunci infernul se va strecura în acel copil sub 
forma bolilor, a deficienţelor, şi apoi ei îşi vor smulge părul din cap întreaga viață. Acordaţi zile şi 
luni întregi altor activități, dar nici un minut pentru a vă pune în armonie; nu vă vedeți interesul. 

Or, armonia este cea mai bună armă împotriva bolii. Dacă sunteți bolnavi, înseamnă că 
întrețineți o dezordine în voi; ați hrănit anu mite gânduri, anumite sentimente, atitudini şi aceasta se 


reflectă asupra sănătății voastre. De ce într-un anumit organ şi nu în altul? Fiindcă totul este calculat 
matematic după legile pe care le-aţi încălcat. Dacă doriți să vă vindecaţi acum, trebuie să vă gândiţi 
numai la armonie: zi şi noapte să vă conformaţi, să vă sincronizați, să fiți în acord, în consonanță cu 
întreaga viață, viața nesfârşită, viața cosmică. Aceasta este adevărata armonie. Este insuficient însă 
dacă vă armonizați numai cu câteva persoane: cu soţia, cu copiii, cu părinții voştri, cu vecinii, cu 
prietenii. Trebuie să fiți în acord cu viața universală. Din nefericire, mulți sunt în acord cu persoane 
complet mediocre, şi în dezacord cu viaţa universală; şi lipsa armoniei apare încet-încet, se instalează 
în ei, până în ziua în care boala se declanşează. 

Atunci când eu vă spun toate acestea, să ştiţi că mi le spun şi mie însumi; Să nu vă închipuiți 
că eu doresc să mă exclud din toată această istorie. Dacă mi se întâmplă ceva, dacă simt unele dureri, 
eu îmi spun: „Dragul meu, vezi că nu ai reuşit încă să obţii * această armonie despre care vorbeşti. 
Treci la treabă!” Ceea ce vă povestesc mă priveşte deci şi pe mine. Veţi replica: „Aceasta înseamnă 
că nu sunteţi atât de avansat, de evoluat?” Nu atât de mult, este adevărat, dar diferenţa dintre mine şi 
mulți alţii, este aceea că eu am înțeles importanţa armoniei, iar ceilalți nu au făcut-o încă. Desigur, 
mai există însă multe lucruri de curățat, de purificat, de transformat de sublimat, de însuflețit, de 
înviat în fiinţa mea. Eu nu am pretenţia că am venit perfect pe acest pământ!... Chiar şi Iniţiații posedă 
deficiențe şi defecte. Atunci când vin să se încarneze, ei întâlnesc familii ce le transmit prin ereditate 
o mulțime de imperfecțiuni şi boli. Şi atunci ei „înghit” de două, de trei, de o sută de ori mai mult 
pentru a accelera procesele: curăţenia, purificarea etc... De aceea, ei realizează această armonie mult 
mai repede decât alții. Aceasta este explicaţia. Să nu vă închipuiți că atunci când Inițiaţii ajung pe 
pământ, totul este absolut pur, armonios şi divin în ei. Judecați puţin!... Eu cunosc realitatea. Dar nu 
aceasta este problema: nu trebuie niciodată să vă justificați spunând că ați moştenit un anumit defect 
al părinților. Spu- neți-vă numai: „Dacă aş fi meritat mai mult, m-aş fi reîncarnat într-o familie mai 
bună. Eu am greşit, nu părinţii mei. Acum, trebuie să pun totul în ordine, să curăț tot, să purific tot. ” 
lar după un timp, veţi întineri, veţi deveni luminoşi, strălucitori... Trebuie însă să vă hotărâți, să 
deveniți conştienţi, să luaţi lucrurile în serios. 

lar ca să ştiţi dacă ați reuşit, sau nu, să vă aflaţi în armonie, vă va fi uşor, întreaga voastră 
fiinţă vă va spune. Atunci când toate celulele voastre vor vibra la unison, nu veţi putea să nu simţiţi. 
Dacă vă este sete, nu aveţi nevoie de nimeni să vă spune că trebuie să vă potoliți setea. La fel, dacă ați 
reuşit să obţineţi această stare de armonie, nu veţi avea nevoie să vi se spună: veți simţi din toate 
părțile nişte forțe formidabile învăluindu-vă fiinţa, aura voastră va vibra, iar voi veţi fi refăcuți. Iar 
dacă trăiţi, dimpotrivă, în dezordine, în haos, nu aveţi nevoie să vi se spună în ce stare jalnică vă 
găsiți, ştiţi deja, şi a'dmiţând că, în acel moment veți fi felicitaţi, vă veţi simţi în sinea voastră atât de 
ruşinaţi încât nu veţi mai şti ce să faceți! 

Vedeţi, lumea invizibilă doreşte să ne instruiască prin propria noastră experiență, nimeni nu va 
fi scutit. Numai că, oamenii nu înţeleg acest limbaj, ei nu trag nici o concluzie. Or, adevărata lucrare 
înseamnă tocmai aceste experiențe asupra cărora trebuie să ne aplecăm şi să tragem concluziile 
necesare, pentru a putea merge mai departe pe calea spiritualităţii. Noi repetăm însă întreaga viață 
experiențele nefericite şi nu facem nimic să îndreptăm lucrurile. Suferim, acceptăm desigur toate 
acestea, dar ne obişnuim cu toate aceste dezordini şi nu reacţionăm, trăim de azi pe mâine. Ei nu, nu, 
trebuie să înțelegem imediat şi să ieşim din această situație. lar pentru a ieşi de aici, trebuie să 
medităm asupra armoniei, să dorim, să iubim armonia, să o introducem peste tot, în fiecare mişcare, 
în fiecare cuvânt, în fiecare privire. De ce este atât de greu? 

Chiar într-un învățământ ca al nostru, ce poate apropia fiecare ființă, fiecare suflet, fiecare 
inimă în această luminoasă înțelegere, mulți nu sunt încă pregătiți să înţeleagă aceste adevăruri. Ei 
preferă să se deschidă tuturor curentelor anarhiei ce se propagă, în loc să lucreze pentru armonia 
universală. De aceea eu nu pot să fiu fericit. Desigur, nu este vorbe despre mine, fiindcă eu am 
realizat această armonie. Dar fericirea mea nu este completă, fiindcă adevărata mea fericire vizează 
fericirea voastră şi cea a tuturor oamenilor. Atât timp cât este cazul să-mi îndeplinesc lucrarea, să mă 
pun în armonie cu Divinitatea, eu am tot ce îmi trebuie, eu sunt foarte fericit, împlinit. Dar sarcina 
mea nu se opreşte aici. Lucrarea mea nu se aseamănă ca aceea a multor călugări al căror singur scop 
este să-şi salveze propriul suflet. Eu trebuie să mă străduiesc ca şi alții să poată realiza ceea ce am 


reuşit eu să fac. Dar nu reuşesc. Eu încerc să trag de ei, să îi târăsc, dar ei nu mă înțeleg, nu mă 
urmează. De aceea eu nu pot fi fericit. Nu mi s-a acordat numai mie însumi însărcinarea de a fi fericit, 
ci de a-i face pe toți oamenii să fie prezenți la această fericire. 

Dacă v-aţi strădui să înţelegeți şi să aprofundați aceste adevăruri, veţi ajunge la aceleaşi 
concepții, la aceeaşi lumină, la aceeaşi împlinire, şi în acel moment eu voi fi susținut, voi fi ajutat, şi 
toți împreună vom putea transforma întreg pământul, făcând bine lumii întregi. Dar mulți nu reuşesc 
să mă urmeze, ei nu doresc să mă înţe leagă, eu simt aceasta; ei au în minte tot felul de idei contrare 
acelora pe care eu vi le expun. lată necazul şi tristețea mea, oare mă înţelegeţi? Nu este vorba de mine 
în acest caz. Eu mi-am rezolvat destule probleme. Dar lucrarea mea constă în a nu rămâne complet 
singur ca să îndeplinesc voinţa Cerului, ci de a vă antrena deopotrivă şi pe voi în aceeaşi direcţie. 

De acum înainte, în loc să vă gândiţi la tot felul de lucruri secundare: distracțiile, afacerile, 
iubirile, gândiți-vă la armonie, să realizați această armonie în întreaga voastră ființă astfel ca toate 
celulele voastre să vibreze la unison. Să luăm exemplul unei orchestre. Toată lumea a ascultat o 
orchestră, toată lumea ştie că, dacă un singur executant nu cântă în acord cu ceilalți, el distruge ar- 
monia ansamblului. Ei bine, acelaşi fenomen se produce şi cu corpul fizic, cu întreaga ființă, fiindcă 
organele se aseamănă cu nişte instrumente ce trebuie să cânte împreună o partitură. încercaţi să citiți 
atunci când aveţi dureri de cap, colici sau dureri de dinţi... nu veți înțelege nimic fiindcă această lipsă 
de armonie vă împiedică. Trebuie ca totul să se calmeze şi să se uşureze pentru ca să puteți înțelege. 

Câte lucruri nu există în viața noastră zilnică ca să ne facă să înțelegem importanţa armoniei! 
Fie că este o orchestră, o corală, un balet sau chiar o paradă militară, toţi trebuie să se armonizeze. 
Totul în natură şi în viaţă este gata să ne instruiască despre ce este ordonat, armonios, estetic, dar 
omul în sinea sa continuă să trăiască în dezordine şi cacofonie... Ah, să nu îmi mai vorbiți despre 
oameni! Ei nu doresc să se pună în armonie cu legile universului. Ei sunt singurii, de altfel, care nu se 
află în armonie. Animalele, insectele, plantele sunt în armonie, spiritele naturii, îngerii... toţi, cu 
excepţia oamenilor. Da, nişte anarhişti... 

Lăsați acum totul la o parte şi gândiți-vă numai la această ordine pe care Domnul a creat-o la 
începutul lumii, ca să restabiliți în voi această armonie primordială. Zilnic, câteva minute, trimiteţi 
iubire tuturor fiinţelor luminoase care populează universul. Spuneţi-le: „Eu vă iubesc, eu sunt în acord 
cu voi, eu vreau să trăiesc veşnic în armonia voastră. ” Încet-încet, această armonie vă va învălui, 
aducându-vă lumina, bucuria, şi vă veți simţi atât de puternici şi rezistenți încât nu vă va mai fi frică 
nici chiar de moarte. Da, datorită acestei armonii veți ajunge să învingeți moartea. 

Numai că, pentru a atrage armonia, pentru a o construi, trebuie desigur să o iubiți. Atât timp 
cât nu o iubiţi, cât nu aveţi nevoie de ea, nu o veți atrage. Dar eu simt că începeţi să o iubiţi... şi că vă 
străduiți sincer pentru a crea această armonie în voi înşivă şi în jurul vostru. Continuaţi şi, într- o bună 
zi, veţi simți toate transformările ce se fac în lume datorită lucrării noastre: peste tot, datorită 
existenţei noastre aici, suntem pe cale să puri- ficăm atmosfera pământului şi să inspirăm mulți 
oameni care doresc să iasă din dezordinea în care se găseşte actualmente lumea. Da, trăind în această 
armonie, nu numai că începem să prețuim împărăția lui Dumnezeu, dar mai ales trimitem pe întreg 
pământul, până la stele, curenţi, unde, forţe de o asemenea intensitate şi splendoare, încât mai 
devreme sau mai târziu întreaga omenire va fi obligată să se amelioreze, să se transforme, să trăiască 
în belşug şi pace. 


IV 


BAZELE SPIRITUALE ALE MEDICINII 


Medicina occidentală este extraordinară, cu toate mijloace pe care ea le posedă astăzi prin 
progresele chimiei, chirurgiei, utilizării razelor!... Dar de ce, în loc să se vindece, oamenii sunt din ce 
în ce mai bolnavi? Ne întrebăm dacă există cu adevărat două persoane sănătoase pe întreg pământul, 
şi se descoperă chiar noi boli. Desigur, veţi spune că aceste boli au existat mereu, dar că oamenii erau 


atunci neştiutori, nu le diagnosticau, şi nici nu le tratau. Este ceva adevărat, dar nu în totalitate. Iar eu 
nu voi afirma, ca mulți alţii, că ele se datorează numai poluării aerului şi apei sau falsificării hranei. 
Este adevărat că uzinele îşi aruncă impuritățile în apă, aerul este infestat de tot felul de gaze şi nori de 
fum, legumele şi fructele sunt cultivate cu îngrăşăminte chimice, iar uleiul, zahărul, untul, pâinea, 
totul este modificat, falsificat!... Dar acesta nu este decât aspectul material al problemei; adevăratele 
cauze ale bolii sunt în altă parte, ele se găsesc în modalitatea de a gândi, de a simţi, de a acționa. 
Despre acest aspect nu se vorbeşte niciodată; nu se explică niciodată că un anumit gând sau sentiment 
poate altera sau otrăvi. Se încearcă vindecarea prin înghițirea câtorva medicamente, dar ceea ce nu se 
cunoaşte, este faptul că, în realitate, gândurile şi sentimentele sunt acelea care distrug sau 
reconstruiesc. 

De abia de douăzeci sau treizeci de ani în Europa, cu ajutorul medicinii psihosomatice, s-a 
început să se înțeleagă cu adevărat faptul că psihismul joacă un rol în boli, ajungându-âe în sfârşit la 
latura subtilă a omului. Dar această latură subtilă a existat din totdeauna! Oare de ce medicii se mai 
încăpăţânează însă în multe cazuri să nu vadă decât aspectul material, fizic? Acum patruzeci sau 
cincizeci de ani, toți se preocupau numai de numărul de calorii necesare bunei funcționări a 
organismului, se vorbea numai de cantitatea de protide, lipide, glucide şi săruri minerale pe care omul 
trebuia să le absoarbă prin hrană. Apoi s-au descoperit vitaminele, şi atunci s-a vorbit numai despre 
vitamine care, în doze mici, au o acţiune mult mai puternică decât protidele, glucidele etc... Acum, 
ultima descoperire sunt glandele endocrine ale căror secreţii foarte subtile, hormonii, sunt şi mai 
importante. 

Oricare ar fi însă importanţa lor, glandele endocrine nu sunt responsabile de tot ce se petrece 
în organism: ele nu fac decât să execute ordinele primite, iar dacă ele sunt blocate, dacă secretă prea 
mult sau prost, este pentru că ele depind de alte funcții mult mai subtile pe care cercetătorii nu le-au 
descoperit încă. Da, mai există încă lucruri de descoperit. Invizibilul este acela care comandă 
vizibilului, lumea subtilă comandă lumii fizice, spiritul comandă materiei. Dar contemporanii noştri 
nu au acceptat încă aceasta. Ei îşi închipuie că latura subtilă, psihică, depinde de materie, de corpul 
fizic, şi că de pildă gândurile sunt secretate de creier exact cum bila este secretată de ficat! In realitate, 
este exact invers, fiindcă gândurile sunt entități vii. Dar eu v-am vorbit deja despre toate acestea şi nu 
voi mai reveni. 

Fiinţa umană posedă în sine elemente capabile să se opună bolii. Dovada: se cunosc cazuri în 
care bolnavii care erau condamnaţi de medici au reuşit să se vindece. Cum? Cu ajutorul voinței, al 
puterii gândului. Nu se întâmplă cu toți, desigur, fiindcă trebuie să ai dezvoltate anumite capacități, 
dar este posibil. Eu v-am povestit despre unele plante ale căror rădăcini nu sunt fixate în pământ şi ele 
trăiesc suspendate în aer, extrăgându-şi energia necesară din atmosferă. Cum au reuşit?... Dacă unele 
plante sunt capabile să absoarbă în condiții asemănătoare toate elementele ce le sunt necesare, ființa 
umană ar trebui să o facă şi mai bine! Chimiştii vor spune: „Acestea sunt procese chimice, este vorba 
mereu despre chimic...” Desigur, totul este chimie, dar chimia ascultă de spirit! Spiritul este capabil să 
producă elemente chimice curative. Ei bine, medicina nu a recunoscut, şi nici nu a acceptat încă 
aceste puteri ale spiritului, şi iată în ce constă eroarea sa. 

Trebuie să recunoaştem totuşi că medicina conştientizează din ce în ce mai mult efectele 
binefăcătoare ale armoniei asupra sănătăţii; ea descoperă din ce în ce mai mult că multe maladii apar 
din cauza lipsei de armonie ce s-a instalat în viața interioară a oamenilor: lipsa armoniei în gândurile, 
în sentimentele lor etc... Medicina şi psihologia au găsit tot felul de termeni ştiinţifici acestor maladii, 
în timp ce eu am un vocabular simplu ce explică multe lucruri: eu numesc această situație lipsa 
armoniei. Dacă observăm cum armonia şi opusul ei acţionează în toate domeniile, în toate activitățile, 
în toate sectoarele societăţii, oricare ar fi cuvintele savante de care ne-am folosi pentru a le exprima, 
aceasta s-ar reduce mereu la două cuvinte: armonie şi lipsa armoniei, sau, mai exact, ordine şi 
dezordine. 

Medicina a făcut pe parcursul secolelor progrese considerabile, ea a găsit mijloacele de a 
învinge ciuma, holera, tifosul, tuberculoza etc... Dar ea nu reuşeşte încă să vindece omenirea de 
tulburările sistemului nervos: anxietatea, neliniştea, nervozitatea, depresiile ce acționează defavorabil 
asupra organismului. Şi cum ştiţi, de altfel, bolile se deplasează: dacă în trecut exista în special o 


regiune a corpului ce era atinsă, astăzi există o alta: de exemplu, sistemul nervos sau inima. Desigur, 
există încă altele. Nu sunt totdeauna nişte boli incurabile, dar ele sunt foarte răspândite şi unele sunt 
foarte greu de vindecat, ca poliomielita, cancerul etc. 

Eu însă sunt foarte mulțumit să constat că există totuşi un reviriment în mediile medicale şi că 
apar din ce în ce mai multe tendinţe noi care se apropie de învățământul nostru. Şi cum teoriile, 
punctele de vedere pe care noi le-am dat sunt cele ale Ştiinţei Iniţiatice şi există din timpuri ime- 
moriale, aceasta dovedeşte că ştiinţa oficială se reîntoarce spre marile adevăruri din trecut. Au existat 
în ultimul timp atâtea reacții împotriva antibioticelor şi a chimioterapiei ce au dat în anumite cazuri 
rezultate negative, încât medicii sunt puţin agitați. Mulţi îşi îndreaptă privirea spre homeopatie fiindcă 
au observat că medicina alopată, ocupându-se numai de boală, uită omul cu însuşirile sale individuale, 
specifice. Ei au realizat deopotrivă că distrugând microbii şi viruşii ce cauzează boala, ei înlătură alți 
microbi folositori organismului. 

Medicina a înţeles deopotrivă că facultăţile psihice cu care omul este înzestrat îl fac pe acesta 
foarte diferit de toate celelalte fiinţe vii. Ea a observat că aceleaşi remedii nu acționau în acelaşi mod 
asupra tuturor bolnavilor, şi că nu trebuie administrat obligatoriu acelaşi tratament tuturor acelora care 
au aceeaşi boală. Homeopaţii buni studiază în amănunţime fiecare persoană: temperamentul său, 
dorinţele sale, stările sale psihice, şi îi administrează tratamentul care îi convine ei şi nu unei alte 
persoane. Ei au constatat că, pentru fiecare bolnav, trebuie ţinut cont de un ansamblu de elemente pe 
care le denumesc „factor de mediu”, în vreme ce medicina a neglijat până acum mediul în care se 
propagă boala, studiind numai boala însăşi. Ne reîntoarcem acum spre principiile expuse de 
Hipocrate. Hipocrate era un medic grec care a studiat medicina Egiptului şi Indiei. El arăta că trebuie 
acordat organismului mai ales posibilitatea de a se apăra, fiindcă organismul, adică natura, ştia să-şi 
pregătească apărarea pregătind spontan unele elemente chimice capabile să neutralizeze agenţii bolii. 
Atunci când un om îşi dezvoltă rezistenţa propriului organism, este atât de bine înarmat încât duşma- 
nul se întoarce din drum la vederea acestor modalități de apărare. Dovada: în timpul unor epidemii s-a 
observat prezenţa unor oameni care circulau liniştiţi printre bolnavi fără să fie atinşi de boală, în 
vreme ce alții, care îşi luaseră tot felul de măsuri de precauţie, erau răpuşi de boală. De ce? Deoarece, 
la prima categorie terenul nu era favorabil proliferării microbilor. Bolile nu atacă omul atunci când 
văd că locul este foarte bine apărat. 

Hipocrate ajungea să întărească organismul prin mijloace naturale, băi, ceaiuri de plante, 
expunere la soare, odihnă, purificare, post etc... în vreme ce, astăzi, luând cantităţi de pilule ce slăbesc 
organismul, oamenii îşi împiedică organismul să se apere; bazându-se mereu pe remedii exterioare, ei 
nu îşi dezvoltă forțele din sinea lor. 

Folosiţi medicamente la cea mai mică indispoziţie; nu este bine. De ce să nu încercați mai 
întâi o metodă naturală? De exemplu, dacă aţi răcit şi tremurați, dezbrăcaţi-vă şi frecționați-vă energic 
cu un prosop sau o mânuşă de baie uscată, sau o mânuşă cu păr aspru, apoi îmbră- caţi-vă şi beţi mai 
multe ceşti de apă caldă, înco- toşmănându-vă în plăpumi. Veţi transpira şi veți avea astfel şanse să vă 
restabiliți. încercați metoda mea, ea este simplă şi eu am experimentat-o de zeci de ori. Să nu 
procedaţi ca majoritatea oamenilor care aşteaptă să fie bolnavi şi care, în acel moment, au nevoie ca 
să se îngrijească de un întreg arsenal medical. Nu trebuie să aşteptaţi. 

Apoi, fiți atenţi, nu înghițiți orice, altminteri organismul vostru nu va mai face față tuturor 
atacurilor la care este expus. Multe anomalii apar din cauza abuzului de produse farmaceutice. De 
aceea, în loc să faceţi experienţe extinse în domeniul chimic, trebuie să căutaţi în alte direcții; bol- 
navii trebuie plasați în condiţii complet diferite, pentru a trezi puterile adormite în ei înşişi. Fiinţa 
umană este zămislită ca să poată neutraliza tot răul din ea. Numai cunoştinţele lipsesc, voinţa lipseşte, 
într-un cuvânt, tot ceea ce este de natură spirituală lipsește. 

De altfel, aproape toţi sunt consideră în unanimitate că antibioticele, şi chiar radioterapia - 
razele ultraviolete, infraroşii, de cobalt etc - produc efecte secundare foarte dăunătoare. Se fac 
experienţe fără să se ştie ce se poate declanşa, şi anumiţi bolnavi, fără ştirea lor, servesc astfel drept 
cobai. Sau se folosesc animalele; dar ceea ce se potriveşte în cazul animalelor, nu este obligatoriu bun 
pentru om. Cum ne putem gândi că ceea ce a avut succes la un şoarece sau un iepure va putea reuşi şi 
în cazul omului? Structura fiinţei umane este complet diferită de cea a şoa recilor şi a iepurilor! Apoi 


nu avem dreptul să omorâm mii şi mii de animale pentru a face experiențe. Este o crimă pe care 
omenirea o va plăti într-o bună zi. 

Dacă citiți Facerea, veţi observa că Dumnezeu a permis oamenilor să ucidă animalele numai 
pe timpul lui Noe. Lui Adam şi Evei, El le-a dat ca hrană legume şi fructe. Mai târziu, la ieşirea din 
arcă, cum oamenii şi-au pierdut inocența şi lumina, li s-a permis să omoare animalele pentru a se 
hrăni cu ele, dar li s-a interzis însă să atenteze la viaţa umană deoarece „sângele uman cere 
răzbunare”. Ei bine, eu cred că şi sângele animalelor cere răzbunare şi că multe boli vin de aici. Atât 
timp cât omul va vărsa sângele animalelor, tot aşa şi sângele uman va trebui vărsat. Aceasta reprezintă 
dreptatea. 

Acum, o parte a medicinii se reîntoarce spre Hipocrate, spre natură. De exemplu, se 
redescoperă binefacerile apei de mare şi se construiesc din ce în ce mai multe centre de tala- 
soterapie. Apa de mare conţine toate elementele necesare organismului, fiindcă aici întâlnim aceleaşi 
elemente ca şi în sânge. Tocmai datorită apei de mare egiptenii l-au vindecat pe Platon; iar 
babilonienii, chinezii şi japonezii cunoşteau deopotrivă această terapie. Eu sunt în totalitate de acord 
cu această terapie, fiindcă ea corespunde învăţământului nostru, care doreşte să restabilească 
echilibrul în om luând din acest rezervor inepuizabil care este natura tot ceea ce lipseşte organismului. 
După ultimele descoperi ale ştiinţei, se ştie acum că, asemenea tuturor creaturilor, omul apare din 
mare şi în el se regăsesc toate elementele acesteia. Atunci când înoată în apa mării, echilibrul său se 
restabileşte, fiindcă această apă era elementul său primordial. 

Este de asemenea foarte bine să beți apă de mare, ca şi cum aţi fi făcut o adevărată transfuzie; 
la fel se poate proceda şi cu stridiile. Veţi spune: „Dar aceste elemente nu se pot lua sub forma unor 
pastile fabricate în laboratoare?” Nu, nu este acelaşi lucru fiindcă, în mare, aceste elemente sunt vii şi 
organismul le absoarbe şi le asimilează astfel mai bine. Nu este foarte recomandat pentru oameni tot 
ceea ce este fabricat într-o fabrică sau laborator. Unii pretind că mineralele conţinute în apa de mare 
au fost aduse acolo de ploi, râuri şi toate apele ce au străbătut straturile de pământ, dar ultimele 
cercetări au arătat că iodul, borul şi alte elemente foarte rare descoperite în mare nu se găsesc pe 
pământ; originea lor este încă necunoscută. 

Ar fi ideal să se poată face băi cu apă de mare încălzită, fiindcă astfel apa pătrunde mai uşor în 
sânge aşa cum au demonstrat-o ultimele descoperiri ştiinţifice. S-ar putea adăuga acestei ape alge 
fiindcă acestea deţin deopotrivă o mare capacitate curativă. Bunica mea vindeca în acest mod, iar eu 
ştiu astfel de şasezeci de ani că este posibil să se restabilească armonia organismului făcând băi cu 
apă caldă şi ierburi. Este bine de asemenea să vă hrăniţi cu alge. Japonezii mănâncă multe, ceea ce le 
conferă o rezistenţă extraordinară. Atunci când m-am aflat în zona Pacificului, în insulele Hawai, am 
văzut magazine unde se vindeau tot felul de cochilii, crustacee, peşti şi de asemenea alge, dar nişte 
alge de o asemenea formă, de o asemenea consistență şi gust ce nu le mai mâncasem niciodată. lar 
oamenii cumpărau multe fiindcă existau din belşug. Ah, dacă aţi putea să vă procuraţi alge! Ele conțin 
toate elementele nutritive. Desigur, ele se pot găsi în unele centre de sănătate, dar trebuie să fiţi pre- 
cauţi, nu se ştie dacă sunt mereu proaspete, nici în ce condiţii au fost pregătite. Ar trebui să mergem 
să ni le culegem noi înşine în anumite locuri, dar nu este uşor, marea este atât de poluată! 

Vedeţi deci cât de inconştienți sunt oamenii... Aceia care preconizează talasoterapia sunt 
încântați de rezultatele date de apa de mare şi de alge, dar nu se întreabă niciodată de unde provin 
aceste forțe şi energii pe care marea le transmite. Ei uită mereu esenţialul, iar esențialul este soarele! 
El este acela care dă apei de mare şi algelor această vitalitate pe care oamenii o pot apoi extrage. El 
este factorul esenţial, apa de mare şi algele sunt numai nişte transmițători. Dacă apa de mare nu este 
însuflețită de soare, ea nu va aduce nici o binefacere. 

Esenţialul lipseşte întotdeauna din raționamentul oamenilor, fiindcă ei nu posedă adevărat 
ştiinţă: ei nu se gândesc niciodată că tot ceea ce există pe pământ are la origine soarele. De exemplu, 
ce este un arbore? Nimic altceva decât o rezervor de raze de soare condensate. Când ardem un copac, 
toată această lumină se întoarce la soare lăsând în urmă nişte gaze, vapori de apă şi puțină cenuşă. lar 
marea, ca şi copacul, nu este altceva decât un rezervor de raze solare. Soarele priveşte marea, o umple 
de viaţa sa, şi bând această apă sau scăldându-ne în ea, noi primim viaţa pe care soarele a depozitat-o 
aici. Fitoterapia şi aromote- rapia folosesc plantele. Este o terapie pe care v-o recomand în aceeaşi 


măsură. De ce? Pentru că plantele au şi ele proprietatea de a capta şi concentra în ele elemente care 
vin din soare sau din stele. Eu am o încredere absolută în virtuțile lor şi dacă ştim cum să le dozăm şi 
să le combinăm, ele nu cauzează nici un prejudiciu. Vă recomand, să folosiți deci cât mai mult 
plantele. 

Chiropraxia a fost redescoperită de un American şi s-a răspândit încet-încet în toate țările, dar 
este o ştiinţă foarte veche. Iată încă o terapie pe care v-o recomand; de altfel, eu am subliniat deseori 
importanța coloanei vertebrale spunându-vă că multe maladii sunt consecința unor defecte pe care 
aceasta le prezintă: o deviaţie, un nerv presat, o vertebră tasată... lar cum nervii hrănesc organele, nu 
trebuie să încercăm să tratăm organele fără să tratăm nervii de care acestea depind, iar aceşti nervi 
trec prin coloana vertebrală. Organele sunt indirect legate de creier prin coloana vertebrală; ea este 
deci ca o punte între creier şi restul corpului, şi dacă ea nu funcționează corect, apar tot felul de 
anomalii. Trebuie deci restabilit curentul ocupându-ne de nervii ce trec prin coloana vertebrală. Aceia 
care au studiat această ştiinţă au vindecat multe boli; ei au reuşit să vindece şi surditatea, care în 
anumite cazuri se datorează unei anomalii a coloanei vertebrale. 

Magnetismul este şi el o terapie şi este, de altfel împreună cu fitoterapia, una dintre cele mai 
vechi. Din toate timpurile, Inițiații au vindecat cu ajutorul magnetismului. Priviţi ce se spune în 
Evanghelii: lisus a atins bolnavii, şi i-a vindecat. Cum? Introducând în ei o forță, forţa sa, un fluid 
armonios, perfect. Era ca şi cum ar fi introdus viaţa. Şi ce face viaţa? Exact ceea ce face un suflu de 
aer pur când respiraţi, sau o transfuzie de sânge: ea restabileşte echilibrul organismului. Când un 
Iniţiat atinge un bolnav, el face o adevărată transfuzie de vitalitate pentru că el trăieşte o viaţă 
armonioasă, o viață împlinită, o viaţă divină. Este ca şi cum şi-ar da sângele şi bolnavul se restabileşte 
instantaneu. Magnetismul este deci cea mai veche medicină, aceea a Iniţiaților care vindecau prin 
contact, sau pur şi simplu printr-o privire, prin câteva cuvinte, fără a atinge bolnavul. în realitate este 
principiul injecției, din moment ce constă în a face să pătrundă ceva în corp. 

Există încă multe alte terapii. Unii, chiar înainte de război, s-au interesat de celuloterapie. Ei 
vindecă, prelungesc viața sau încetinesc îmbătrânirea injectând în corpul uman celule măcinate 
provenind din splina sau ficatul, din ganglionii, rinichii, etc... anumitor animale. Celuloterapia era 
deja cunoscută de secole, iar Paracelsus o cunoştea şi el. Ştim că există încă în Africa sau America, 
triburi care mănâncă anumite organe de animale pentru a le dobândi calitățile. De exemplu, ele cred 
că pentru a avea forţa şi curajul unui leu, trebuie să îi mănânce inima, în timp ce acela care mănâncă 
inima unui iepure devine temător. Evident, celuloterapia dă rezultate, dar este un fel de magie neagră 
din moment ce antrenează sacrificiul creaturilor vii. Este deci o terapie pe care nu o recomand. Este 
adevărat că ea vindecă, dar trebuie găsite alte mijloace. De pildă, Voronov facea transplant de glande 
de maimuţă pentru a-i reda omului activitatea sexuală, dar s-a renunţat la această metodă pentru că s-a 
observat că, regăsindu-şi forța sexuală prin această metodă, omul se reîntorcea şi spre animalitate. 
Dar, oricum, prelevarea celulelor animale pentru a le introduce în organismul uman nu este de dorit, 
iar eu nu o recomand. 

Eu resping tot ceea contrazice ştiinţa pe care am studiat-o, Ştiinţa Iniţiatică. Această Ştiinţă 
Iniţiatică consideră omul în întregul său, nu numai o latură a fiinţei sale: ficatul, splina sau inima... 
Hipocrate spunea că, atunci când există deja o tulburare într-o parte a corpului, întreg organismul este 
afectat. Trebuie să restabilim deci armonia generală, şi latura bolnavă va fi vindecată de organismul 
însuşi. în orice caz, medicamentele, injecțiile, antibioticele vor rămâne fără efect dacă ființa umană 
continuă să mențină dezordinea în sinea sa prin gândurile şi sentimentele sale. 

Eu nu sunt de acord nici cu metodele care, studiind fiinţele şi lucrurile, le separă pe acestea de 
întreg, de această unitate care este universul, fiindcă ele le distrug. Nu se poate ajunge astfel la o 
judecată corectă. Este un obicei prost să analizezi, să diseci lucrurile. Eu am afirmat adesea că, pentru 
a studia lucrurile, nu trebuie să le smulgem din pomul vieţii. Dacă le separăm, le distrugem 
frumuseţea, lumina, strălucirea, vitalitatea, le reducem la stadiul de cadavre. Iar ştiinţa studiază 
tocmai aceste cadavre. Şi eu fac uneori nişte analize, tocmai pentru a vă orienta cât mai bine spre 
sinteză; eu nu mă opresc la analiză, fiindcă simpla analiză nu face decât să dezintegreze. 

Dacă demontaţi un ceas, puteţi cunoaşte toate piesele sale componente... numai că el nu mai 
funcționează. Biologii cunosc foarte bine elementele constitutive ale omului; plecând însă de la aceste 


elemente, ei sunt incapabili să creeze o ființă umană, o ființă care gândeşte, păşeşte, acţionează. 
Elementele există, dar lipseşte esențialul: viaţa care cunoaşte dozele, combinaţiile şi toate condițiile 
necesare pentru o bună funcționare a organismului. Trebuie să redeşteptăm viaţa, fiindcă ea singură 
ştie cum să restabilească echilibrul în stomac, în creier, în plămâni, peste tot. Dar cum biologii nu se 
preocupă de viață, ci de materie, ei nu reuşesc. Atât timp cât ei nu se vor descotorosi de filosofia lor 
materialistă şi mecanicistă ce separă lucrurile de unitatea cos mică, ei nu vor reuşi să salveze 
omenirea de boală. Idealul lor este desigur foarte nobil, ei fac mari sacrificii, posedă o inteligență şi 
capacităţi extraordinare, dar filosofia lor este greşită, de aceea multe lucruri le scapă încă din vedere. 

Tot ceea ce vă spun se află în armonie cu această măreaţă filosofie ce mi-a fost transmisă şi pe 
care întreaga lume o va adopta într-o bună zi. Ştiinţa este deja obligată să se întoarcă din ce în ce mai 
mult spre adevărurile din trecut. De exemplu, chimiştii şi-au bătut joc mult timp de alchimişti care 
pretindeau că transformă plumbul în aur, dar ei au descoperit apoi că, deoarece atomul de plumb are 
82 de electroni iar cel de aur 79, dacă se înlătură din plumb 3 electroni, 3 protoni şi câţiva neutroni, se 
obține aur. Din nefericire, nu se poate fabrica acest aur în cantități mari, fiindcă el este încă instabil şi 
procesele de fabricare sunt foarte costisitoare. Ştiinţa oficială începe deci să se pună în mişcare, 
începând să se intereseze de frenologie, de telepatie, de radiestezie, şi în curând ea va recunoaşte şi 
astrologia. Veţi constata într-o bună zi că, toate aceste adevăruri pe care noi le-am enunțat de multă 
vreme, le veți vedea, le veți asculta şi le veţi citi peste tot. Ştiinţa va realiza din ce în ce mai mult că 
anticii au făcut mari descoperiri (oare cine i-a instruit?...) fară ajutorul telescopului sau al 
microscopului, şi atunci ea va studia cu seriozitate tot ceea ce ne-au învăţat Iniţiaţii şi va fi o mare 
agitație. în acel moment, totul se va răsturna: se va învăţa ştiinţa vieții, sinteza, şi atunci împărăția lui 
Dumnezeu va fi posibilă. Dar atât timp cât fortăreaţa ştiinţei oficiale materialiste nu este răsturnată şi 
înlocuită cu ştiinţa Iniţiaților, dezordinea va continua. 

Vă voi arăta acum de ce medicina preconizată de Ştiinţa Ezoterică le depăşeşte pe celelalte. 
Medicii au studiat în general în universităţi ce conferă mereu laturii fizice o poziție primordială, şi ei 
neglijează gândurile, sentimentele, comportamentul, modul de viață care, din contră, trebuie să se afle 
pe primul loc. Adevărata terapie este felul nostru de viaţă; iar toate celelalte vin pe al doilea, al treilea, 
al patrulea loc... 

Medicina psihosomatică studiază legătura dintre psihism şi corpul fizic, modul în care ele 
reacționează unul asupra celuilalt. Medicina psihosomatică câştigă teren, şi este minunat, dar ea va fi 
şi mai eficace atunci când teoriile ei se vor baza pe o filosofie, pe o viziune de ansamblu veridică. 
Această viziune de ansamblu are ca punct de plecare ființa umană, fiindcă fiinţa umană se găseşte la 
baza oricărui lucru. Nici un progres adevărat nu va putea fi făcut în nici un domeniu (ştiinţific, 
economic, social, psihologic, medical...) atât timp cât nu se va cunoaşte structura ființei umane, 
forțele ce există în ea, cât şi legăturile ei cu universul, chestiuni pe care Ştiinţa Ezoterică le-a studiat 
de mii de ani. 

Mulţi oameni de ştiinţă consideră omul drept o maşină; multă vreme ei l-au judecat într-o 
manieră mecanicistă, fără să se întrebe dacă în el există anumite forțe, entităţi şi inteligențe complet 
necunoscute, capabile să producă elemente noi în organism. Ei nesocotesc faptul că omul posedă 
corpuri subtile. Ei nu ştiu ce reprezintă gândul, nici voinţa, şi cu atât mai mult sufletul şi spiritul, şi 
puterile pe care acestea le conţin. Cum îşi pot atunci imagina că, având aceste lacune, ei vor vindeca 
ființa umană? Este imposibil. Desigur, planul fizic este important, dar trebuie să privim deopotrivă 
mai sus, acolo unde se găsesc alte existenţe, alte entităţi. Ceea ce eu vă spun aici se bazează pe o 
adevărată cunoaştere şi omenirea va fi obligată într-o bună zi să ajungă aici. Fiinţa umană este ceva 
mai mult decât o putem atinge şi vedea; ea nu se cunoaşte, şi nici medicina nu o cunoaşte. Da, 
medicina noastră lucrează încă asupra unor fiinţe pe care nu le cunoaşte; cum ar putea să obțină atunci 
mari rezultate? 

Primul lucru ce trebuie cunoscut este că, dincolo de corpul fizic, omul posedă alte corpuri de 
natură subtilă: corpul eteric care impregnează corpul fizic şi care este purtătorul vitalității şi al 
memoriei. Apoi, corpul astral, adică corpul sentimentelor şi al emoțiilor. Apoi corpul mental... Eu v- 
am vorbit adesea despre aceste corpuri diferite: eteric, astral, mental, cauzal, budic, atmic? şi nu am să 


3 A se vedea colectia Izvor: „Viata psihica: elemente si structuri”, cap. III: „Mai multe suflete si mai multe corpuri”. 


mai revin astăzi asupra lor. De pildă, să luăm exemplul unei persoane al cărei corp eteric nu este legat 
în mod corect de corpul fizic prin punctul său de legătură: ea are unele indispoziţii, şi totuşi medicii 
nu observă nimic, deoarece corpul fizic este perfect normal. Ei da, nu se cunoaşte încă modalitatea de 
a se acționa asupra corpului eteric. Atât timp cât medicii nu cunosc existenţa corpurilor subtile ale 
omului, să nu se aştepte la vindecarea completă a bolilor! 

Trebuie deci să se studieze mai întâi ființa umană, fiindcă ea este cheia universului. Atât timp 
cât nu posedăm această cheie, ne vom găsi în fața unor probleme nerezolvabile. Cercetătorii trebuie să 
acorde acum întâiul loc omului şi vor descoperi întreaga sa latură invizibilă: aura sa, emanațiile, 
vibraţiile sale, schimburile pe care el le face cu toate entitățile care populează natura şi diferitele lumi, 
puterea ce el o are de a se deplasa în spațiu, de a capta unde, de a vedea şi a acționa la distanţă... 
Atunci totul se va schimba. Atunci când ne ocupăm de om, ne aflăm în miezul lucrurilor, fiindcă omul 
este cu adevărat cheia tuturor misterelor. 

Cărei terapii îi putem conferi acum întâia poziție? Toate acelea pe care vi le-am enumerat: 
fitoterapia, talasoterapia, chiropraxia, şi chiar chimioterapia nu sunt cele mai eficace. Cea mai bună 
terapie este de a gândi, de a simți şi a acţiona în armonie cu forţele şi existenţele luminoase ale naturii 
şi ale întreg universului. Omul trebuie deci să cunoască aceste forțe, aceste existenţe şi să se fie în 
acord cu ele. Aceasta este prima medicină. Desigur, eu nu le elimin pe celelalte, fiindcă unui bolnav 
aflat într-o stare foarte gravă nu i se poate recomanda să-şi schimbe modul de viaţă. în acest caz este 
nevoie de a acţiona repede: să i se administreze antibiotice, să i se facă o transfuzie de sânge, sau 
chiar să fie operat. Dar trebuie să se înțeleagă că cea mai bună medicină se practică zilnic prin modul 
de viaţă, adică prin maniera de a gândi, de a simţi, de a crede, de a iubi, de a se hrăni... 

Iată de ce este atât de important ca, în loc să ne concentrăm mereu asupra bolii, să începem să 
studiem sănătatea, factorii de care ea depinde (respirația, nutriția, comportamentul), iar legile ce îi 
asigură stabilitatea să fie cunoscute de toți. Atunci nu va mai fi nevoie să se cheltuiască miliarde 
pentru a construi laboratoare de cercetare sau spitale, aşa cum se procedează în permanență acum. 

Din nefericire, la radio, la televizor, atunci când se prezintă interviuri cu medici, aceştia nu 
vorbesc niciodată despre modul de viață: ei vorbesc despre tratamente noi, despre vaccinuri, raze, 
operaţii etc... iar oamenii au impresia că pot trăi oricum, nerespectând nici o regulă, făcând toate 
excesele posibile, fiindcă medicina va găsi vreo modalitate de a-i vindeca, permițându-le să-şi 
continue viaţa lor dezordonată. Astfel, guvernele vor fi obligate încă să cheltuiască sume fantastice de 
bani pentru a-i vindeca pe oameni... până când se va descoperi în sfârşit că cel mai important lucru era 
foarte simplu: modul de viață. 

Evident, nu putem să nu îi admirăm pe anumiți medici, descoperirile, sacrificiile lor, este un 
lucru extraordinar! Dar se poate totuşi afirma că multe dintre strădaniile lor nu au folosit la mare 
lucru, fiindcă ei nu au ştiut în ce direcție să cerceteze. Alţii îmi vor obiecta că, dacă sănătatea sau 
boala depind de modul de viaţă, copiii nu ar trebuie să fie bolnavi, fiindcă ei nu au avut timp să 
nutrească gânduri şi sentimente rele, nici să comită fapte rele. Este adevărat, în aparenţă, dar numai 
pentru aceia care ignoră faptul că fiinţa umană revine de mai multe ori pe pământ. Dacă un copil este 
bolnav, este din cauza modului său de viaţă avut în existenţele anterioare: el a meritat să se încarneze 
într-o familie în care părinţii 1-au transmis anumite lacune. 

Atât timp cât Ştiinţa Inițiatică nu a fost studiată, adevăratele cauze nu vor înţelese, deci se vor 
trage concluzii greşite. Dar mereu o regulă rămâne valabilă: aceea de a plasa pe primul loc modul de 
viață, de a gândi, de a simţi şi a acționa. Atât timp cât nu ați înțeles aceasta, nu numai că nu veţi 
restabili nimic în această existență, dar veți crea condiții rele pentru viitoarele voastre încarnări. 
Acceptaţi, atunci, toate aceste adevăruri transmise de Marii Iniţiaţi. Spuneţi-vă: „Deoarece există 
lucruri ce îmi scapă, mă voi încrede în ştiinţa divină şi voi acorda întâietate modului meu de viaţă. ” 
Veţi putea adăuga apoi toate terapiile dorite. Dar eu insist, trebuie să acordați prima prioritate 
modului de viață. 

Mai există încă o terapie pe care tocmai v-am menţionat-o indirect, aceea a soarelui. întreaga 
omenire se va întoarce într-o bună zi către soare, care este o sursă inepuizabilă, iar soarele va fi acela 
care va face vindecările complete - dar după modul de viață personal ce va constitui mereu prima 
terapie. Atunci când omenirea va trăi după legile divine, ea nu va mai avea nevoie de clinici şi de 


spitale. Se vorbeşte deseori în zilele noastre despre construirea unor noi spitale, fiindcă există din ce 
în ce mai multe boli şi mai mulţi bolnavi. Ceea ce înseamnă că oamenii trăiesc din ce în ce mai prost, 
şi gândesc din ce în ce mai rău. Ei sunt din ce în ce mai educați şi savanţi, dar sunt din ce în ce mai 
bolnavi. Este îngrijorător, deoarece există de o parte o evoluție, dar de cealaltă... cum oare să o 
numim, decădere? Nu se va reuşi remedierea acestei situații cu ajutorul elementelor materiale, fiindcă 
Dumnezeu nu a conferit o eficacitate absolută materiei. Materia rămâne mereu un paliativ. 

Corpul fizic este hrănit cu alimentele şi băuturile de care are nevoie, dar fiinţa umană nu este 
constituită numai dintr-un singur corp: ea este un suflet, ea este un spirit, iar sufletul şi spiritul nu se 
pot hrăni cu came, legume sau hormoni! Dar cum ştiinţa nu a prevăzut nimic pentru a răspunde 
nevoilor sufletului şi spiritului, ele sunt înfometate, însetate, ele suferă. De aceea, observăm atâția 
oameni cărora nu le lipseşte în aparenţă nimic: ei au un serviciu, o familie, o casă, o maşină, dar în 
sinea lor, ei se simt neîmpliniți, nesatisfăcuți sufleteşte. Aceasta dovedeşte că ei şi-au neglijat sufletul, 
iar cât priveşte spiritul lor, nici nu mai merită să mai vorbim! Medicina viitorului va fi obligată să 
considere toate necesitățile ființei umane până la domeniile spiritului şi spiritului, pentru a-i putea 
aduce elementele ce îi lipsesc. 

Înţelegeţi-mă bine, învăţământul nostru nu vă va da nici case, nici maşini, nici haine, dar veți 
găsi aici tot ceea ce vă poate împlini sufletul şi spiritul. lar atunci când sufletul şi spiritul sunt 
satisfăcute, ele acționează asupra corpului şi declanşează în el procese noi. Atunci, chiar dacă nu este 
bine îmbrăcat sau nu s-a hrănit îndeajuns, corpul păşeşte cu mândrie, cu capul sus. Da, învăţământul 
nostru vă oferă elementele cele mai preţioase şi indispensabile pentru echilibrul şi fericirea voastră. 

Se ştie că mulţi bolnavi ar putea fi vindecați prin câteva cuvinte adecvate rostite de medic; dar 
cum este grăbit, acesta se mulţumeşte să scrie o reţetă şi pleacă. Pentru mulți medici, iubirea, 
speranța, încurajările nu contează; şi chiar ei îi omoară pe unii bolnavi spunându-le că nu se vor 
vindeca niciodată, că mai au doar câteva luni sau zile de trăit. Şi totuşi, unii medici îşi dau seama că 
trebuie să aibă relaţii amicale cu bolnavul, fiindcă nu numai medicamentele sunt acelea care vindecă. 
în trecut, mulți medici erau apostoli, în vreme ce acum ei sunt adesea nişte mercenari. în Statele Unite 
se întâmplă chiar ca un bolnav să nu-şi întâlnească medicul: calculatoarele pun diagnosticul şi, în 
funcţie de rezultat, bolnavul îşi întâlneşte sau nu medicul care îi trimite rețeta prin poştă. Există din ce 
în ce mai puţine contacte umane, totul este mecanizat şi iubirea dispare. Or, tocmai iubirea este cea 
care vindecă. 

Dar totul se va schimba într-o bună zi, iar oamenii vor descoperi că iubirea, încrederea, spe- 
ranţa le lipsesc, şi că îndoielile, bănuielile, conflictele, lipsa de armonie îi îmbolnăvesc. De aceea eu 
insist: medicina cea mai eficace este modul vostru de viaţă. Desigur, eu nu susţin că acesta acționează 
la fel de repede ca un medicament. Atunci când înghițiți o pilulă, aproape imediat puteți simţi 
rezultatele. Dar oare aceste rezultate sunt durabile? lar organismul va tolera mereu bine aceste 
medicamente? Medicina pe care eu v-o propun este lentă, dar este cea mai sigură şi, pe parcursul 
vremii, cea mai eficace. Ea presupune numai ca omul să accepte o filosofie corectă, adevărată, ce 
îmbrățişează totul, fiindcă tot restul depinde de ceea ce noi gândim. 

Iar când vorbesc despre filosofie, eu subînțeleg singura şi unica filosofie ce nu este rezultatul 
unor acumulări intelectuale, ci a fost descoperită de Marii Iniţiați prin capacităţile lor extraordinare de 
clarvedere şi dedublare. Iar eu pot să vă spun că Cerul m-a ales pentru a fi unul dintre moştenitorii 
acestei filosofii divine. Fără ea, nu putem găsi calea şi, orice am face, ne vom rătăci. De aceea, eu 
acord întâietate acestei filosofii care ne explică cum să trăim în armonie cu toate forțele şi toate 
lumile, pentru ca în noi să nu mai existe nici lupte, nici contradicții. Ea ne revelă deopotrivă cum este 
construit omul şi ce schimburi au nevoie să facă sufletul şi spiritul său cu forţele naturii. Ca şi 
respirația: respiraţia este şi ea un schimb indispensabil, iar dacă omul este lipsit de ea, el moare. Şi tot 
la fel va muri dacă sufletul şi spiritul său nu respiră, adică nu fac schimburi cu cosmosul. 

Gândiţi-vă deci să vă legaţi de forțele naturii: va exista atunci o lumină ce vă va face să vedeţi 
universul ca o construcție, ca un edificiu formidabil, în care totul este legat de la vârf la bază, iar în 
acel moment veți putea restabili multe lucruri în voi. De ce nu apreciaţi valoarea adevărurilor pe care 
vi le dau? Fiindcă eu nu sunt celebru şi recunoscut? Pe mine ceea ce mă interesează este să cunosc 
adevărul. Lui i-am consacrat întreaga mea viață. Restul, celebritatea, gloria, nu mă interesează la fel. 


De altfel, ele vor veni fără vrerea mea, fiindcă dacă vă aflați în adevăr, mai devreme dau mai târziu 
veţi fi recunoscuţi. lar dacă vă aflaţi în greşeală, veți fi deopotrivă descoperiți, şi chiar dacă ați fost 
ovaţionați, veţi fi uitaţi într-o bună zi. Nu, nu, eu lucrez pentru ceva ce nu va fi niciodată uitat, nici 
înlocuit. 

Cel mai important este deci să învățați cum să trăiţi, cum să gândiţi, să simțţiți şi să acționaţi. 
în alte conferinţe, atunci când v-am explicat procesul formării plantelor sau al peştilor, sau chiar al 
copilului în pântecele mamei sale, eu v-am vorbit despre legea afinităţii, şi v-am arătat cum omul se 
leagă prin gândurile şi sentimentele sale de regiuni, de entităţi, de forţe şi de elemente din spaţiu care 
îi corespund, şi cum ajunge să le atragă . Da, omul atrage ceea ce este legat de el, este absolut, şi aşa 
se explică sănătatea şi boala, forța şi slăbiciunea, inteligența şi prostia, frumuseţea şi urâţenia etc. 
Acestea sunt elemente ce au fost atrase”. 

Dacă întâmpinați greutăţi, acestea se datorează fară îndoială faptului că în trecut aţi deranjat 
prin ignoranța voastră ordinea lucrurilor; dar acum, datorită acestei filosofii inițiatice ce vă învaţă să 
lucraţi asupra gândurilor, dorințelor voastre, vă puteți lega de entitățile şi regiunile cele mai spirituale, 
construindu-vă un corp cu toate calitățile dorite: sănătate, forță, frumuseţe... Acesta este secretul 
învierii. Dacă acceptaţi să înţelegeți şi să aplicaţi această ştiinţă, veți avea puterea nu numai să vă 
ocrotiți de boli, ci să vă reconstruiți corpul aşa cum doriți. Desigur, se poate ca el să rezite pe moment 
eforturilor voastre, fiindcă de secole aţi lucrat în mod inconştient la distrugerea sa, iar acum este 
nevoie de timp îndelungat pentru a-i restabili sănătatea. Ceea ce vă spun este profund. Diploma de 
medic se obţine după şase, şapte ani de studii, dar pentru a poseda ştiinţa vieţii este nevoie de mii de 
ani, atât este de vastă! 

Atunci când veți înţelege nevoile sufletului şi ale spiritului, veţi înţelege deopotrivă că ele 
trebuie orientate spre o lucrare. Tot restul depinde de această activitate a sufletului şi a spiritului, 
fiindcă acolo, în suflet şi spirit, se află toate cauzele; restul constituie numai consecințele. Atunci când 
ştim că am reuşit să atingem regiunea cauzelor (acolo unde se declanşează forțele), trăim în pace, în 
certitudine, fiindcă cunoaştem consecinţele ce vor urma. lată cum se pot vindeca bolile psihice: 
oferind omului cunoaşterea, certitudinea. O fiinţă se simte dezorientată, neliniştită, neîmplinită, 
deoarece ea nu se leagă în mod conştient, prin sufletul şi spiritul ei, la forțele luminoase ale naturii. 
Dar când lumina apare, ea îi arată că este legată de imensitate, de veşnicie, că poate comunica cu 
forţele cosmice, că îşi poate transforma viaţa. lar atunci siguranţa şi bucuria o însoțesc. Atât timp cât 
nu îi luminăm pe oameni, este aproape inutil să încercăm să îi vindecăm. Ei trebuie luminaţi încă din 
copilărie. Nu putem să îi ajutăm pe oameni să-şi rezolve problemele lor fizice şi psihice decât 
arătându-le adevărata lor natură, cum sunt ei legaţi de Pomul Vieţii şi cum pot extrage de acolo forţe 
pentru a lucra şi a se transforma. 

Să nu uitaţi niciodată: esențialul constă în filosofia şi modul de viață; iar în planul fizic trebuie 
conferit primul loc soarelui. Ştiinţa va studia într-o bună zi cum se poate vindeca un bolnav cu 
ajutorul soarelui. în ce moment, cât timp trebuie să te expui la soare, cum să expui la soare apă în 
sticle de diferite culori, la ce oră trebuie să bei din ele, cum să lucrezi cu lumina soarelui sub toate 
formele sale, iar cu ajutorul aparatelor să se capteze din soare toate elementele curative pe care acesta 
le conţine. Va fi ceva extraordinar! Ştiinţa nu acordă momentan soarelui o mare considerație, 
deoarece ea se interesează numai de materie, de elementele chimice. Şi totuşi, dacă apa de mare, 
algele, ierburile, arborii şi chiar pietrele şi cristalele vindecă, este pentru că acestea îşi extrag forța lor 
vindecătoare din soare. Soarele va fi ultimul ce va fi apreciat, dar când îl vom descoperi, vom fi 
obligați să îi conferim întâia poziţie: ne vom hrăni din soare, vom respira soarele şi vom asculta chiar 
şi muzica sa, fiindcă vom poseda aparate capabile să o capteze. Da, cea mai frumoasă muzică vine de 
la soare, deopotrivă şi cele mai importante mesaje. Vom asculta deci emisiunile soarelui. Vă întrebaţi 
dacă vă vorbesc serios? Desigur, este tot ce poate fi mai serios. 

Eu consider că terapia viitorului va fi cea a soarelui: să priveşti răsăritul de soare, să te legi de 
el, să te concentrezi asupra lui pentru a primi toate particulele ce le trimite. Ştiinţa nu cunoaşte încă 
aceste particule eterice cu care sunt încărcate razele de soare. Deşi nu a ajuns încă să admită latura cea 
mai subtilă a materiei, medicina a descoperit totuşi că elementele imponderabile sunt cele mai 


4 A se vedea colectia Izvor: „Omul spre victoria destinului sau”, cap. V: „Legea corespondentelor”. 


importante în organism şi pentru organism. După ce a încercat să vindece tulburările digestive, 
circulatorii, respiratorii, eliminatorii, ocupându-se numai de organe, ea a descoperit în final că 
secrețiile imperceptibile ale glandelor endocrine sunt cele care excită sau blochează funcțiile 
organelor. 

Dar lucrurile nu s-au oprit aici. Sistemul endocrin nu este ultima descoperire, fiindcă glandele 
endocrine depind de centri din ce în ce mai subtili... până la gând. Este ca şi cum în gând ar exista 
nişte glande care comandă întregului organism. De la gând până la organe există o întreagă ierarhie pe 
care ştiinţa o va descoperi într-o bună zi. Da, eu consider că glandele endocrine nu sunt cele mai 
importante deoarece ele mai depind şi de alte funcții. Omul acționează asupra sistemului său 
glandular prin gândurile şi sentimentele sale, şi astfel organismul său suferă sau îşi revine, iar dacă 
continuă sau încetează să crească, dacă slăbeşte sau se îngraşă, nu numai glandele endocrine sunt 
sigurele responsabile. 

Este totuşi interesant de remarcat că ştiinţa lucrează acum cu elemente din ce în ce mai 
subtile. în medicină, homeopatia foloseşte remedii până la a treizeci şi una diluţie centezimală; s-ar 
putea crede că nu mai există nimic, dar totuşi mai este încă ceva care acționează. Fizicienii descoperă 
aspectele din ce în ce mai subtile ale materiei: după protoni şi neutroni, mezonii şi neu- trino. Atunci 
când vor ajunge la elementele eterice, ei vor descoperi particule şi energii încă necunoscute care vin 
din soare, şi o întreagă ştiinţă se va dezvolta privind razele de soare. Şi chiar, în loc să se caute 
vitaminele în farmacii, acestea vor fi luate direct din razele de soare. Vitaminele întâlnite în farmacii 
nu pot fi asimilate perfect de organism, deci este mai bine să fie luate din fructe şi legume unde 
soarele le-a depus. Nu se cunosc încă toate proprietăţile ce le posedă cele mai cunoscute legume, 
precum ceapa, prazul, ridichea etc... Chiar şi frunzele de ridichi trebuie consumate, fiindcă sunt 
gustoase şi mai hrănitoare decât ridichile înşişi. Şi napii sunt deopotrivă extraordinari. 

în încheiere, aş dori să vă spun că, dacă ştiţi cum să respirați, cum să beţi, cum să mâncaţi, 
veţi lua vitamine de oriunde soarele le-a depus, fiindcă cel mai important lucru este starea psihică în 
care primiţi lucrurile. Dacă nu vă găsiţi într-o stare favorabilă, puteți să înghiți vitamine întreaga zi 
fără să vă întăriţi organismul. Puteţi chiar provoca tulburări undeva în digestie sau circulație. Medicii 
nu insistă niciodată asupra importanţei stării de conştiinţă, a atitudinii interioare ce trebuie avută față 
de lucruri: de aceea medicamentele prescrise" de ei îşi pierd o parte din eficacitate. Iată încă un lucru 
esențial: atitudinea cu care întâmpinăm lucrurile. 

Mulţi îmi spun: „Maestre, atunci când suntem cu dumneavoastră, noi gândim, simțim, 
acționăm altfel, nu mai avem probleme, totul merge bine. Dar când ne îndepărtăm pentru un timp, nu 
mai este la fel: ne găsim în realitatea prozaică, nu mai avem aceeaşi convingere, nu mai rămâne 
aproape nimic din ceea ce ne-aţi spus. ” Iar eu răspund că am făcut aceleaşi experienţe în tinereţe cu 
Maestrul meu Peter Deunov. lar dacă mă aflu acum cu voi, este ca să vă conving nu numai să 
acceptaţi anumite adevăruri, dar şi să vă străduiți să le menţineţi cât mai mult timp posibil. Viaţa este 
grea?... Mie îmi spuneți! Trebuie să luptaţi mereu, să faceți față şi obosiţi. Eu ştiu că viaţa este foarte 
dificilă. Nu vă voi explica de ce este aşa pentru moment. Eu mă aflu alături de voi ca să vă fac să 
înțelegeți că, dacă acceptați lumina acestui învăţământ, veţi deveni mai puternici, mai curajoşi, iar 
pacea şi speranţa se vor instala în voi. 

Atunci când vă întoarceţi acasă, străduiți- vă să menţineţi vii în voi aceste adevăruri pe care 
le-aţi primit, să nu le uitaţi. Spuneţi-vă: „Eu ştiu că nu voi putea scăpa de realitățile vieţii zilnice, dar 
trebuie să mă străduiesc să fiu vigilent în ziua în care poverile, descuraţările şi gândurile rele vor veni. 
Orice s-ar întâmpla, eu nu voi ceda, nu mă voi apleca, nu îmi voi pierde avântul, entuziasmul şi 
speranța. ” Da, agăţaţi-vă de adevărurile pe care eu vi le dau, luaţi o gură de aer şi apoi faceți faţă 
realității. Atunci veţi deveni puternici şi rezistenți, veți deveni un izvor de viață. Oare nu este mai 
bine aşa? 

Mulţi afirmă: „Ah! Eu am înţeles! Acum voi deveni puternic. Să vedem ce se întâmplă!” Dar 
atunci când evenimentele apar, ei capitulează. Apoi, când vin aici, le este ruşine că au fost aşa de slabi 
şi se îndreaptă spunându-şi din nou: „Să vedem ce se întâmplă!” Da, până la următoarea vizită... cel 
mai înțelept lucru este să reveniţi aici până veți deveni de neclintit. Acesta este învățământul: să devii 
de neclintit, şi orice s- ar întâmpla, să vă amintiţi că sunteți nemuritori şi că Dumnezeu v-a dat toate 


posibilităţile. Dacă veţi uita aceasta, veți fi distruși. 

înțelegeți-mă deci bine!... Veţi replica: „Noi vă înțelegem, vă înţelegem... ” Nu, nu aveţi încă 
această înțelegere pe care eu o am în vedere. A mă înțelege înseamnă să rămâneţi de neclintit în 
convingerile voastre. Unii sunt, dar alții... imediat ce se găsesc în vâltoarea vieții, ei se lasă influențați 
de mentalitatea materialistă care se gândeşte să asigure numai bunăstarea şi succesul material, fără a 
lua în considerare nevoile sufletului şi ale spiritului. 

Credeţi-mă, descotorosiți-vă de această filosofie materialistă care vă va slăbi, vă va 
dezumaniza. lată dovada: atunci când unui om i se inoculează ideea că el este numai materie, că 
sufletul nu există, că nu există viață după moarte, ce se mai poate aştepta atunci de la el? El va comite 
orice crimă şi nu trebuie să ne mirăm. Cel mai grav este faptul că, prin aceste idei el îşi pierde voința 
de a face ceva sublim, se distruge în el puterea spiritului. Deci, el este ucis. în vreme ce, dacă acest 
om devine conştient că există un spirit, că el este spirit şi că, dacă 1 se oferă posibilitatea să se 
exprime, el va ajunge să facă lucruri măreţe, i se dau adevăratele puteri: corpul său începe să-l 
asculte, să se conformeze deciziilor sale, şi el nu clachează în fața lipsurilor, a necazurilor, a bolilor; 
el înaintează, este puternic, rezistent şi antrenează întreaga lume! Dar dacă adoptă filosofia 
materialistă, el nu mai reprezintă nimic. lată pericolul de a acorda întâietate corpului fizic, materiei, 
laturii exterioare, obiective. Desigur, dimensiunea răului nu apare imediat, dar ființa umană slăbeşte 
încet-încet şi moare. Recitiţi conferința despre forța spiritului, veţi găsi acolo toate elementele pentru 
a avansa şi a învinge toate greutățile. Da, acum trebuie să adoptați filosofia spiritului. Să nu îi 
ascultați pe cei slabi şi dezumanizaţi care vă împing spre pământ. Este adevărat, noi suntem materie, 
țărână, dar numai într-o anumită măsură: cealaltă parte este celestă. 

Singurul lucru ce mă interesează este această filosofie pe care v-o transmit cu răbdare şi care 
vă oferă toate posibilităţile de a vă dezvolta la infinit. Toate filosofiile care nu recunosc că omul poate 
avea această posibilitate de a evolua până la infinit nu îi pot da acestuia adevăratul sens al vieții. 
Părăsiţi, deci, toate aceste filosofii. 


Vv 
RESPIRAȚIE ŞI NUTRIȚIE 


Viața pământeană a omului începe printr- un suflu, prima inspirație. Plămânii se umplu cu aer 
datorită primei inspirații, se pun în mişcare şi declanşează viața. Iar după mulți ani, atunci când se 
spune că cineva şi-a dat ultima suflare, toată lumea înțelege că a murit. Suflul înseamnă începutul şi 
sfârşitul. Viaţa începe printr-o inspirație şi sfârşeşte printr-o expirație. 

Merită desigur să ne oprim asupra procesului respirator pentru a reflecta, pentru a înțelege că 
baza existenţei se găseşte aici, şi să ne exersăm astfel ca el să se efectueze din ce în ce mai bine. La 
majoritatea oamenilor, acest proces este împiedicat, diminuat sau otrăvit. De aceea, ei trebuie să 
înveţe să lucreze cu aerul pentru a se însufleţi, a se purifica şi a intensifica viaţa în ei. 

Pentru a înţelege mai bine fenomenul respirației şi legile sale, îl putem compara cu ceea ce se 
întâmplă în nutriţie. Ce facem atunci când mâncăm? înainte de a trimite mâncarea în stomac, o 
mestecăm. Gura este ca o mică bucătărie în care se pregătesc alimentele: ele se taie, se coc, se 
amestecă cu puțin ulei, adică salivă, şi anumite glande se ocupă de această lucrare. De aceea se 
recomandă ca hrana să fie mestecată vreme îndelungată până ce devine aproape lichidă. Dacă este 
înghițită fără să fie mestecată suficient, ea nu este bine preparată, organismul nu o poate asimila, şi 
rezultă multe resturi. Dacă hrana ajunge în stomac insuficient mestecată, organismul este obligat să 
cheltuiască multă energie pentru a o transforma, şi iată cum apare oboseala. 

Să nu vă închipuiți că oboseala apare mereu datorită faptului că ați muncit prea mult. Nu, ea 


vine adesea dintr-o risipă de forţe. Iar hrana este mai greu de digerat şi organismul întâmpină multe 
greutăți să o asimileze tocmai atunci când este înghițită fără a fi bine mestecată, şi deopotrivă fără să 
fl fost impregnată de gândurile şi sentimentele proprii. 

Trebuie să ştiţi că, pentru a efectua o lucrare spirituală în condiţii adecvate, este nevoie să vă 
protejaţi organismul şi să nu îi impuneţi cheltuieli inutile de energie. Unii îşi închipuie că, pentru a fi 
sănătoşi, activi, rezistenți, trebuie să mănânce mult. Nu, este o greşeală. Puteţi face într-o zi această 
experiență: mestecați fiecare înghițitură de hrană cât mai mult timp posibil, chiar mai multe minute, 
până ce aceasta dispare complet în gură, şi veţi observa că, mâncând chiar foarte puțin, ați asimilat 
forțe pentru mai multe ore. Vă vorbesc despre această experiență, fiindcă am încercat-o şi eu adesea 
în tinereţe în Bulgaria, în vremea studenţiei, eu eram foarte sărac şi adesea aveam foarte puţină hrană, 
dar mi-am dat seama că, mestecând îndelung alimentele, mă simţeam mult mai sătul decât dacă aş fi 
mâncat într-un ritm obişnuit. Aşa am înțeles că hrana posedă energii pe care nu am învăţat încă să le 
eliberăm şi să le folosim. 

Aş mai adăuga la acest subiect că este de preferat să nu ne săturăm complet la masă, ci să 
păstrăm la plecare încă o mică senzație de foame. De ce? Pentru a lăsa de lucru corpului eteric. Da, 
pentru a umple acest mic vid ce l-ați lăsat, corpul eteric este silit să mai caute hrană în regiunile mai 
subtile, şi după câteva clipe, nu numai că nu veți mai avea foame, dar vă veți simți plini de noi 
energii, de energii fizice, dar şi psihice, şi vă veţi simţi mintea mai limpede. în vreme ce, dacă v-aţi 
săturat, paralizați activitatea corpului eteric şi este foarte rău pentru sănătate, fiindcă întreg organis- 
mul este amenințat astfel să lâncezească. 

Nu trebuie să paralizaţi corpul eteric, ci să îi oferiţi mereu acestuia dorinţa de a fi activ, de a 
avea ceva de făcut, de căutat. Fiindcă datorită acestei activităţi a corpului eteric vă menţineţi sănătoşi. 
Iar pentru a determina corpul eteric să devină activ, nu trebuie să satisfaceţi corpul fizic; dimpotrivă, 
această mică privaţiune simțită de corpul fizic incită corpul eteric la lucru. 

Să revenim însă la analogiile existente între respiraţie şi nutriție. 

Aceleaşi legi guvernează aceste două procese. Nu este bine să respirăm repede, fiindcă aerul 
nu are timp să coboare profund în plămâni pentru a-i umple, a-i umfla, a-i dilata. Trebuie să respirăm 
lent, profund şi chiar, din când în când, să reținem pentru câteva secunde aerul în plămâni înainte de 
a-l elibera. De ce? Pentru a-l „mesteca”. Da, plămânii ştiu să mestece aerul, aşa cum gura ştie să 
mestece alimentele. 

Atunci când gura mestecă alimentele, acționează deja ca un stomac, dar ea se ocupă de latura 
subtilă a hranei. Aceasta nu a fost studiată încă aşa cum trebuie. Gura este un stomac subtil, spiritual, 
în care se desfăşoară cea mai importantă lucrare. Stomacul primeşte partea cea mai grosieră a hranei 
de îndată ce gura a absorbit întreaga parte eterică, subtilă. Acest lucru se poate veri fica. Un bolnav a 
trebuit să postească mai multe zile; desigur, el se simte foarte slăbit. îi dați un fruct: el începe cu greu 
să îl mestece, şi chiar înainte de a-l înghiți, el simte că forţele îi revin. Aceasta dovedeşte cu adevărat 
că în gură există celule, glande care extrag primele din hrană partea cea mai eficace, mai profundă. 
Apoi, stomacul se ocupă de elementele cele mai grosiere. 

Oamenii care mănâncă mult şi cu lăcomie, trimit în stomac cantități de hrană mestecată prost 
iar gura nu a putut extrage elementele cele mai subtile; ei vor avea poate astfel oasele mai puternice, 
muşchii mai tari şi mai mult sânge în vene, dar sistemul lor nervos nu va fi alimentat. Sănătatea 
sistemului nervos depinde de lucrarea care se face în gură. Dacă doriți să aveţi o rezervă inepuizabilă 
de forţe nervoase, să vă puteți stăpâni corpul fizic, emoțiile, sentimentele, mestecaţi calm, domol, în 
mod conştient şi cu iubire. Experimentați, şi veți vedea că veţi creşte considerabil forța sistemului 
vostru nervos. Cei mai mulți oameni mănâncă repede, înghit fără să mestece, şi apoi sunt agitaţi, 
nervoşi, întreaga zi. Educaţia de sine începe printr-o nutriție conştientă, rațională. Acela care respectă 
legile nutriție se va simți liniştit, calm, şi va dobândi stăpânirea de sine, autocontrolul, pacea. Vreţi să 
vă stăpâniţi nervii? începeți prin nutriție. 

Putem înțelege acum, prin analogie, cum se regăsesc legile nutriției în procesul respirației. 
Aerul pe care îl respirăm este ca o „înghițitură”, o înghiţitură plină de forțe extraordinare. Dacă îl 
eliminăm prea repede, plămânii nu îl pot „coace”, nu îl pot „digera”, nici asimila corespunzător pen- 
tru ca organismul să beneficieze de forțele ce le deţine. Iată de ce mulți oameni sunt obosiţi, nervoşi, 


iritați: ei nu ştiu să se hrănească corect cu aer, ei nu îl „mestecă” deloc şi îl elimină imediat. Ei respiră 
numai cu partea superioară a plămânilor, iar rezultatul este că aerul viciat nu poate fi eliminat şi 
înlocuit cu aer curat. Respirația profundă este un exerciţiu minunat pe care trebuie să vă gândiţi să îl 
practicaţi, fiindcă el reînnoieşte energiile. 

Aveţi o maşină sau o motocicletă; le alimentați cu un combustibil lichid: benzina. Atunci când 
scânteia motorului aprinde benzina, aceasta se transformă în gaz (adică în elementul aer). Atunci se 
degajă o energie, şi datorită acestei transformări generatoare de energie vehiculele cu motor pot 
funcţiona. Ei bine, la fel se întâmplă şi atunci când ne hrănim: pe măsură de alimentele se descompun 
în gura noastră, în stomac şi aşa mai departe, ele trec succesiv prin mai multe etape şi aceasta 
degajează de fiecare dată energie. 

Hrana este obligată deci să se transforme în corpul nostru, trecând prin mai multe etape. 
Atunci când o mestecăm, ea devine lichidă, degajă atunci o anumită energie, fiindcă elementul gazos 
se eliberează de această materie lichidă în care era comprimat, închis: el are nevoie de a se destinde, 
de a se dilata şi eliberându-se, el declanşează anumite procese. Elementul gazos eliberează la rândul 
său un element eteric, destinat să hrănească alte regiuni şi să declanşeze alte mişcări. lată secretul 
vieții. 

De ce ne hrănim? Pentru a obține din hrană forța ce este concentrată în ea. De unde vine 
această forță? Din soare. Da, soarele şi-a comprimat energiile în legumele şi fructele cu care ne 
hrănim. El îşi trimite pe pământ energiile, şi toate plantele şi vegetalele le absorb sub o formă eterică 
şi le condensează într-un mic volum. Cât despre creaturi, ele fac operațiunea inversă hră- nindu-se, 
fiindcă a te hrăni înseamnă a descompune materia pentru a elibera forțele pe care soarele le-a 
înmagazinat în aceasta. 

Da, soarele şi-a introdus forța în întreaga natură. Chiar şi pietrele sunt pline de ea. De aceea, 
dacă petreceţi câteva zile la munte sau la ţară în zile însorite, căutați pietrele mari încălzite puternic de 
soare şi întindeți-vă pe ele; aceasta este o metodă curativă foarte puternică. 

Soarele revarsă o energie considerabilă în întreaga natură pe care ființele o captează şi o 
absorb. Această energie se găseşte deopotrivă şi în aer sub forma a ceea ce hinduşii denumesc drept 
prana. Cel mai propice moment de a capta prana sunt cele câteva minute care preced răsăritul 
soarelui. Priviţi deci soarele la răsărit: el este calm, atât de fraged încât ai dori chiar să îl bei... Nu te 
poți detaşa de el, eşti aproape trist fiind obligat să îl părăseşti pentru a-ţi relua ocupațiile vieţii zilnice. 

Cel mai important nu este să absorbiți o mare cantitate de hrană, de lichid sau aer, ci să le 
asimilați în mod corespunzător. Pentru aceasta, trebuie să le rețineţi îndelung, pentru a extrage din ele 
tot ceea ce conţin. Ştiţi oare câtă energie conţine o bucată de pâine?... Ce credeţi?... Ei bine, o energie 
suficientă ca să pui în mişcare un tren cu o sută de vagoane ce dă ocol de trei ori pământului! Atunci, 
de ce trenul care suntem noi nu parcurge decât câțiva metri cu această înghițitură? Fiindcă noi nu am 
ştiut să extragem din aceasta întreaga energie pe care o conţine. 

La fel se întâmplă şi cu aerul pe care îl respirăm. Ca să extragem din aer un maxim din 
bogăţiile sale, trebuie să îl comprimăm, să îl reținem în plămâni. în timpul acestei compresii 
organismul lucrează: el provoacă fazele de aprindere şi explozie dintr-un motor. Cum aerul nu poate 
scăpa, natura îi deschide mici căi în organism astfel ca el să poată circula prin acestea. Dacă îl 
eliminați imediat, dacă îl lăsați să scape, întreaga energie ce o conţine se pierde. Datorită retenției, 
această energie urmează micile canale pe care natura le-a amenajat pentru ea. Ea îi spune: „Vino pe 
aici! Treci pe dincolo!... ” şi pe traseul energiei, natura a dispus mii de angrenaje ce trebuie atinse 
pentru a fi puse în mişcare. 

La fel, dacă asistați la răsăritul de soare şi nu vă gândiţi să îi rețineți razele, dacă le lăsaţi să 
treacă fără să faceţi nimic, ele vor rămâne nefolosite şi ineficace. Dar dacă le captaţi în mod conştient, 
dacă le acumulaţi şi le comprimaţi în voi, le deschideţi o cale în spiritul vostru: Ele circulă ca o forță 
formidabilă, declanşează centri puternici şi vă veți simţi uneori chiar ca nişte vârtejuri de foc. 

Chiar şi o băutură trebuie reţinută puţin în gură. în primii ani când eram discipolul Maestrului 
Peter Deunov, ficatul meu nu funcţiona foarte bine... L-am întrebat într-o zi pe Maestru ce trebuie să 
fac ca să mă vindec. lată ce mi-a răspuns el: „lei câteva înghițituri de apă în gură, le reții şi încerci să 
înghiți încet această apă, cu calm, gândindu-te la ea, simțindu-i gustul... Fă acest exercițiu de mai 


multe ori pe zi şi te vei vindeca. - Oh, ce mai înseamnă şi asta? Să beau câteva înghiţituri de apă 
gândindu-mă la ea şi mă voi vindeca?” Eu nu credeam, atât era de simplu, dar Maestrul nu mi-a dat 
altă explicaţie. Mult mai târziu am înţeles. Evident, tulburările grave ale ficatului nu se vindecă numai 
bând astfel apa, dar faceţi acest exerciţiu din când în când, deoarece va avea un efect binefăcător 
asupra voastră. 

Vedeţi, cel mai mare secret constă mereu în a transforma elementele într-un grad mai mare de 
subtilitate: elementele solide în lichide, cele gazoase în elemente eterice. Acela care este capabil să o 
facă posedă secretul de a se inspira veşnic de la Izvor. Toate ființele o fac deja într-o manieră puțin 
inconştientă, de aceea ele sunt în viaţă, dar nu o fac în totalitate, o fac într-un mod mecanic, fără a se 
gândi la aceasta. Or, procesul nu se realizează la fel dacă eşti conştient sau nu. 

A subtiliza materia înseamnă a elibera energia conținută de aceasta. Tot ceea ce este gros, 
compact, greu, reprezintă o materie neorganizată în care energia rămâne prizonieră. Cu cât închidem 
în noi înşine mai multă energie, ca marii mâncăcioşi de pildă, cu atât mai mult ne facem rău. 
Dimpotrivă, energia trebuie eliberată. Acesta este de altfel şi rolul respirației în timpul meselor: ea ne 
permite să eliberăm mai bine energiile conţinute în hrană. Eu v-am spus-o adesea: nutriția este o 
combustie; or, focul are nevoie mereu de aer ca să fie reactivat, de aceea suflăm deasupra sa. Dacă 
respirați bine de câteva ori atunci când mâncaţi, combustia alimentelor se face mai bine. Este de ajuns 
să vă opriţi de trei, patru ori, în timpul unei mese pentru a respira profund: hrana eliberează astfel mai 
mult energiile. 

Sarcina noastră nu este aceea de a condensa, de a materializa energia, ea este deja condensată 
la un grad suficient. Ceea ce trebuie să facem este să o degajăm, să o eliberăm. Marii Iniţiați care 
cunosc această lege a dezintegrării materiei descompun câteva mii de miligrame din creierul lor, şi 
datorită energiei astfel eliberate ei fac minuni. Ei operează această dezintegrare cu ajutorul gândului. 
Este un secret pe care îl cunosc de mii de ani. Ei aplică fisiunea atomului propriului creier care este o 
materie de o bogăție inepuizabilă. 

Cineva va spune: „Dar şi eu pot să dezintegrez deopotrivă materia: eu am avut temperatură 
patruzeci de grade, şi am slăbit trei kilograme!” Ei nu, o adevărată eliberare de energie presupune 
extragerea unor forțe. Din contră, febra vă slăbeşte, ea distruge numeroase celule, şi pierdeţi materie 
fără să câştigaţi forțe. în timp ce acela care meditează, dezintegrează cu ajutorul concentrării câteva 
particule infime de materie care degajă energie şi este cu atât mai benefic şi mai de dorit cu cât alte 
particule mai pure şi mai luminoase vin să le înlocuiască. Ceea ce nu este cazul atunci când este vorba 
despre o boală sau de o altă cheltuială de energie. Trebuie sa ajungi să discerni printre pierderile de 
energie, care vă îmbogăţesc şi care vă secătuiesc. 

Pentru a degaja elementele eterice din aer, este deci necesar, cum v-am spus-o să „mestecaţi” 
aerul. Plămânii sunt alcătuiți din mai multe regiuni: una este comparabilă cu o gură, alta cu stomacul, 
dar poziţionate de jos în sus. De altfel priviți plămânii: nu seamănă ei cu un arbore răsturnat care are 
trunchi, ramuri şi frunze? Arborele îşi are frunzele în sus în timp ce plămânii îşi au „frunzele”, 
alveolele, în jos. Prin frunzele sale, arborele face schimburi cu atmosfera gazoasă exterioară, în timp 
ce plămânii lasă să pătrundă aerul în ei prin „trunchi” şi „ramuri”. Acum, dacă vrem să împingem mai 
departe observaţia, ne vom da seama că baza plămânilor funcționează ca o gură şi vârful lor, ca un 
stomac. Când mâncăm, noi introducem mâncarea în gură, prin partea de sus, pentru a o mesteca, apoi 
ea coboară în stomac. Când respirăm, este invers: o respirație profundă umple plămânii de aer până la 
bază, în profunzimea alveolelor şi acestea încep să „mestece” aerul, ca o gură; altfel, respirația ră- 
mâne superficială, aerul este reţinut în vârful plămânilor (stomacul lor), nemestecat. Trebuie să 
practicăm masticaţia profundă, respirația abdominală: dacă nu facem ca aerul să coboare până în baza 
plămânilor, absorbim numai particulele mai grosolane. Dar dacă trimitem aerul până în baze, până în 
punctul de a face presiune asupra diafragmei, având grijă să-l reținem câteva momente, „gura” intră în 
funcțiune şi ea este aceea care reține particulele eterice cele mai subtile pentru a le trimite în tot 
organismul. 

Dar, pentru a extrage din atmosferă elementele subtile pe care le conţine, nu trebuie numai să 
reținem aerul inspirat, ci să-l trimitem încet din baza plămânilor, în înalt. Aici, el exercită o presiune 
asupra celulelor lobilor superiori care sunt pregătiți pentru o cu totul altă lucrare decât celulele lobilor 


inferiori. Ştiinţa va verifica mai târziu aceste realități, căci toate celulele organismului, chiar şi cele 
din interiorul aceluiaşi organ, sunt diferenţiate, specializate şi reprezentate conform sarcinilor lor. 
Celulele situate la baza plămânilor sunt destinate absorbției aerului într-o altă manieră decât cele 
situate la vârf. De aceea, este mai dăunător pentru sănătate să respirăm superficial decât să înghițim 
mâncarea nemestecată. Aceia care au o respirație profundă se hrănesc cu adevărat, în timp ce aceia 
care respiră superficial fac doar să se menţină în viaţă, dar nu se hrănesc. 

Pentru a ne face să înţelegem mai bine importanţa respirației, Maestrul Peter Deunov ne-a 
reamintit într-o zi un episod biblic al luptei lui Iacov cu îngerul. După ce l-a învins pe Iacov, îngerul îi 
spune: „Lasă-mă să plec fiindcă apar zorile.” Dar Iacov îi răspunde: „Nu te las să pleci până nu mă 
binecuvântezi.” Şi Maestrul ne-a explicat: „Iată, ar trebui să faceţi acelaşi lucru cu aerul: primiți-l, 
umpleți-vă plămânii şi nu îl expiraţi până ce el nu v-a dat toate binefacerile ce le poartă”... Vi se pare 
că a fost o reacţie violentă din partea lui Iacov? Nu, este un exces de zel, o ardoare spirituală, iar noi 
trebuie să facem acelaşi lucru. Atât timp cât aerul nu ne-a dat toate binefacerile ce le conţine, el nu 
trebuie expirat. Acesta este secretul împlinirii. 


IV 


RESPIRAȚIA 


I Efectele sale asupra sănătății 


Ştiinţa respirației s-a dezvoltat mai ales în India, în urmă cu mii de ani, cu tehnici deseori 
complexe. Această ştiinţă este atât de vastă încât sunt necesari ani, secole, pentru a o studia. Yoghinii, 
asceţii au înţeles importanţa respirației, nu numai pentru vitalitate, dar şi pentru funcționarea gândirii, 
fiindcă ei au avansat foarte mult în cercetările lor şi au putut sesiza că toate ritmurile organismului 
nostru se bazează pe un ritm cosmic. 

Acum, bineînţeles, eu nu vă sfătuiesc să vă aventurați în exerciții complicate, nu sunteți 
yoghini indieni, şi dacă nu sunteți prudenti şi înțelegători, riscaţi să vă dezechilibraţi, să vă distrugeți 
sănătatea, cum li s-a întâmplat deja multora. 

Exerciţiile de respirație pe care noi le practicăm în Şcoala noastră sunt foarte simple. Iată-le: 


1. Vă astupaţi nara stângă şi inspirați profund aerul prin nara dreaptă numărând patru timpi. 
2. Reţineţi aerul şaisprezece timpi. 

3. Astupaţi nara dreaptă şi expirați prin nara stângă numărând opt timpi. 

Reîncepeţi exercițiul inversând: 

1. Vă astupaţi nara dreaptă şi inspirați profund aerul prin nara stângă numărând patru timpi. 
2. Reţineţi aerul şaisprezece timpi. 

3. Astupaţi nara stângă şi expiraţi prin nara dreaptă, numărând opt timpi. 


Repetaţi de şase ori exercițiul pentru fiecare nară. 

Când ajungeţi să faceţi acest exercițiu uşor, puteţi dubla timpul, adică opt, treizeci şi doi, 
şaisprezece, dar vă sfătuiesc să nu mergeţi mai departe. 

Respirația joacă un rol capital în viața unui spiritualist, de aceea el trebuie să îşi organizeze 
timpul în aşa fel încât să poată face acest exercițiu în fiecare dimineaţă înainte să mănânce. După 
micul dejun, nu este acelaşi lucru, plămânii sunt jenaţi în mişcarea lor şi este chiar nociv. Trebuie 
întotdeauna să faceţi exerciţiile de respi rație pe nemâncate sau la patru, cinci ore după masă. 

Voi adăuga că, atunci când inspirați profund - cu ambele nări de această dată - nu trebuie să 
inspirați aerul brusc. Inspiraţi întotdeauna lent şi îndelung, iar apoi la expirație puteți proiecta aerul 
dintr-odată şi cu putere. 

Respiraţi lent, ritmic, acordând întreaga voastră atenţie acestui aer ce pătrunde în voi. Gândiţi- 


vă că el este purtătorul elementelor binefăcătoare care vor contribui la sănătatea voastră. Cineva va 
spune: „Eu fac exerciţii de respiraţie de ani de zile şi nu văd nici un rezultat.” Ce ştie el? Poate nu este 
perfect sănătos, dar în ce stare s-ar afla dacă nu ar fi făcut aceste exerciții? Şi apoi, este el sigur că în 
timpul acestor exerciții şi-a concentrat gândurile spre vindecarea dorită? Nu s-a gândit oare la 
cumpărăturile pe care trebuie să le facă după amiază, sau la ultima discuție cu soţia sa sau cu 
patronul? în acel moment, nici un rezultat nu este posibil. 

În timpul exerciţiilor de respiraţie, trebuie să lăsăm de o parte toate grijile vieţii zilnice, să nu 
admitem nici o dispersie, ci să facem această lucrare cu întreaga gândire, cu toată credinţa. Credinţa 
este un sentiment divin care trezeşte în om forțe nebănuite de gândire şi acțiune, de aceea ea stă la 
baza tuturor vindecărilor. Chiar dacă nu ea este cea care produce vindecarea, ea reprezintă condiția 
esențială. 

Exerciţiile de respiraţie făcute cu regularitate ameliorează sănătatea. Există pentru fiecare 
dintre noi o metodă ce trebuie să o găsim ascul- tându-ne medicul interior. Fiindcă noi toţi avem un 
medic interior şi acela care nu-l ascultă va fi forțat să apeleze la medicii din exterior. Ascultaţi de 
medicul vostru interior, el vă va indica cum să respiraţi, de câte ori pe zi, şi în ce momente să faceți 
aceste exerciții, căci acest lucru diferă de la o persoană la alta, şi fiecare trebuie să îşi găsească 
propriul ritm. 

În ceea ce îi priveşte pe medici, ar fi bine ca ei să se ocupe de persoane înainte ca acestea să se 
îmbolnăvească, ar fi suficient să îi înveţe să respire. De altfel, în viitor, medicii nu se vor mai ocupa 
de bolnavi. Sunteţi uimiţi? Da, ei se vor ocupa de cei sănătoşi pentru a-i învăța cum să îşi mențină 
sănătatea, în timp ce acum ei nu fac decât să repare oalele sparte, şi atunci când reuşesc să o facă!... 
Respirația profundă este un puternic remediu preventiv cât şi curativ. Şi chiar dacă trebuie să luaţi un 
medicament, acesta va acționa mult mai bine asupra voastră dacă, absorbindu-l, adăugați şi respirația 
profundă şi conştientă. 

Respirând profund, gândiți-vă cu o convingere profundă că primiți prin aer binecuvântările 
divine. Mulţi dintre voi se îndoiesc încă, atât de nou este pentru ei, că Dumnezeu a pus în aer toate 
elementele utile şi necesare sănătăţii noastre. Ei bine, ei trebuie să se convingă şi să se străduiască să 
le absoarbă. Veţi spune: „Dar cum să facem?” Este simplu, respiraţi concen- trându-vă asupra ideii că 
absorbiți elementele de care aveţi nevoie: calciu, iod, magneziu etc. Da, fiindcă organismul ştie foarte 
bine ce îi lipseşte, el adăposteşte o întreagă echipă de chimişti competenţi care ştiu să extragă din aer 
substanțele cele mai necesare. Desigur, aceasta nu va înlocui mersul la farmacie pentru a căuta 
medicamente. Veţi avea nevoie de mai puţine produse farmaceutice dacă ştiţi să captați prin respirație 
elementele necesare sănătăţii voastre. Singura creatură de pe pământ capabilă, cel puţin pentru 
moment, să respire conştient este ființa umană: de aceea se spune despre om că este un suflet viu. Fiţi 
deci conştienţi că respirând, absorbiți viața divină. 

Această viaţă divină, această chintesenţă foarte prețioasă conținută în aer, a fost denumită de 
yoghinii indieni prana. Prana stă la baza tuturor energiilor din cosmos. Dimineaţa, la răsăritul soarelui 
ea este în cantitate foarte mare. Respirând în mod conştient aerul prin nări, pu nem în mişcare anumite 
uzine în corp ce încep să lucreze pentru extragerea acestei chintesenţe. Odată captată, această 
chintesență începe să circule în lungul nervilor. Yoghinii, înțelepții Indiei care au studiat sistemul 
nervos au înțeles că această prana atât de subtilă circulă ca un foc în ramificațiile nervoase situate de o 
parte şi de alta a coloanei vertebrale. Aşa cum sângele circulă de-a lungul venelor, arterelor şi 
capilarelor, tot aşa şi acest fluid foarte subtil, prana, circulă de-a lungul sistemului nervos. Este o 
hrană ce întăreşte vitalitatea, echilibrul, luciditatea. Dar evident, trebuie să fii foarte exersat ca să poți 
capta prana. 

Respirația mai are şi o influență asupra funcționării creierului. Este bine să citiți, să studiaţi, să 
meditaţi, dar trebuie să ştiţi că funcţionarea creierului depinde de restul organismului, şi în special de 
plămâni. Desigur, plămânii nu au o acţiune directă asupra creierului, dar ei constituie un factor foarte 
important pentru purificarea sângelui. lar atunci când sângele este pur, el irigă creierul depunând în el 
elementele ce uşurează înțelegerea, meditaţia. 

Obişnuiţi-vă deopotrivă să faceți în timpul zilei câteva respiraţii profunde aşezând palma 
mâinii stângi, întoarsă, pe plexul solar, iar dreapta deasupra celei stângi. în timpul acestui exercițiu 


trebuie să simțiți dilatarea şi contractarea dia fragmei. Respirația acționează asupra circulaţiei şi este 
important pentru toate organele corpului ca aceasta să se facă în cele mai bune condiţii. 

în ceea ce priveşte diafragma, voi ştiţi că ea joacă deopotrivă un mare rol în respirație. în 
timpul inspirației, când plămânii se dilată, diafragma coboară, iar în timpul expiraţiei, când ei se 
contractă, diafragma urcă din nou. Anumite boli digestive sau pulmonare se datorează unei proaste 
poziții sau unei contracții a diafragmei. Diafragma este un muşchi puternic care trebuie să rămână 
suplu. Respirând, trebuie să supravegheați şi poziția coloanei vertebrale pentru a o menţine cât mai 
mult timp dreaptă. Coloana vertebrală are o importanță capitală pentru sănătate: totul depinde de ea. 
Dacă nu este dreaptă, se pot produce multe dezordini în organism şi în viața psihică! 

Noi mai facem zilnic şi exerciții de gimnastică şi este de dorit să armonizăm respiraţia cu 
mişcările executate. Trebuie să inspirăm atunci când ridicăm braţele, să reținem aerul pentru un timp 
şi să expirăm numai atunci când ne aplecăm; deci să inspirăm atunci când corpul se întinde şi să 
expirăm atunci când el se pliază. Legând corect gesturile cu respiraţia, veți înţelege mai bine sensul 
lor şi veți obține rezultate mai bune. 

Ne putem folosi de respirație pentru a remedia anumite neajunsuri. Să presupunem că vă aflați 
într-un loc friguros şi că nu aveţi nimic cu ce să vă încălziți. Respiraţi atunci foarte profund şi rețineți 
aerul cât mai mult timp: trimiteţi astfel la periferia corpului sângele cald ce se află în interior; cum el 
este cald, el combate frigul exterior. Eu mă protejez în acest fel. 

Obişnuindu-vă să faceţi exerciții de respirație, vă amelioraţi sănătatea, echilibrul, luciditatea 
creierului şi chiar voința. Faceți această experiență: dacă aveţi de ridicat o greutate, o faceţi mai uşor 
după ce ați inspirat profund. lar dacă sunteți tulburaţi, de ce nu cereți ajutor plămânilor? Ei sunt gata 
să vă sară în ajutor. Inspiraţi şi expiraţi profund două sau trei minute şi vă veţi regăsi calmul. Aveţi 
nevoie de ajutor, este normal, dar de ce să îl căutați mereu în exterior în timp ce el se găseşte în voi? 

Trebuie să învăţaţi să respirați conştient, adică să legaţi gândul de respiraţie pentru a putea 
atinge forțele ascunse din subconștient. în loc să vă faceţi respirațiile zilnice într-o manieră automată 
şi să vă umpleţi mintea numărând timpii în care trebuie să respirați, folosiți-vă mâinile pentru a 
număra, şi degajați-vă gândul, umpleți-l cu ideile şi imaginile cele mai luminoase, şi veți face astfel o 
lucrare minunată. Respirația conştientă şi profundă aduce binecuvântări incalculabile pentru viața 
intelectuală, pentru viața emoțională şi pentru viața fizică. Trebuie să îi observați efectele bune în 
creierul vostru, în sufletul vostru, în toate însuşirile voastre; ea este un factor foarte important pentru 
toate domeniile vieţii. Să nu neglijaţi niciodată această problemă. 

În toate acțiunile vieţii zilnice, în relaţiile voastre cu ceilalți, gândiţi-vă şi să respiraţi, aceasta 
vă va permite să vă stăpâniți. De exemplu, înaintea unei întrevederi, pentru ca discuţia să nu 
degenereze într-o dispută, sau atunci când trebuie să dojeniţi un copil sau să îl pedepsiţi. Trebuie să 
alungați tot ceea ce vă poate tulbura ajutându-vă de o respirație profundă: gândurile se vor limpezi şi 
se vor clarifica. 

Studiaţi-vă, observaţi-vă atunci când suferiți, când deveniți furioşi sau senzuali: respirația 
voastră îşi pierde regularitatea, profunzimea, ea devine sacadată, cu sufletul la gură. O respirație 
neregulată trezeşte forțele negative. Ar fl de ajuns să respirați numai cinci minute astfel pentru a 
declanşa forțele negative în voi... şi invers. 

Aţi observat cât de mult încetineşte respirația în timpul somnului? Cum în timpul somnului nu 
acţionăm deloc, nu cheltuim decât o mică cantitate de materiale, avem deci nevoie numai de o foarte 
mică cantitate de aer pentru a alimenta combustia. Dimpotrivă, fiind treji, şi mai ales în timpul 
anumitor activități, ritmul respirator se accelerează deoarece este nevoie de o mai mare cantitate de 
combustibil. Plămânii permit ca aceste cheltuieli de energie să se deruleze fără ca omul să dispară. 
Dacă nu respira, el nu ar fi primit nimic din aerul înconjurător pentru a-şi însufleți energiile şi s-ar fi 
prăbuşit ca o lumânare ce se topeşte. De aceea, eu susțin că oamenii sunt nişte orbi şi neştiutori atunci 
când pretind că pot avea tot soiul de trăiri sexuale fără să se epuizeze. Ritmul respirației lor în timpul 
acestor excese le dovedeşte dimpotrivă că ei cheltuiesc cantităţi enorme de energie. 

În partea posterioară a creierului sunt situate centrele iubirii: iubirea de familie, de prieteni, 
capacitatea de a face schimburi, de a comunica cu oamenii, iar mai Jos, în creierul mic, centrul iubirii 
sexuale. Iar atunci când sângele curge prea mult în acesta din urmă, sunteți gata să dați frâu liber 


senzualității voastre. Pentru a scăpa acestei tentaţii, trebuie să respiraţi profund: vă veţi exprima într-o 
modalitate mai agreabilă, mai benefică. 

O bună respiraţie armonizează schimburile. Să luăm un exemplu concret. Oamenii vă strâng 
mâna ca să vă salute; unul cu căldură, pen tru a exprima cât vă apreciază, altul cu moliciune, un altul 
cu neglijență pentru a vă arăta că acest gest nu înseamnă mare lucru pentru el, un altul vă agaţă 
degetele... într-o strângere de mână trebuie să treacă un curent benefic, altminteri acest gest nu 
foloseşte la nimic. Ei bine, dacă nu respiraţi corect, profund, nu puteţi strânge mâna benefic unui 
prieten. înainte de a da mâna cu cineva, respirați profund... (desigur, cu discreţie) şi procedaţi tot aşa 
când ajungeţi în vizită la cineva, astfel întrevederea voastră se va desfăşură mai armonios. 

Vi se dau exerciții, practicați-le, ele vă vor întări şi vă vor permite să înfruntați mai bine 
greutăţile. Ceea ce contează este atenţia şi concentrarea pe care le puneţi în ele; eu am verificat-o de 
atâtea ori! 


II Cum să ne cufundăm în armonia cosmică 


Inspirația şi expiraţia, aceste mişcări de flux şi reflux ce ne umplu şi ne golesc alternativ 
plămânii, sunt acelea care ne fac să trăim. Este o lege universală: în natură totul respiră, animalele, 
plantele şi chiar pământul. Da, fiindcă pământul este viu, şi el are nevoie să inspire şi să expire. 
Desigur, el nu procedează ca noi: optsprezece respiraţii pe minut; ritmul său se întinde pe durata 
multor ani, de aceea el este imperceptibil. Dar el se dilată şi se contractă deopotrivă, dimensiunile sale 
nu sunt niciodată aceleaşi, şi poate că datorită dilatărilor şi contracțiilor sale se produc falii, erupții 
vulcanice şi multe alte fenomene. Pământul este viu, el respiră, iar stelele respiră şi ele... Da, ele 
inspiră şi expiră, respiraţia lor ajunge până la noi, iar noi o simţim sub forma unor influențe. 

Totul respiră, arborii, oceanele, chiar şi pietrele. Veţi replica că acest fenomen nu poate fi 
conceput în afara plămânilor. De ce nu? Viaţa nu are neapărat nevoie de aceleaşi organe pentru a 
asigura aceleaşi funcţii. Priviţi un copac: el nu are nici plămâni, nici stomac, nici ficat, nici intestine, 
şi totuşi respiră, se hrăneşte, asimilează, se reproduce... Şi trăieşte adesea chiar mai mult decât omul! 
El rezistă intemperiilor, dă flori şi fructe parfumate. în timp ce omul, în pofida inteligenţei sale, este 
atât de fragil încât orice fleac îl poate distruge. 

Studiind respiraţia şi legăturile sale cu ritmurile universului, Iniţiaţii au descoperit că pentru a 
comunica cu o anumită entitate sau regiune a lumii spirituale, trebuie să găseşti un anumit ritm şi să 
ţi-l însuşeşti ca o cheie, aşa cum se procedează când se caută o anumită lungime de undă pentru a 
capta un post de radio. Lungimea de undă este un factor foarte important pentru a intra în comunicare 
cu o anumită stație emițătoare. La fel stau lucrurile şi în cazul respirației: trebuie să ştim în ce ritm să 
respirăm pentru a intra în contact cu o anumită regiune a universului. 

Respirația ne poate revela deopotrivă mari mistere, dar cu condiția să ştim să o acompaniem 
printr-o lucrare a gândului. Expirând, gândiți-vă că vă puteți întinde până la hotarele universului, apoi 
inspirând, reveniți spre voi, spre eul vostru ce este ca un punct imperceptibil, centrul unui cerc infinit. 
Vă dilatați din nou, şi din nou vă contractaţi... Veţi descoperi astfel această mişcare de flux şi reflux 
care este cheia tuturor ritmurilor universului. încercând să conştientizaţi în voi această mişcare, 
pătrundeţi în armonia cosmică şi se face un schimb între univers şi voi, fiindcă inspirând, primiţi 
elemente din spațiu, iar expirând, proiectați în schimb ceva din inima şi sufletul vostru. 

Acela care ştie să se armonizeze cu respiraţia cosmică pătrunde în conştiinţa divină. Dar foarte 
mulți dintre voi sunt încă atât de departe de o înţelegere a dimensiunii spirituale a respirației! Dacă 
simțiți această dimensiune, veți lucra întreaga viaţă ca să inspirați forța şi lumina Domnului, pentru a 
dărui apoi această lumină întregii lumi. Fiindcă expiraţia mai are şi acest rol: să împartă lumina pe 
care am reuşit să o extragem lângă Dumnezeu. 

A inspira, a expira... A inspira, a expira... Trebuie să ştim că respirația priveşte toate mani- 
festările spirituale. Meditaţia este o respirație, rugăciunea este o respiraţie, extazul este o respiraţie, 
întreaga comunicare cu Cerul este o respi rație. Respirația ne arată intensitatea schimbului. Atunci 
când comunicaţi cu Cerul, respiraţi profund ca şi cum aţi îmbrățişa ființa iubită... 

Natura a lăsat peste tot mijloace pentru a dezvălui aceste mistere. Este sigur că, dacă filosofii 


practicau o respirație conştientă, ei ar fl găsit soluția la unele probleme ce constituie încă nişte enigme 
pentru ei şi despre care continuă să vorbească şi să scrie fără să înțeleagă mare lucru din acestea. De 
altfel, capacitatea de gândire este legată de respiraţie. Acela care respiră prost, îşi întunecă deja 
creierul. 

Acela care a înţeles semnificația profundă a respirației simte încet-încet cum respiraţia sa se 
topeşte în respirația Domnului. Fiindcă Dumnezeu respiră deopotrivă: El expiră şi lumea apare, El 
inspiră şi lumea dispare. Evident, inspiraţiile şi expiraţiile Domnului se derulează pe parcursul a 
miliarde şi miliarde de ani. Este ceea ce spun Cărțile Sfinte ale Indiei: Dumnezeu va inspira într-o zi, 
iar acest univers va fi înghiţit şi se va întoarce în neant... Apoi, Dumnezeu va expira, şi o nouă creaţie 
va apare pentru a exista din nou miliarde de ani. Dumnezeu respiră mult mai repede prin intermediul 
omului, dar în cosmos respirațiile sale sunt foarte lungi. Deci, cu cât respirația noastră este mai lungă, 
cu atât mai mult de apropiem de respirația Domnului... 

Unul dintre cele mai bune exerciţii pe care vi-l recomand acum, este acela de a vă obişnui 
zilnic, de mai multe ori pe zi, să respiraţi lumina. Alegeţi un loc liniştit unde să nu puteţi fi deranjaţi, 
luaţi o poziţie comodă şi respirați. Inspiraţi, închipuindu-vă că atrageţi lumina cosmică, această 
lumină infinit mai subtilă decât lumina soarelui, această chintesență impalpabilă, invizibilă, care 
pătrunde totul. Lăsaţi această lumină să pătrundă în voi, să circule prin toate celulele voastre, prin 
toate organele voastre... Apoi, expirând, o eliminați din voi, o proiectaţi pentru a ilumina, a lumina, a 
ajuta întreaga lume. Este un exercițiu extraordinar, fiindcă din punct de vedere cabalistic, voi deveniți 
litera Alef. Alef, prima literă din alfabetul ebraic, este simbolul ființei care primeşte cu o mână lumina 
celestă, şi cu cealaltă o distribuie oamenilor. Nu puteţi deveni Alef dacă vă gândiţi numai la voi, dacă 
păstraţi totul numai pentru voi. Alef este ființa care se gândeşte numai să dea, să reîncălzească, să 
lumineze, să însuflețească, fără să se ocupe de sine însăşi. Este un creator, un salvator al omenirii, un 
fiu al Domnului. 

Acela care învaţă să respire conştient îşi luminează intelectul, îşi reîncălzeşte inima, îşi 
întăreşte voinţa, dar îşi pregăteşte deopotrivă condiţii propice pentru viitoarele sale reîncarnări. 
Deoarece, respirând cu o conştiinţă trează, el intră în armonie cu entități foarte evoluate, le atrage, 
creează o legătură cu ele. Astfel aceste entități luminoase acceptă să vină să lucreze în el, şi într- o zi, 
atunci când el va părăsi pământul, el îşi va regăsi în celelalte lumi aceşti „prieteni” cu care a învăţat 
deja să lucreze. Să nu uitaţi niciodată că organismul vostru formează o societate ai cărei membri se 
străduiesc să-i menţină unitatea. Pentru moment, nu îi cunoaşteţi pe aceşti asociați care locuiesc 
acolo, în interiorul vostru, dar în ziua în care veți ajunge în lumea de dincolo, îi veţi reîntâlni şi veți şti 
că erau nişte prieteni care locuiau în casa voastră şi îi veţi reîntâlni într-o viitoare încarnare. lată o 
chestiune foarte importantă de ştiut pentru acela care vrea să se manifeste corect şi să împlinească 
misiunea divină pentru care a coborât pe pământ. 

lată încă o problemă asupra căreia nu v-aţi gândit. Inspirând, noi preluăm aerul atmosferic, şi 
datorită oxigenului conţinut în acesta noi continuăm să trăim; în timp ce, expirând, noi eliminăm 
elemente poluante, bioxidul de carbon etc... Toată lumea cunoaşte aceste lucruri şi îşi închi puie că 
este o situație definitivă. Nu, de ce omul trebuie mereu să ia materiale pure şi însuflețitoare din 
univers şi să elimine impurități şi otrăvuri? Desigur, atât timp cât în interior el nu a ajuns încă să 
trăiască o viață pură, aşa se va întâmpla, dar în ziua în care el va reuşi să gândească, să simtă şi să 
acționeze în mod divin, el nu va mai elimina impurități: el va inspira viaţa pură şi va expira viaţa 
pură. Veţi spune că este imposibil. Ba da, este posibil, au exista sfinți, Iniţiaţi care s-au purificat într- 
atât încât tot ceea ce ei eliminau, tot ceea ce ei degajau, parfuma atmosfera. Viaţa divină pe care au 
primit-o nu era murdărită în ei înşişi de impuritățile lor, de răutăţile lor, ci ei o proiectau la fel de 
limpede, de luminoasă, de binefăcătoare pe cât o primiseră. Trebuie să vă exersați să realizaţi aceasta. 

Studiind prima literă a alfabetului ebraic, alef, veţi înţelege că ea nu este altceva decât 
simbolul schimburilor: a primi şi a da. Primiţi lumină şi dați lumină, primiți puritate şi dați puritate, 
primiți iubire şi dați iubire. De aceea, Hris- tos a spus: „Eu sunt Alef. ” Fiindcă el este singurul care 
dă lumina la fel de pură precum a primit-o. 

Eu ştiu că vă călăuzesc spre regiuni aproape inaccesibile, dar dacă aveţi ca ideal de a dărui 
lumina, iubirea divină şi puritatea aşa cum le-aţi primit, pregătiți terenul pentru ca într-o bună zi, tot 


ceea ce veţi emana, tot ceea ce veţi proiecta, să fie lumină pură. Pentru a realiza acest ideal, nu există 
decât un singur mijloc: să lucraţi pentru ca ideea de fraternitate să se propage în lume, pentru ca 
împărăția lui Dumnezeu şi Dreptatea Sa să coboare pe pământ. Atunci aerul pe care îl veți expira va fi 
un suflu viu. 


VII 


NUTRIŢIA ÎN DIFERITELE PLANURI 


Cine nu a remarcat? Atunci când ne-am hrănit pe săturate, spunem: „Ah, ce frumoasă este 
viaţa!”, în timp ce, dacă nu avem nimic de mâncat, viața îşi pierde sensul!... Dar v-aţi aflat, oare, cel 
puţin o dată în situația de a nu vă putea procura hrana? Cei mai mulți dintre voi, desigur, nu; atunci, 
nu puteți înțelege, nu puteți simţi cu întreaga voastră ființă că nutriția stă la baza vieții. 

lar dacă nutriția stă la baza vieții, este important să fim atenți cu ceea ce ne hrănim. Eu nu 
doresc să vă vorbesc despre acest subiect în detaliu. Există din ce în ce mai multe cărți care tratează 
regimuri alimentare, dietetice. Eu m-am oprit mereu asupra felului cum ne hrănim şi voi insista asupra 
acestui subiect. Chestiunea nutriţiei este foarte vastă. Cum să ne hrănim? Totul se găseşte aici. 
Desigur, eu preconizez vegetarismul” şi o nutriţie sănătoasă: evitarea alcoolului, a alimentelor tratate 
chimic, şi mai ales excesele. Medicii sunt alarmaţi de ceva timp, fiindcă oamenii consumă prea mult 
zahăr, prea multă sare, prea multe grăsimi. Una dintre primele calităţi ce trebuie să le dobândim este 
prudenţa, măsura. De aceea, eu nu sunt de acord nici cu aceia care acordă o importanţă exagerată 
dieteticii. Unii consideră că ar trebui să mâncăm numai cereale, alții, numai fructe, sau că nu trebuie 
să bem nici un strop de vin, de ceai sau de cafea. Nu, este exagerat. Trebuie să fim cumpătați, atâta 
tot. La o ocazie, un pahar cu vin nu poate face rău nimănui, desigur, exceptând cazul unei persoane cu 
probleme de sănătate. Cât despre cafea, ea acționează în mod favorabil asupra plexului solar, iar dacă 
beți dimineaţa o ceaşcă, înainte de meditaţie, vă veţi simți stimulați. 

Depinde de fiecare dintre voi, în funcție de temperament şi de starea de sănătate, să simțiți ce 
aveți nevoie. Nu este sarcina mea să vă sfătuiesc în amănunt în acest domeniu, există alții mult mai 
calificați. Din ce în ce mai multe persoane se ocupă de problema nutriției, chiar şi în Fraternitatea 
noastră, şi este important, dar pentru mine esenţialul constă să înţelegeți că această problemă nu se 
limitează la corpul fizic. lar dacă corpul fizic are nevoie de hrană pentru a subzista, inima, intelectul, 
sufletul şi spiritul au nevoie deopotrivă să se hrănească, iar nesocotirea acestui adevăr i-a făcut pe 
oameni să piardă sensul vieții. 

Viaţa nu reprezintă nimic altceva decât un schimb neîntrerupt între univers şi acest mic atom 
care suntem flecare dintre noi. Viaţa cosmică pătrundă în om, el o impregnează cu emanațiile sale şi o 
trimite apoi în univers. El absoarbe din nou această viaţă, şi din nou el o trimite înapoi. Tocmai acest 
schimb permanent dintre om şi univers se numeşte nutriție, se numeşte respiraţie şi se numeşte 
deopotrivă iubire. Viaţa este un schimb între două lumi, iar acela care nu face schimburi, moare. 
Trebuie să facem schimburi cu pământul pentru a trăi în planul fizic; trebuie să facem schimburi cu 
apa pentru a trăi în planul astral, inima; trebuie să facem schimburi cu aerul pentru a trăi în planul 
mental, intelectul; trebuie să facem schimburi cu căldura şi lumina pentru a trăi în suflet şi în spirit. 

Eu mă întreb totuşi dacă voi realizați ce reprezintă acest proces al nutriţiei extins la întreg 
cosmosul: fiinţa umană găsindu-şi în diferitele regiuni ale spațiului hrana ce corespunde diferitelor 
sale corpuri. încercaţi să înțelegeți şi veţi începe să simtiti universul ca o întreagă simfonie. 

Nu trebuie să limităm noțiunea de hrană numai la planul fizic. Nu este suficient numai să 
mâncăm. Dovada: mulţi oameni care se hrănesc de două, trei, patru ori pe zi, se plâng: „Eu mă simt 
ciudat, eu nu sunt în apele mele. ” Mereu problema de a nu putea pleca de la masă!... 


1? 


5 Un vegetarism în sens larg ce nu exclude deci nici ouale, nici brânzeturi le, nici chiar pestele. A sc vedea acest subicct 
în volumul „Yoga nutritiei”, cap. V din Colectia Izvor. 


Nutriţia trebuie să se găsească pe primul plan, dar în toate regiunile: să facem schimburi nu 
numai cu laturile dense, ci şi cu cele subtile ale universului. Numai că, pentru a putea face aceste 
schimburi, trebuie ca drumurile de comunicare să fie libere. Atunci când aceste căi sunt blocate, 
circulația se face prost şi apar tulburările: energiile sunt blocate. Exact ca nişte ţevi înfundate. Ele 
trebuie desfundate. Cum? Prin purificare. în planul fizic, atunci când apare o suferință în organism, 
postim, luăm purgative sau facem clisme. în planul psihic, aceste suferințe se remediază prin 
purificare. 

Rugăciunea, meditaţia, extazul reprezintă deopotrivă o modalitate de hrană. Datorită lor, 
gustaţi o hrană celestă, ambrozia, hrana nemuririi. Ea este o hrană imaterială, dar pentru alchimişti ea 
exista şi în planul fizic, iar ei au denumit-o elixirul vieţii veşnice. Da, se poate spune că ea există în 
planul fizic, fiind răspândită în întreaga natură, iar soarele este acela care o distribuie. Dacă în timpul 
primăverii şi verii, noi privim în fiecare dimineaţă răsăritul soarelui, o facem tocmai ca să putem sorbi 
această chintesență, această ambrozie pe care soarele o distribuie în întreg universul, şi ale cărei 
particule le primesc stâncile, plantele, animalele, oamenii. Dar aceste particule captate de toate ființele 
vii în mod inconştient, oamenii trebuie să învețe să le capteze într-o manieră conştientă din acest fluid 
care este focul, lumina soarelui. 

În noua civilizaţie care se apropie, oamenii vor învăța cum să se hrănească cu aceste particule 
subtile. Eu ştiu că mulţi dintre voi vor fi surprinşi să audă asemenea lucruri: şi totuşi, această 
modalitate de hrană este în ordinea naturală a lucrurilor. Nu trebuie să ne mulțumim cu o hrană 
greoaie, fiindcă ea lasă mereu resturi ce blochează şi otrăvesc organismul. Dacă ne hrănim cu lumină, 
nu vor exista resturi; lumina nu lasă resturi, fiindcă ea este pură. Dacă ardeți lemne sau cărbune într-o 
sobă, a doua zi va trebui să înlăturați cenuşa, înainte de a reaprinde soba. La fel se întâmplă şi cu 
organismul. Dacă nu evacuaţi resturile, după ce ați mâncat şi aţi băut, veți muri. Boala are la origine 
anumite resturi ce nu au putut fi eliminate. Da, se poate spune că boala este rezultatul unor materiale 
pe care organismul nu le-a putut elimina. în vreme ce, sănătatea este rezultatul unor transformări atât 
de rapide şi subtile încât nu mai rămâne nimic impur în organism. 

Atunci când veţi şti să absorbiți această chintesență pură propagată de soare, veţi simţi că 
sănătatea vi se va ameliora, inteligenţa vi se va lumina, inima vi se va dilata şi voinţa vi se va întări. 
Veţi spune: „Da, dar eu am contemplat de ani de zile soarele, şi nu am obținut nici un rezultat!” 
înseamnă că nu aţi făcut-o corect. Rezultatele depind de modalitatea de a lucra şi nu de timpul acordat 
acestora. De fiecare dată când veți şti cum să vă hrăniţi cu câteva înghițituri din această sursă 
inepuizabilă care este soarele, veți simți mari schimbări în bine declanşându-se în sinea voastră. 


VIII 


CUM SĂ DEVENIM NEOBOSIŢI 


Auzim deseori spunându-se: „Eu sunt obosit!” Ei da, toată lumea este obosită. Şi totuşi 
oamenii se agită, aleargă la dreapta şi la stânga fără răgaz. Este bine să-ți doreşti să fu activ. Dar 
pentru a putea rămâne mereu activi fără să obosim, trebuie să ştim să ne destindem, şi nu o dată sau 
de două ori pe zi, nu este suficient, ci de zece, cincisprezece, douăzeci de ori, chiar dacă de fiecare 
dată durează un minut. Imediat ce aveţi un moment liber, oriunde, în loc să vă pierdeţi vremea sau să 
vă enervaţi fiindcă aţi fost lăsaţi să aşteptaţi, profitaţi de această ocazie pentru a vă uşura şi a vă 
regăsi echilibrul: vă veţi relua apoi activitățile cu forțe proaspete. 

Ceea ce dăunează atât de mult contemporanilor noştri este această febră, această permanentă 
tensiune în care ei trăiesc şi care aduce daune în viața lor psihică, fiindcă această precipitare 
împiedică nu numai manifestarea calităților lor, ci ea produce tot felul de anomalii în comportamentul 
lor. Eu le spun câteodată unora: „V-aţi lăsat „robinetele de apă şi gaz” mereu deschise, şi ele curg, 


curg întreaga zi. La sfârşit rezervoarele voastre sunt goale, sistemul vostru nervos este epuizat. Dacă 
vă gândiţi câteva minute să vă „închideți robinetele”, nu veți mai fi niciodată epuizați. ” 

Gândiţi-vă deci din când în când să vă plasați în mod conştient într-o stare de pasivitate. Dar, 
desigur, nu în orice stare de pasivitate. Pasivitatea despre care vă vorbesc este o stare în care trebuie 
să reuşiți să vă reîncărcaţi, dar cu condiţia să fie controlată cu inteligență, altminteri veți atrage 
curenți negativi, şi nu forţele Cerului. Este o problemă foarte importantă ce priveşte întreaga viață 
psihică a omului şi pe care ființele receptive, de exemplu mediumii, ar trebuie să le studieze cu 
atenţie. Dacă nu sunteți conştienţi şi vigilenți, atragem deopotrivă binele şi răul, şi din nefericire 
adesea mai mult răul decât binele. De aceea este important să învăţaţi să deveniți mediumi conştienţi, 
capabili să vă găsiţi într-o stare de pasivitate fără a atrage nimic negativ. 

Pentru a deveni neobosiţi, trebuie să învățați să lucraţi cu cele două principii, masculin şi 
feminin, emisiv şi receptiv. Este imposibil să fiți activi întreaga zi. în momentul în care vă încetaţi 
activitatea, puneţi-vă deci în mod conştient într-o stare de receptivitate, dar legându-vă de Cer, pentru 
a atrage numai energii pure şi luminoase. 

Nu este uşor să înveți să-ți economiseşti forțele. Oamenii sunt avari, nu economi. A fi econom 
nu înseamnă neapărat să fii egoist; cum a fi risipitor, nu înseamnă neapărat să fii generos, ci mai 
degrabă să dovedeşti o lipsă de discernământ. Da, trebuie să ştiţi să distingeți: aceia care îşi risipesc 
forţele şi aruncă totul pe fereastră sunt consideraţi generoşi. Ei nu, aceasta este imprudență, vanitate 
sau prostie, orice vreţi, dar nu generozitate. Pentru a te arăta generos trebuie să cunoşti arta 
economiei, altminteri ce vă va mai rămâne de distribuit dacă aţi risipit totul? Iar a fi econom înseamnă 
a cheltui fiecare lucru la timpul său, la locul său, atât cât trebuie, nimic mai mult. 

Nu vă gândiţi prea mult să vă puneti într-o stare de pasivitate; vă lăsaţi mereu cuprinși de acea 
febrilitate ce a devenit acum atmosfera normală şi care este foarte dăunătoare echilibrului uman. De 
acum înainte, trebuie să vegheaţi mai bine asupra sistemului vostru nervos oferindu-i din când în când 
o destindere. Cincisprezece minute pe zi, de cincisprezece ori un minut, gândiţi- vă la aceasta, nu va fi 
timp irosit, dimpotrivă, veţi vedea ce veţi câştiga. Veţi spune: „Da, dar eu atâtea de făcut!” 
Bineînţeles, dar puteţi găsi totuşi timp pentru a vă retrage într-o cameră liniştită, unde vă aşezaţi pe 
burtă pe pat sau pe covor, cu brațele şi picioarele destinse, vă lăsați purtați ca şi cum v-aţi scufunda 
într-un ocean de lumină, fără să mişcaţi, fară să vă gândiţi la nimic... Numai un minut, şi vă veţi ridica 
reîncărcaţi. 

lată, asta-i tot, este puțin, dar este foarte important. Aplicaţi adesea această metodă pe care v-o 
dau, şi veţi vedea că veți avea forţe pe tot parcursul zilei. Altminteri, chiar dacă nu faceţi nimic, veţi fi 
obosiţi. Aţi remarcat de altfel: uneori nu ați făcut nimic şi ați obosit; chiar după un repaus de trei ore 
pe un şezlong, mai sunteți încă obosiţi. De ce? Fiindcă nu aţi ştiut să opriţi în interior robinetele: vă 
puteţi odihni oricât, forța voastră se va disipa aiurea. Este păcat, deoarece din cauza oboselii sunteți 
obligați să vă neglijaţi activitățile esențiale. 

Vorbindu-vă despre destindere, eu am lăsat deoparte chestiuni elementare. Este evident că, 
pentru a fi bine dispuşi, trebuie să vă hrăniți şi să dormiţi suficient, şi să respirați corect. Dacă nu ați 
mâncat de multă vreme, vă puteți destinde oricât, dar această destindere nu vă va aduce forțe. Atunci 
când vă sfătuiesc să vă destindeţi, eu înţeleg mai întâi că aţi respirat, ați mâncat şi ați dormit corect, 
acestea fiind condiții indispen sabile. Dar chiar dacă aţi acumulat astfel multe energii, se poate să le 
pierdeţi cu uşurinţă dacă nu ştiţi să vă reîncărcaţi. Somnul, nutriția şi respirația sunt deci numai nişte 
preliminarii indispensabile; cât despre destindere, aceasta este un mijloc psihic de a distribui bine 
energia, de a o face să iasă în mod regulat şi de a reîncărca apoi bateriile. 

Există desigur yoghini, Inițiați care au ajuns la o asemenea stăpânire a gândului lor încât, chiar 
dacă nu au mâncat, nici băut, nici dormit, ei sunt capabili de a se branşa atât de intens cu marile 
rezervoare de forțe cosmice, încât captează astfel energii extraordinare pe care le transformă în 
energie pentru corpul fizic. Este posibil, asemenea fiinţe există, dar ele sunt foarte rare; trebuie să fii 
antrenat în mod excepțional pentru a ajunge la acest nivel, şi nici unul dintre voi nu a ajuns încă la 
acest stadiu. 

Vedeţi dar că eu aşez fiecare lucru la locul său, eu subliniez ce este esențial şi ce nu este, ce 
este posibil şi ce nu este. Depinde acum de voi să mă înțelegeţi corect şi să aplicaţi corespunzător 


metodele ce vi le prezint. 

Aş mai adăuga acum că, cel mai mare secret pentru a putea menţine activitatea în cele mai 
bune condiții, este de a învăţa să lucraţi cu iubire. Fiindcă iubirea întăreşte, însuflețeşte, în vie... 
Iubirea! Când nu avem această iubire şi lucrăm numai pentru bani, pentru a ne câştiga existenţa, 
aceasta nu dă rezultate bune. Câştigăm desigur ceva bani, dar devenim nervoşi şi sănătatea se 
şubrezeşte. Lucraţi cu iubire ore în şir şi nu veți simţi oboseala; dar dacă lucraţi câteva minute fără 
iubire, furioşi şi revoltați, totul se va bloca în interiorul vostru şi veți fi la pământ. Există acum 
ideologii care răspândesc revolta şi nemulțumirea printre muncitorii din întreaga lume, şi care au 
rezultate fantastice, fiindcă sunt scântei care aprind tot. Este foarte uşor: hotărâți- vă să propagaţi 
revolta şi veți reuşi. Dar spuneți oamenilor că nemulțumirea este nocivă şi că trebuie ca ei să lucreze 
cu iubire, şi nu veţi avea succes. Oamenii nu sunt încă copți la minte pentru a înţelege unde le este 
adevăratul interes. 

Trebuie să înțelegeți eficacitatea, puterea iubirii. Faceți cu iubire, tot ceea ce faceți... sau nu 
mai faceţi deloc! Fiindcă tot ceea ce faceți fără iubire vă oboseşte, vă otrăveşte chiar şi nu vă mai 
mirați apoi că vă deveniți epuizați, bolnavi. Faceţi totul cu iubire! încercaţi, depinde numai de voi. 
Cineva mi-a cerut într-o zi mijlocul de a deveni neobosit. Eu i-am răspuns: „Eu doresc să vă dezvălui 
secretul, dar oare l-aţi putea realiza?... Secretul constă în a simţi o mare iubire pentru tot ceea ce 
faceți, deoarece iubirea trezeşte toate puterile din om. ” 

Vă aflați într-o Şcoală Divină unde sunteți învățați să vă reconstruiți. Voi nu aţi realizat încă 
importanța acestei sarcini, dar bucuraţi-vă, fiindcă aveţi perspectiva de a vă putea revigora în sfârşit 
viața. 


IX 


CULTIVAŢI MULŢUMIREA 


Nu se vorbeşte adesea despre importanța de a ne simţi mulțumiți, satisfăcuţi, şi foarte puțini 
oameni conştientizează nocivitatea acestui prost obicei de a fi nemulțumiți de tot şi de toată lumea şi 
de a tulbura peste tot armonia. lar ceea ce este şi mai grav, este faptul că în epoca noastră există 
tendinţa de a considera multumirea ca un semn de naivitate, de prostie, iar nemulțumirea, dimpotrivă, 
ca pe unul de inteligență. 

Desigur, dacă păreți puţin nemulțumiți numai ca să vă creşteți prestigiul, pierderile nu sunt 
mari, dar dacă nemulțumirea se instalează cu adevărat în voi, este o catastrofă şi trebuie luate măsuri 
de prevedere. Cauzele unei nemulțumiri arzătoare trebuie analizate. Foarte des ele se întâlnesc într-o 
judecată greşită sau într-o educaţie defectuoasă. 

Din punct de vedere intelectual, o nemulțumire prelungită, întreţinută în mod conştient sau 
inconştient, distruge ceva în om. Acela care se plânge de Domnul, de existenţă şi de întreaga omenire 
trebuie să ştie că această atitudine dăunătoare îi va da în interior multe sfaturi greşite. Cum el nu-şi 
poate împiedica exprimarea şi manifestarea sentimentului său, nemulțumirea capătă un chip întunecat, 
o privire urâtă, o voce dură, gesturi bruşte ce îl fac antipatic celorlalţi. Dacă este adevărat că există 
tendința de a-i considera pe nemulțumiți mai inteligenţi decât ceilalți, nu îi găsim însă agreabili ca 
anturaj şi ne îndepărtăm de ei. Cum să rămânem lângă aceia care se plâng mereu şi otrăvesc 
atmosfera cu plângerile şi incriminările lor? Nemulțumirea este un fum negru ce invadează sufletul, 
iar acela care o întreține se va distruge. Evident, buna dispoziţie, bucuria nu se pot instala definitiv de 
azi pe mâine. Buna dispoziţie este adesea expresia unui temperament determinat, şi nimic v nu este 
mai dificil decât schimbarea temperamentului. Şi totuşi, cu ajutorul gândului, al iubirii şi voinţei, se 
poate ajunge la modificarea stărilor interioare. 

Dacă oamenii ar fi fost cinstiţi, lucizi, ei ar fi constatat că, în realitate, latura pozitivă în viață 
este totdeauna mai importantă în cantitate şi în calitate. Un exemplu foarte simplu, obişnuit: pe Coasta 


de Azur există pe parcursul anului mai multe zile frumoase decât ploioase, dar la cea mai mică aversă, 
toată lumea se plânge de vreme proastă; oamenii uită că a fost timp frumos de multe săptămâni. 
Tocmai aşa se acționează în toate domeniile vieții. A fi nemulțumit înseamnă a mărturisi că nu vrei să 
ai o viziune clară a realităţii. Trebuie cel puţin să ai tăria de a vedea cele două laturi. 

Acela care este mereu mulțumit, optimist, nu se află nici el în adevăr, dar a fi furios fiindcă 
cineva a spus ceva ce nu v-a convenit, că ați plătit mai mult pentru un lucru decât era prevăzut, că 
ciorba este prea sărată sau că vi s-a rătăcit ziarul, şi să reacționați în fața unor mici inconveniente ca şi 
cum ar fi nişte catastrofe, înseamnă a crea în voi o stare de autodistrugere. încercaţi de acum încolo să 
puneţi în balanță toate detaliile vieții cotidiene care vă irită cu faptul că aveţi braţe, picioare cu care 
puteţi face lucruri minunate; mai aveţi şi ochi, urechi, un nas şi o gură ce vă permit să vedeţi, să 
ascultați, să simţiți, să respirați, să gustaţi, să vorbii, să admiraţi... Aveţi deopotrivă o meserie, o casă, 
prieteni... lar pentru o mică piedică, sunteți gata să uitaţi toate aceste bogății inestimabile şi să 
tulburați viaţa întregii familii şi a societății? Este dovada că nu sunteți inteligenți. 

Da, folosiţi această metodă de comparaţie: puneţi față în față micile neajunsuri ale existenței 
şi toate bunurile cu care Providența v-a înzestrat din belşug şi trageţi concluziile. Adesea se 
procedează exact invers: se compară puţinul avut cu bogăția vecinilor: „Ah, acela are deja o maşină, 
iar eu nu am decât o bicicletă!... Ah, aceea poartă diamante, iar eu, nişte perle false!...” Aceste sunt 
nişte comparații proaste! Dacă doriți să faceți neapărat nişte comparații, de ce nu vedeţi toate 
avantajele ce le aveţi în raport cu atâtea persoane handicapate, nefericite sau bolnave? Această 
ingratitudine şi nemulțumire constantă constituie o lipsă de inteligență din partea oamenilor: în loc să 
vadă binecuvântările cu care Cerul îi copleşeşte, ei văd peste tot numai motive de a-şi pierde credința, 
iubirea şi recunoştinţa. 

Îmi veţi replica că aveţi motive întemeiate să fiţi nefericiţi, fiindcă aveţi numai eşecuri, nu 
întrezăriți nici un viitor în faţa voastră... în realitate, zilele nu seamănă între ele, iar dacă astăzi soarele 
s-a ascuns printre nori, mâine îl veţi vedea răsărind şi totul vă va surâde. „Da, spun unii, dar eu sunt 
deja bătrân, la ce să mă mai aştept?” Nu ştiţi oare că într-o bună zi veţi reveni pe pământ ca un copil 
căruia toate speranţele i se vor îndeplini şi veţi reîncepe o nouă viaţă, îmbogățită de experienţele 
trecutului? 

Există răspunsuri la tot ceea ce tristețea şi descurajarea pot aduce. Trebuie numai să acceptați 
să priviți altfel lucrurile, să judecați altfel: în fața fiecărui eveniment, a fiecărei situaţii, opriți- vă un 
moment pentru a considera cele două aspecte: negativ dar şi cel pozitiv. Nu trebuie desigur să vă 
amăgiți spunând că totul este bun, dar trebuie deopotrivă să refuzați să vă opriți numai asupra 
aspectelor întunecate ale vieții. Gândiţi: „Oh, dar noi ştim toate acestea!” Ei bine, puneţi- le în 
practică dacă este atât de simplu! Observaţi- vă, veţi descoperi că uitaţi adesea această regulă şi vă 
lăsați pradă nemulțumirii şi pesimismului. lar atunci nu numai că nu judecaţi corect, dar vă 
împiedicaţi sufletul să se împlinească şi să-şi ia zborul. Astfel vă distrugeți spiritual şi chiar fizic. De 
ce se spune în limbajul obişnuit despre o persoană mereu îngrijorată şi nemulțumită că „te scoate din 
sărite” sau că „îți mănâncă sufletul”? 

Nemulțumirea este acceptabilă numai dacă eşti nemulțumit de tine însuţi. Nu trebuie să fii 
mulțumit de sine, chiar dacă obţii mari rezultate spirituale. De ce? Fiindcă rişti să devii orgolios, 
înfumurat, şi să-ţi întrerupi astfel evoluţia, propria împlinire. Dacă sunteți nemulțumiți de voi înşivă, 
acest sentiment vă va stimula, vă va face să lucraţi, să vă amelioraţi. lar ca această nemulțumire să nu 
devină o obsesie distructivă, trebuie să restabiliți echilibrul fiind mulțumiți de ceilalți. Această 
atitudine interioară vă va împiedica să cădeți într-o stare foarte negativă ce ar putea să vă conducă la o 
descurajare completă. Căutaţi frumosul şi binele la toate ființele, şi îndeosebi la acelea care au 
contribuit prin geniul, prin virtuțile lor, la evoluţia omenirii: veți fi astfel mereu încântați, nu va exista 
nici un pericol să mai disperaţi. 

Au existat muzicieni, poeți, pictori de geniu care, într-o perioadă de descurajare, şi-au distrus 
operele. Ei erau zidiți de vii în singurătatea lor, ei nu au ştiut să-şi depăşească propriile probleme şi să 
vadă ce este bun la ceilalți: aceasta i-ar fi protejat împiedicându-i să-şi reverse nemulțumirea asupra 
lor înşişi şi a creaţiilor lor. Iniţiaţii nu sunt mulţumiţi de ei înşişi, dar sunt mulţumiţi de operele 
Domnului, ei sunt încântați de servitorii Domnului. în acest fel, ei îşi remediază nemulțumirea 


inspirată de propriile imperfecțiuni. 

Acela care îşi dă seama că nu poate să-şi manifeste calitățile pe care spera să le posede, nu 
trebuie să se descurajeze sau să se revolte. Dacă se descurajează şi se înfurie împotriva sa, sau a 
celorlalți, sau împotriva Domnului, este foarte rău pentru el; trebuie să devină mai umil, altminteri 
aceasta dovedeşte că judecata sa nu este corectă, că este supus încă naturii sale inferioare care a reuşit 
să se fofileze într-un moment când a găsit condițiile propice. Este ca şi cum Cerul ar fi spus unor 
anumitor persoane sau circumstanțe: „Ah, muşcați-l puțin, sau spuneţi-i câteva cuvinte ca să vedem 
ce se întâmplă. ” lar ceea ce se întâmplă este o harababură ce dovedeşte că el nu era pregătit să 
înfrunte încercările. Ei bine, chiar în acel moment, el nu trebuie să se întristeze şi să se descurajeze, 
altfel se dovedeşte că este un pretențios care îşi doreşte lucruri încă irealizabile, ia dacă nu redresează 
situația, el se va distruge. Este permis să fii trist, dar numai la insuccesele sau necazurile altora, nu a 
propriilor dorinţe şi ambiții nepotolite. Aceia care cad pradă adesea unor asemenea stări trebuie să ştie 
că ei nu sunt foarte evoluaţi, deoarece tristeţea lor este legată de nişte cauze inferioare. 

Pentru a rezuma problema, putem spune că există un curent al vieții şi unul al morţii, iar 
primul grad al morții este nemulțumirea. Da, fiindcă nu se iau măsuri de prevedere, nemulțumirea se 
transformă în necaz, iar necazul în durere. Această durere care atinge la început numai planul psihic 
ajunge în final şi în planul fizic, într-o zi ea devine boală, iar boala antrenează moartea. între 
nemulţumire şi moarte, etapele sunt evident numeroase, dar încet-încet una o atrage inevitabil pe 
cealaltă. Dimpotrivă, mulțumirea vă plasează în curentul vieţii. Acela care este mulțumit se simte plin 
de gratitudine către Cer şi trăieşte în linişte; această linişte îi dă forța, forţa îi aduce împlinirea şi el 
începe să guste din Viaţa Veşnică... 

Acela care aspiră la perfecţiune, care doreşte ca spiritele naturii să îl ajute în lucrarea sa, 
trebuie să fie recunoscător în fața! a tot ce posedă şi să aducă ceva pozitiv celorlalți. De acum înainte, 
să fiți deci satisfăcuţi, şi în special de lucrurile pe care le-aţi disprețuit sau neglijat, încercați zilnic să 
găsiți cel puţin un lucru care vă încântă şi aşezaţi-l în inima şi intelectul vostru. Dacă mulțumiți zilnic 
Domnului, dacă sunteți mulțumiți de tot ceea ce El vă dă, veți poseda secretul magic ce vă poate 
transforma viaţa, şi chiar şi spiritele luminoase ale naturii se vor apropia de voi ca să vă ajute. 


